Saudi Arabia ah Muslimun adhabu dhinumah Iran ge raees govaalavvaifi | Mihaaru\nއީރާނުގެ ކެބިނެޓުގެ ބައްދަލުވުމެއްގައި ރައީސް ހަސަން ރޫހާނީ ވާހަކަ ދައްކަވަނީ. --ފޮޓޯ:އޭއެފްޕީ\nސައުދީ އަށް މުސްލިމުން އަދަބު ދިނުމަށް އީރާނުގެ ރައީސް ގޮވާލައްވައިފި\n08 ސެޕްޓެމްބަރ 2016 - 09:55 15 comments\nތެހެރާން (ސެޕްޓެމްބަރު 8) - ސައުދީ އަރަބިއާ އިން ހިންގަމުންދާ ޖަރީމާތަކަށް ދުނިޔޭގެ އެންމެހާ މުސްލިމުން އެކަތިގަނޑަކަށްވެ ސައުދީ އަށް އަދަބު ދިނުމަށް އީރާނުގެ ރައީސް ހަސަން ރޫހާނީ ގޮވާލައްވައިފި އެވެ.\n"ސަރަހައްދީ ގައުމުތަކާއި އިސްލާމީ ގައުމުތައް އެކަތިގަނޑަކަށްވެ ސައުދީ އަރަބިއާގެ މައްސަލަ ހައްލުކޮށް އެ ގައުމަށް އަދަބު ދޭން ޖެހޭނެ،" ކެބިނެޓުގެ ބައްދަލުވުމެއްގައި ރޫހާނީ ވިދާޅުވި އެވެ.\nރޫހާނީއާ ހަވާލާދީ އީރާނުގެ ރަސްމީ ނޫސް އެޖެންސީ އިރްނާ އިން ބުނީ ސައުދީ އަރަބިއާއާ އެކު އޮތް މައްސަލަ އަކީ ހައްޖާ ގުޅޭ ކަމެއް ނަމަ އެހެން ގޮތަކުން ނަމަވެސް އެކަން ހައްލު ކުރަން ޖެހޭ ކަމަށެވެ. އަދި ސައުދީ ސަރުކާރުން ދަނީ ސަރަހައްދުގައި ހަމަނުޖެހުން އުފައްދާ ޔަމަނާއި ސީރިއާ އަދި އިރާގު ފަދަ ގައުމުތަކުގައި ޓެރަރިޒަމް ހިންގަމުން ކަމަށް ވެސް ރޫހާނީ ތުހުމަތު ކުރެއްވި އެވެ.\nތެހެރާނުގައި ބޭއްވި ކެބިނެޓުގެ ބައްދަލުވުމެއްގައި އީރާނުގެ ރައީސް ހަސަން ރޫހާނީ ވާހަކަ ދައްކަވަނީ. --ފޮޓޯ:އޭއެފްޕީ\nމި އަހަރުގެ ހައްޖުގެ އަޅުކަން ފެށުމުގެ ކުރިން އީރާނާއި ސައުދީ އަރަބިއާގެ މެދުގައި ބަހުގެ ހަމަލާތައް ވަނީ ވަރަށް ބޮޑަށް ހޫނުވެފަ އެވެ. އީރާނުގެ ރޫހީ ލީޑަރު އާޔަތުﷲ އަލީ ޚާމަނާއީ ވަނީ ސައުދީ ޝާހީ އާއިލާ އިން ގެފުޅު ބެލެހެއްޓުމުގެ މަސައްކަތް ރަނގަޅަށް ނުކުރެވޭ ކަމަށާއި އެކަން އެހެން ބަޔަކާ ހަވާލު ކުރުމަށް ގޮވާލައްވައިފަ އެވެ. އަދި މިދިޔަ އަހަރު ހައްޖުގެ އަޅުކަމުގެ ތެރޭގައި ފިތިގެން މީހުން މަރުވި ހާދިސާ އަށް އިޝާރާތް ކުރައްވާ ޚާމަނާއީ ވަނީ ސައުދީ އަކީ ހައްޖުގައި މީހުން މަރާ ގައުމެއް ކަމަށް ވިދާޅުވެފަ އެވެ. ޚާމަނާއީގެ ވާހަކަތަކަށް ރައްދު ދެއްވާ ސައުދީ އަރަބިއާގެ އިސް މުފްތީ އަބްދުލް އަޒީޒް އާލް ޝެއިޚް ވަނީ އީރާނުގައި އުޅެނީ މުސްލިމުން ނޫން ކަމަށް ވިދާޅުވެފަ އެވެ.\nއީރާނާއި ސައުދީ އަރަބިއާގެ އިސް ލީޑަރުންގެ މެދުގައި ވަރުގަދަ ބަހުގެ ހަމަލާތަކެއް ބަދަލުކޮށްފައި މި ވަނީ ދެ ގައުމުން ސިޔާސީ ގުޅުން ކަނޑާލިތާ ނުވަ މަސް ފަހުންނެވެ. ޝިއާއީންގެ އިސް ލީޑަރަކަށް ސައުދީން މަރުގެ އަދަބު ތަންފީޒުކުރުމާ ގުޅިގެން އުފެދުނު ހިތްހަމަނުޖެހުމުގައި އީރާނުގައި ހުންނަ ސައުދީ އެމްބަސީގައި ބަޔަކު ވަނީ އަލިފާން ޖަހައިފަ އެވެ. ދެ ގައުމުގެ މެދުގައި ސިޔާސީ ގުޅުން ގާއިމްކޮށްފައި ނެތުމުން އީރާނުން ހައްޖަށް ދާ މީހުންނަށް ވިސާ ދޫރުމުގައި ދަތިތަކެއް ދިމާވުމުން އީރާނުން މި އަހަރު ހައްޖަކަށް މީހުން ނުދެ އެވެ.\nއިތުރު ލިޔުންތައް މެދު އިރުމަތި ސައޫދީ އަރަބިއްޔާ އީރާން ހައްޖު މުސްލިމުން\nއީރާނުގެ އިންޒާރު: ބޭރު ގައުމުތަކުން ގަލްފާ ނުބޭ\nހޫތީންގެ ހަމަލާއަކީ ހަނގުރާމަ ހުއްޓަން ދިން އިންޒާރެއް\n23 hours ago 101


SunOnline: Islamic Bank ge customerun nah lui goithakeh hama jassaidheny\nއިސްލާމިކް ބޭންކުގެ ކަސްޓަމަރުންނަށް ލުއި ގޮތްތަކެއް ހަމަޖައްސައިދެނީ\nއަހުމަދު މިޒްޔާލް 27 Mar 2020, 00:55\nރާއްޖޭގެ އިސްލާމިކް ބޭންކުން މީހުން ހިދުމަތް ހޯދަނީ ---\nއެމްއައިބީން ބުނީ އެ ފެސިލިޓީތައް ނަގާފައިވާ ކަސްޓަމަރުންގެ ތެރެއިން ލުޔެއް ހޯދަން ބޭނުންވާ ކަސްޓަމަރުން އެކަމަށް ހާއްސަ އެޕްލިކޭޝަން ފޯމު ފުރުމަށްފަހު [email protected] އީމެއިލް އެޑްރެހަށް ފޮނުވުމަށެވެ.\nމި އެޕްލިކޭޝަން ފޯމު އެމްއައިބީގެ ވެބްސައިޓުން ޑައުންލޯޑު ކުރެވޭނެ އެވެ.\nއެގޮތުން މިދުވަސްވަރު އެ ބޭންކަށް ފޮނުވާ ސިޓީއާއި އެހެނިހެން ލިޔުންތައް މެއިލްގެ ޒަރިއްޔާއިން ބަލައިގަންނަމުންދާއިރު، އެކައުންޓް ހުޅުވުމަށް އެދޭ ފޯމު ވެސް އެމްއައިބީގެ ވެބްސައިޓުން ހުށަހެޅޭ ގޮތް ވަނީ ހަމަޖައްސާފަ އެވެ.


ސުނަން އަބީދާވުދު – DhiSalafiyyah\n10/11/2011 ޢާންމު ލިޔުންއައްޝައިޚް މުޙައްމަދު ސިނާން\nއިމާމް އަބޫދާވުދު ރަޙިމަހުﷲ ތަޢާލާ ލިޔުއްވާފައިވާ މަޝްހޫރު ޙަދީޘްފޮތް ޢިލްމުވެރިންގެ މެދުގައި މަޝްހޫރުވެފައިވަނީ “އައްސުނަން” ގެ ނަމުންނެވެ. މިނަން މިފޮތަށް ދެއްވާފައި ވަނީ ޚުދު އިމާމް އަބޫދާވުދެވެ. އެކަލޭގެފާނުގެ މިފޮތާ ބެހޭގޮތުން މައްކާގެ އަހުލުވެރިން ދެންނެވި ސުވާލަށް ޖާވާބުދެއްވުމުގެ ގޮތުން ފޮނުއްވި ސިޓީފުޅުގައި މިފޮތަށް “އައްސުނަން”ގެ ނަން ދެއްވާފައިވެއެވެ.\nޙަދީޘް ޢިލްމުވެރިންގެ އަރިހުގައި “ސުނަން” އަކީ ޙުކުމްތަކާ ބެހޭ ޙަދީޘްތައް، ފިޤުހީ ބާބުތަކަށް ތަރުތީބުކުރައްވާފައިވާ ޙަދީޘް ފޮތްތަކެވެ. މިގޮތުން އާއްމުގޮތެއްގައި ކިތާބުތައް ގެންނަވާފައިވާނީ އެންމެ ފުރަތަމަ ޠަހާރަތާބެހޭ ކިތާބެވެ. ދެން ނަމާދު، ޒަކާތް، ރޯދަ، ޙައްޖު، އެއަށްފަހު މުޢާމަލާތުތަކާ ބެހޭ ޙަދީޘްތަކެވެ. މިފަދަ ފޮތްތަކުގައި މައުޤޫފު ރިވާޔަތްތަކާއި މުރުސަލް ރިވާޔަތްތައް ގެނެސްފައެއް ނުހުންނާނެއެވެ. އެހެނީ މުޙައްދިޘުންގެ އަރިހުގައި މިދެވައްތަރުގެ ޙަދީޘަށް ސުންނަތޭ ނުކިޔާނެއެވެ. އެދެވައްތަރުގެ ޙަދީޘް ގެނެސްފައިވީނަމަވެސް ގެނެސްފައިވާނީ ސީދާ ނަބިއްޔާ ޞައްލަﷲ ޢަލައިހިވަސައްލަމަގެ އަރިހުން ރިވާވެފައިވާ ޙަދީޘަކަށް ބާރުދިނުމުގެ ގޮތުންނެވެ. (ނޯޓް: މައުޤޫފު ޙަދީޘަކީ ޞަޙާބީންނާ ހަމައަށް ސަނަދު ހުއްޓިފައިވާ ޙަދީޘްތަކެވެ. މިސާލެއްގެ ގޮތުން އަބޫހުރައިރާ ރަޟިޔަﷲ ޢަންހު ރަސޫލާ ޞައްލަﷲ ޢަލައިހިވަސައްލަމަ ޙަދީޘްކުރެއްވިއޭ ވިދާޅުނުވެ ވިދާޅުވެފައިވާ ބަސްފުޅުތަކެވެ. މިފަދަ ޙަދީޘްތައް ބައެއް ޝަރުޠުތަކާއެކު މަރުފޫޢުގެ ޙުކުމަށް ދާނެއެވެ. މުރުސަލު ޙަދީޘަކީ ތާބިޢީއަކު ރަސޫލާ ޞައްލަﷲ ޢަލައިހިވަސައްލަމަ ޙަދީޘް ކުރެއްވިއޭ ވިދާޅުވެފައިވާ ޙަދީޘްތަކެވެ. މިސާލެއްގެ ގޮތުން މުޖާހިދު ބުން ޖަބުރު ރަޙިމަހުﷲ ރަސޫލާ ޙަދީޘްކުރެއްވިއެވެ. މިފަދައިން ގެނެސްފައިވާ ޙަދީޘްތަކެވެ. އެހެނީ، މުޖާހިދުއަކީ ތާބިޢީއެކެވެ. އެހެންކަމުން، މުޖާހިދު އާއި ރަސޫލާ ޞައްލަﷲ ޢަލައިހިވަސައްލަމައާ ދެމެދު އެންމެ މަދުވެގެން ޞަޙާބީއެއް ނުވަތަ އެހެން ތާބިޢީއެއް ވެއްޓިފައިވާނެއެވެ.)\n“ސުނަން” ޙަދީޘްފޮތްތަކުގެ ތެރެއިން މަޝްހޫރު ފޮތްތަކުގެ ތެރޭގައި: ސުނަން އަބީދާވުދު، ސުނަން އަންނަސައީ، ސުނަން އިބްނުމާޖާ، ސުނަން އައްދާރަމީ، ސުނަން އަލްބައިހަޤީ، އަދި ސުނަން ދާރަޤުޠުނީ ފާހަގަކޮށްލެވެއެވެ. (ނަސާއީ، ސުނަން ކުބުރާއަކާއި ސުނަން ސުޣުރާއަކާ ލިޔުއްވާފައިވެއެވެ. ސުނަން ޞުޣުރާއަކީ ސުނަން ކުބުރާގެ ޚުލާޞާ ފޮތެވެ. އެއީ މަޝްހޫރުކޮށް މިގެންގުޅޭ ސުނަން އަންނަސައީއެވެ. ހަމައެފަދައިން ބައިހަޤީވެސް ސުނަން ކުބުރާއަކާއި ސުނަން ޞުޣުރާއަކާ ލިޔުއްވާފައިވެއެވެ.)\nއަބޫދާވުދު ރަޙިމަހުﷲގެ ފުރިހަމަ ނަންފުޅަކީ ސުލައިމާން ބުނުލް އަޝްޢަޘް ބުން އިސްޙާޤު ބުން ބަޝީރު ބުން ޝައްދާދުލް އަޒްދީ އައްސިޖިސްތާނީއެވެ. ދުނިޔޭގެ އަލިކަން ދެކެވަޑައިގަތީ ހިޖުރައިން 202 ވަނަ އަހަރުއެވެ. އަދި އަވަހާރަވެފައިވަނީ ހިޖުރައިން 275 ވަނަ އަހަރުއެވެ.\nއަލްޙާފިޡް އިބްނު ޙަޖަރު ރަޙިމަހުﷲ “ތަހްޛީބުއް ތަހްޛީބު” އޭ ކިޔުނުފޮތުގައި ވިދާޅުވެފައިވެއެވެ. “ސުނަންގައާއި އެހެން ފޮތްތަކުގައި އެކަލޭގެފާނުގެ ޝެއިޚުންގެ ޢަދަދު ގާތްގަނޑަކަށް ތިންސަތޭކަ ޝެއިޚުންނަށް އަރައެވެ.” އެކަލޭގެފާނު ޢިލްމު ޙާޞިލުކުރެއްވި ބޭކަލުންގެ ތެރޭގައި: ޤުތައިބާ ބުން ސަޢީދު އަލްބަޣްލާނީ (އ. 240ހ.)، އިސްޙާޤް ބުން ރާހޫޔާ (އ. 238ހ.)، އަޙްމަދު ބުން ޙަންބަލް (އ. 241ހ.)، މުޙައްމަދު ބުން އިސްމާޢިލް އަލްބުޚާރީ (އ. 256ހ.)، ސަޢީދު ބުން މަންޞޫރު އަލްޚުރާސާނީ (އ. 227ހ.)، އަބޫބަކުރު ބުން އަބީ ޝައިބާ (އ. 235ހ.)، ޢަލިއްޔު ބުން މަދީނީ (އ. 234ހ.) ރަޙިމަހުމުﷲ ފަދަ އެތައް ޢިލްމުވެރިންނެއް ވެއެވެ. އެކަލޭގެފާނުގެ ކިބައިން ޢިލްމު ޙާޞިލުކުރެއްވި ބޭކަލުންގެ ތެރޭގައި: އަންނަސައީ (އ. 303ހ.)، އިބްނު އަބިއްދުންޔާ (އ. 381ހ.) އައްތިރުމިޛީ (އ. 274ހ.)، އަބޫ ޢަވާނާ (އ. 316ހ.) ރަޙިމަހުމުﷲ ފަދަ އެތައް ބޭކަލުންނެއް ހިމެނިވަޑައިގަންނަވައެވެ.\nއިމާމް އަބޫދާވުދު ރަޙިމަހުﷲ ސުނަންގެ އިތުރަށް ލިޔުއްވާފައިވާ ފޮތްތަކުގެ ތެރޭގައި: އަލްމަރާސީލު، އައްރުވާތު މިނަލް އުޚުއްވަތި ވަލް އަޚަވާތި، ކިތާބުއް ޒުހުދު ފަދަ އެތައް ފޮތެއް ހިމެނެއެވެ. ﷲ ސުބުޙާނަހޫ ވަތަޢާލާ އިމާމް އަބުދާވުދަށް ރަޙުމަތް ލައްވާށި!\nސުނަން އަބީދާވުދު ލިޔުއްވަން މެދުވެރިވި ސަބަބު:\nއިމާމް އަބީދާވުދު ރަޙިމަހުﷲ އުޅުއްވި ޒަމާނައަކީ ޙަދީޘާއި ފިޤްހުގެ ރަންޒަމާނެވެ. ފިޤުހީ މަޛްހަބުތައް އުފެދިގެން އައި ޒަމާނެވެ. އެހެންކަމުން، ފިޤުހީ މައްސަލަތަކުގައި ދަލީލެއްގެ ގޮތުގައި ބޭނުންކޮށްއުޅޭ ޙަދީޘްތައް ފަސޭހައިން ލިބެންހުރުމަކީ މުހިއްމުކަމެއްކަމުގައި ދެކެ، އަބޫދާވުދު ރަޙިމަހުﷲ ތަޢާލާ މިފޮތް ލިޔުއްވިއެވެ. މިފޮތްވީ ޙަދީޘާއި، ފިޤުހު ޢިލްމުގެ ޚަޒާނާއަށް އިތުރުވި މުހިއްމު ފޮތެއް ކަމުގައެވެ.\nސުނަން އަބީދާވުދަށް އަވަސް ނަޒަރެއް:\nއަބޫދާވުދު ރަޙިމަހުﷲ ސުނަން އެކުލަވާލައްވާފައިވަނީ އެކަލޭގެފާނު ލިޔުއްވި ފަސްލައްކަ ޙަދީޘްގެ ތެރެއިންނެވެ. (ނޯޓް: ޙަދީޘް ޢިލްމުވެރިންގެ އަރިހުގައި ޙަދީޘެއްގެ ސަނަދުގައި އެންމެ ރާވީއެއް ބަދަލުވިނަމަވެސް އެއީ ވަކި ޙަދީޘެކެވެ. އެބޭކަލުން ބައްލަވަނީ ސަނަދަށެވެ. މަތަނަކަށް ނޫނެވެ.) އަބޫދާވުދު ރަޙިމަހުﷲ މިފޮތް ލިޔުއްވުމަށްފަހު، އެކަލޭގެފާނުގެ ޝެއިޚެއްކަމުގައިވާ އަޙްމަދު ބުން ޙަންބަލް ރަޙިމަހުﷲ (އ. 241ހ.) އަށް ހުށަހެޅުއްވިއެވެ. އިމާމް އަޙްމަދު އެފޮތަށް ގެންނަންފެނިވަޑައިގަންނަވާ އިޞްލާޙުތައް ހުށަހެޅުއްވިއެވެ. މީގެން ދޭހަވާ ކަމަކީ، އަބޫދާވުދު ރަޙިމަހުﷲ ސުނަން ނިންމަވާފައިވާނީ ހިޖުރައިން 241 ވަނަ އަހަރުގެ ކުރިންކަމެވެ. އެހެނީ، އެތާރީޚަކީ އިމާމް އަޙްމަދު އަވަހާރަވި ތާރީޚެވެ. އެހެންކަމުގައިވާނަމަ، އަބޫދާވުދު ސުނަން ނިންމަވާފައިވަނީ އަވަހާރަވުމުގެ 34 އަހަރު ކުރިންނެވެ. އޭގެފަހުންވެސް، އެކަލޭގެފާނުގެ ފޮތަށް ކުދި އުނިއިތުރު ގެންނަވާފައިވެއެވެ.\nއަބުދާވުދު ރަޙިމަހުﷲ ސުނަން އަތުރުއްވާފައިވަނީ ފިޤުހުގެ މަޢުޟޫތަކަށް ކިތާބު (އެބަހީ ފޮތް) ތަކެއްގެ މައްޗަށެވެ. އަދި ކޮންމެ ކިތާބެއްގައި ޙަދީޘްތައް އަތުރުއްވާފައިވަނީ ބާބު ތަކެއްގެ މައްޗަށެވެ. އެހެންކަމުން، ފިޤުހީ މަސްއަލައެއްގައި ޙަދީޘެއް ހޯދަން ޖެހިއްޖެ ހާލަތެއްގައި މިފޮތަކީ ވަރަށް މުހިއްމު އަދި ފަސޭހަ ފޮތެކެވެ.\nއަބޫދަވުދު ރަޙިމަހުﷲ ސުނަނުގައި ގާތްގަނޑަކަށް 4800 ޙަދީޘް ގެންނަވާފައިވެއެވެ.\nއިމާމް އަބޫދާވުދު ރަޙިމަހުﷲގެ ސުނަނަކީ ތަފާތު ގޮތްގޮތުން ފާހަގަކޮށްލެވޭ ފޮތެކެވެ. އެގޮތުން ބައެއްކަންކަމަކީ:\n2. ބާބުތަކުގައި އެކަލޭގެފާނު ހިމަނުއްވާފައިވާ ޙަދީޘްތަކަކީ، އެކަލޭގެފާނަށް އެނގިވަޑައިގަންނަވާ އެންމެ ޞައްޙަކަން ބޮޑު ޙަދީޘްތަކެވެ.\n3. ޙަދީޘްގެ ސަނަދުތައް ފަންނުވެރިކަމާއެކު ޖަމާކުރައްވާފައިވެއެވެ.\n4. ޙަދީޘްތަކުން ނެގޭ ފިޤުހީ މައްސަލަ ހިމެނޭބަޔަށް ޙަދީޘް ކުރުކުރައްވާފައިވެއެވެ.\n5. ސުނަނުގައިވާ ގިނަ ޙަދީޘްތަކަކީ މަޝްހޫރު ޙަދީޘްތަކެވެ.\n6. ޙަދީޘްގައި ހިމެނޭ ބައެއް ލަފްޡުތަކުގެ މާނަ ގެންނަވާފައިވެއެވެ.\nސުނަން އަބީދާވުދަށް ކިޔުއްވާފައިވާ ޘަނާ:\nސުނަން އަބީދާވުދުގެ މަތިވެރިކަން ބަޔާންކުރައްވައި އަލްޚައްޠާބީ ރަޙިމަހުﷲ (އ. 388ހ.) “މަޢާލިމުއް ސުނަން” ގައި ވިދާޅުވެފައިވެއެވެ. “ތިޔަބައިމީހުން ދެނެގަންނާށެވެ. ﷲ ތިޔަބައިމީހުންނަށް ރަޙުމަތް ލައްވާނެތެވެ. ހަމަކަށަވަރުންވެސް، އަބޫދާވުދުގެ ސުނަނަކީ ޝަރަފުވެރިފޮތެކެވެ. ދީނުގެ ޢިލްމުގައި އެއާ އެއްފަދަ ފޮތެއް ލިޔުއްވިފައި ނުވެއެވެ.”\nސުނަން އަބީދާވުދުގެ ބައެއް ޝަރަޙަތައް:\n1. މަޢާލިމުއް ސުނަން: އަބޫ ސުލައިމާން ޙަމްދު ބުން މުހައްމަދު ބުން އިބްރާހީމް އަލްޚައްޠާބީ (އ. 388ހ.).\n2. މަރްޤާތުއް ޞުޢޫދު އިލާ ސުނަނި އަބީދާވުދު : ޖަލާލުއްދީން އައްސުޔޫޠީ (އ. 911ހ.).\n3. ޢަވްނުލް މަޢުބޫދު ޝަރަޙް ސުނަން އަބީދާވުދު: ޝަރަފުލް ޙައްޤު އަލްޢަޡީމް އާބާދީ (އ. 1326ހ.).\n4. މުޢުޖަމް މުޞްޠަލަޙާތުލް ޙަދީޘް ވަލަޠާއިފުލް އަސާނީދު: މުޙައްމަދު ޡިޔާއުއްރަޙްމާން އަލްއަޢްޡަމީ.


Veeraanaa vefaivaa Male' Hiyaagai ethah aailaa eh haalugai!\nވީރާނާވެފައިވާ މާލޭ ހިޔާގައި އެތައް އާއިލާއެއް ހާލުގައި!\nލިފްޓް ހަލާކުވެ އެންމެ މައްޗަށް އަރަން ޖެހެނީ ސިޑިން\nއަލިފާން ނިއްވާނެ ގޮތެއް ފްލެޓްތަކުގައި ނެތް\nފާރުތައް ރެދުލައި ފެން ލީކްވުމުގެ މައްސަލަ އިންތިހާ\nމާލޭ ހިޔާގެ އެންމެ މަތީ ފްލޯއަކަށް މީހުން އެއްޗިހި އަރުވަނީ. -- އަަވަސް ފޮޓޯ: މުހައްމަދު އަޒާން\nވެރިރަށް މާލޭގެ މެދެއްހާ ހިސާބުން އަމީނީ މަގުގައި އެހަރަ، "މާލޭ ހިޔާ" ފްލެޓްތަކަކީ އެތައް 100 އާއިލާއެއްގެ ބޯހިޔާވަހިކަމެވެ. ބަލައިބެލުމަށް އެ މީހުން އެ ދިރިއުޅެނީ ވަރަށް ވެސް އުފަލުންނެވެ. ހިތްހަމަ ޖެހިގެންނެވެ. އެކަމަކު އެ ހިޔާތަކުގެ ދަށުގައި އެ މީހުންގެ އަސްލު ދިރިއުޅުން އޮތީ އެހެނެއް ނޫނެވެ. އެ ފްލެޓްތަކުގައި ބާކަމާއި ވީރާނާކަމުގައި ޖެހި އެ ހުރިހާ އާއިލާއެއް ވެސް އެ ތިބީ އެ ތުރާލެއްގައި ޖެހިފަ އެވެ. އެއީ ހިޔާވައްސެއް ނަމަވެސް، އެއީ ހިތްހަމަ ޖެހުމެއް ނެތް ބޮޑު ތަކުލީފެކެވެ.\n"މިހާރު އެތައް މަހެއް ވެއްޖެ ފްލެޓުގެ ލިފްޓް ހަލާކު ވެފައި ވެސް ހުންނަތާ. މިއީ ރޯދަމަސް. އަހަރުން ކިހިނެތް އިރު އިރުކޮޅައި ނަމާދަށް ދާން އަރައި ފައިބާ ހަދަނީ. ރޯދަ ވީއްލިފައި މި ހުންނަނީ މިތަނުން އަރަން ވެއްޖެއާ. އަންހެނުންނަކީ ފައިގެ މައްސަލަ ހުންނަ މީހެއް. އޭނަ އެ ހުންނަނީ ގޭގަ ތާށިވެފަ. ކިހިނެތް ފައިބާނީ މިތަނުން. މިތަން މިހުރީ މީހުނަށް ދިރިއުޅެވޭ ފެންވަރެއްގައެއް ނޫން،" އެ ފްލެޓްތަކުގެ 10 ވަނަ ބުރީގައި އޭނާގެ އާއިލާއާ އެކު ދިރިއުޅޭ މެދު އުމުރުގެ އަހުމަދު ނަސީމުގެ ޝަކުވާތައް "އަވަސް" އާ ހިއްސާކުރި އެވެ.\nޝަކުވާތައް އޮއްސަމުން ބަންޑުން ކުރަމުން ނަސީމު އަހަރުމެން ގޮވައިގެން ފެލްޓްތަކުގެ ތެރެއަށް ހިނގައިގަތެވެ. ލިފްޓް ހަލާކުވެ ހެދޭނެ ދުވަހެއް ނޭނގޭ ކަމަށް ބުނެ، ނޯޓިސް ހުރި އިރު އެންމެން އަރައިފައިބަން ހުރީ އެންމެ ސިޑިއެކެވެ. އެތަނުގައި މިއިން ދުވަހަކު ކުލަކޮޅެއްލައި އާބާތުރަ ފިލުވާފައި ހުރިހެނެއް ހިއެއް ނުވެ އެވެ. ވަކި ހިސާބަކުން ނޯށުގައި އަތް ވެސް އަޅަން މަޖުބޫރުވެއްޖެ އެވެ. ދުވާ ކުނިވަހުން ނޯއްދަމާލަން ނުކުރެ އެވެ. ނަސީމު ބުނި ގޮތުގައި، ކުނިބުނި ފަދަ ތަކެތި ބޭލުމަށް ވެސް ބޭނުން ކުރަން ޖެހެނީ އެންމެ ސިޑިއެކެވެ. ސިއްހީ ގޮތުން ވެސް މާލޭ ހިޔާއަކީ ރައްކާތެރި ތަނަކަށް ނުވެ އެވެ.\nމާލޭ ހިޔާގެ ބައެއް ފާރުތައް ރެނދުލައި ހަލާކުވެ، ފެންވަދެފައި. -- އަވަސް ފޮޓޯ: މުހައްމަދު އަޒާން\nމާލެހިޔާގެ ވީރާނާކަން ބޭރުން ހިނގާލުމުން ވެސް ފެނެ އެވެ. ފެންނަނީ ރެނދުލާފައިވާ ފާރުތަކާއި ކުލަވެއްޓިފައިވާ އިމާރާތެކެވެ. ނަސީމުގެ އެޕާޓްމަންޓަށް ވަނުުމުން ތަނުގެ ހާލަތުގެ ބޮޑު މަންޒަރު މާބޮޑަށް ވެސް ފެނެ އެވެ. ފާހާނާގެ ތެރޭގައި އެކި ތަންތަނުގައި އޮތީ ރެދުލައިފަ އެވެ. ބައެއް ދިމަދިމާލުން ފާރުތަކަށް ފެން ލީކްވެ، ކުލަތައް ވެސް ވަނީ ފޮޅިފަ އެވެ.\n"މި ފްލެޓުގައި ހުރި ހުރިހާ ފާހަނައެއް ހުރީ މައްސަލަ ޖެހިފަ. ހުރިހާ ފާހަނައަކަށް ވެސް ފެންފައިބާ. އެތައް ފަހަރަކު ކުލަލާފިން ހަމަ ފެންފައިބާ އިރަށް ފޮޅިފަ ކުލަތައް ދަނީ. މަ މައްސަލަ ހުންނަތާ އެތައް ޒަމާނެއް. ދެން މި އުޅެނީ ރޯދައަށް އާ އަލަމާރިއެއްވެސް ނުގަނެވިގެން. އެއީ ގަތުމުގެ ބޭނުމެއް ނެތް. އަލަމާރި އަރުވާނެ އެއްވެސް ގޮތެއް ނެތް. ހަނޑޫ ފުއް ގަނެގެންވެސް އަރުވަނީ އެހާ ހާލުގައި. ކުދި ކޮތަޅަށް އަޅައި ބަހައިލާގެން،" ފްލެޓްގެ ހާލަތު ދައްކަމުން ނަސީމު ކިޔައިދެމުންދިޔަ އެވެ.\nއެހެން ނަމަވެސް މީގެ އަހަރުތަކެއް ފަހަތަށް ދާއިރު މިއީ މާލޭ ހިޔާގެ ހާލަތެއް ނޫނެވެ. ފްލެޓްތަކުގެ ކުނި މެނޭޖްކޮށް ތަނުގެ އާބާތުރަ ފިލުވައި ކުލަލަމުން ދިޔަ އެވެ. އޭރު އެ ތަންތަން ފެނުނީ ރީތިކޮށެވެ. އެހެން ނަމަވެސް މައްސަލަ ބޮއްސުންލީ ހައުސިން އިން ކުރަމުން އައި މަސައްކަތް އިތުރަށް ހަރުދަނާ ކުރުމަށް އެކަން އެންމެ ފަހުން ސިޓީ ކައުންސިލަށް ބަދަލު ކުރުމުންނެވެ. އެއަށް ފަހު، މާލެ ހިޔާ ވީރާނާވެ ކުދި ކުދި ވަނީ އެވެ. އެކަމަށް ހުއްޓުމެއް ހައްލެއް އަދިވެސް އޮތްހެނެއް ހިއެއް ނުވެ އެވެ.\nމާލޭގައި ކުރިން އަޅާފައިވާ ފްލެޓްތަކެއް --\nފްލެޓްތަކުގެ ސަލާމަތީ ކަންކަން ވެސް އޮތީ އެހާ ދޯދިޔާކޮށެވެ. މާލެ ހިޔާ ފްލެޓްގައި އަލިފާން ރޯވެއްޖެ ނަމަ، އެކަމަކުން ސަލާމަތްވާން ބޭނުން ކުރެވެން ހުރި އަލިފާން ނިވިތައް ހުރީ އެކީ ހަލާކުވެފަ އެވެ. އަލިފާން ނިއްވޭނެ އެއްގޮތެއް ވެސް އެ ފްލެޓްތަކުގައި ނެތެވެ. މިއީ މާލެ ހިޔާ ފްލެޓުތަކުގެ ހާލެވެ. މިއީ އިންސާނުން އުޅޭވަރުގެ ހިޔަލެއް ނޫނެވެ. ދިރިއުޅެން ހެޔޮވެސް ނުވާނެ އެވެ. ބޯމަތީ ފުރާޅެއް އިނަސް ބޯހިޔާވެހިކަން ފޯރުކޮށްދެވުނީކީ ނޫނެވެ.\n"އަޅުގަނޑުމެން ބޭނުން ވަނީ މި ބާވެފައި އޮތް އިމާރާތް މަރާމާތު ކުރަން ސަރުކާރުން. އަލިފާން ނިއްވާ ނިޒާމް ބަދަލު ކުރަން. ފާހަނަތަކާއި ތަންތަން މަރާމާތު ކުރަން. މިތާ ރަނގަޅު ލިފްޓެއް ހަރުކުރަން. އަދި މިތަން ބަލަހައްޓަން ރަނގަޅު ބަޔަކާއި ހަވާލުކޮށް ކުނީގެ މައްސަލަ ހައްލު ކުރަން. އެނޫނީ މިއީ ކުޑަ ކުޑަ ކުދިންނަށް ވެސް ބޮޑު ދަތިކަމެއް،" އެ ފްލެޓުގައި އުޅޭ މީހެއް ބުންޏެވެ.


Nasru 14 bileh hushahalhaane kamah vidhaalhuviiru iru roazey visnun sihhee dhaairaaah adhi faruhoodhah gondi libihjenama peepeeemah!\nނަސްރު 14 ބިލެއް ހުށަހަޅާނެ ކަމަށް ވިދާޅުވިއިރު އިރު ރޯޒޭ ވިސްނުން ސިއްހީ ދާއިރާއަށް އަދި ފަރުހޫދަށް ގޮނޑި ލިބިއްޖެނަމަ ޕީޕީއެމްއަށް!\nކުޅުދުއްފުށީ އުތުރު ދާއިރާއަށް ވާދަކުރައްވާ ކެނޑިޑޭޓުންނަށް އޮތް ބަހުސް އިއްޔެ ވަނީ ކުރިއަށް ގެންގޮސްފަ އެވެ. މި ބަހުސްގައި ކެންޑިޑޭޓުން ވަނީ ދާއިރާއަށް ކޮށްދޭނެ ކަންތައްތަކާއި މަޖިލީހުގެ ތެރެއިން ކުރެވޭނެ ކަންތައްތަކަށް ބަލައިލާ ތަފާތު ގިނަ ވައުދުތަކެއް ވެފައެވެ.\nއެގޮތުން އެންމެ ފާހަގަ ކޮށްލެވޭ އެއް ވައުދަށް ވެފައިވަނީ އެ ދާއިރާއަށް ވާދަކުރައްވާ އަދި މިހާރުގެ ހދ އަތޮޅު ކައުންސިލުގެ ނައިބު ރައީސް ނަސްރުﷲ އިސްމާއިލް ވެލެއްވި ވައުދެވެ. އޭނާ ވިދާޅުވީ ފަސް އަހަރުގެ ތެރޭގައި ރައްޔިތުންނާ ސީދާ ގުޅުން ހުރި 14 ބިލެއް މަޖިލީހަށް ހުށަހަޅައި، މަޖިލީހުގެ ތެރެއިން އެ 14 ބިލް ފާސް ކުރައްވާނެ ކަމަށެވެ.\nނަސްރުﷲ ވިދާޅުވީ މެޑިކަލް ނެގްލިޖެންސް ޑޮކްޓޯރިއަލް ޕްރިވިލެޖް ޕޭޝަންޓް ބިލެއް މަޖިލީހަށް ހުށަހަޅުއްވާނެ ކަމަށާއި އޭގެ ސަބަބުން ސިއްހީ ދާއިރާގައި މަސައްކަތް ކުރައްވާ ޑޮކްޓަރުންނާއި ނަރުހުންނަށް ރައްކާތެރިކަން ލިބިގެންދާނެ ކަމަށެވެ. އަދި ކޮންމެ އަހަރަކު3ފަހަރު ދާއިރާގެ ރައްޔިތުންނާ ބައްދަލު ކުރައްވާނެ ކަމަށް ވެސް ނަސްރުﷲ ވިދާޅުވި އެވެ. މީގެ އިތުރުން އިންވެސްޓުމެންޓް ބޭންކެއް ގެނެސް ބޭންކު ރެގިއުލޭޓް ކުރެވޭނެ ގާނޫނުތައް ތައާރަފް ކުރައްވާނެ ކަމަށް ވެސް ނަސްރު ވިދާޅުވި އެވެ.\nނަސްރުﷲ އިސްމާއިލް ވިދާޅުވީ ބިމުން ލިބޭ ހުރިހާ މަންފާއެއް ސީދާ ރައްޔިތު މީހާއަށް ލިބިގެންދާނެ ގޮތަށް ބިމާބެހޭ ގާނޫނު އިސްލާހު ކުރައްވާނެ ކަމަށެވެ. އަދި5އަހަރު ތެރޭގައި އެއްވެސް ސިޔާސީ ޕާޓީ އަކާ ގުޅިވަޑައިނުގަންނަވާނެ ކަމަށް ޖުމްހޫރީ ޕާޓީއަށް ނިސްބަތްވާ ނަސްރު ވިދާޅުވި އެވެ.\nއުތުރު ދާއިރާއަށް ކުރިމަތި ލައްވާފައިވާ، އަދި މިހާރުވެސް އެގޮނޑި ފުރުއްވަމުން ގެންދަވާ ކުޅުދުއްފުށީ އުތުރު މެންބަރު އަބްދުލް ގަފޫރު މޫސާ ވިދާޅުވީ ކުޅުދުއްފުށީގައި ވަޒީފާގެ ފުރުސަތު ނުލިބިފައި ތިބި 3000 އެއްހާ ޒުވާނުން ތިބިކަމަށާއި އެފަރާތްތަކަށް ވަޒީފާގެ ފުރުސަތު ހޯދައިދޭން މަސައްކަތް ކުރައްވާނެ ކަމަށެވެ. އަދި ރައްޔިތުން “ކޮޅަށް ތިބުމަށް” އާމްދަނީ ވަރަށް ބޮޑަށް ބޭނުންވާކަމަށް ވިދާޅުވެ ގެސްޓް ހައުސްގެ ވިޔަފާރި އަކީ ފުޅާ ދާއިރާއެއްގައި ކުޅުދުއްފުށީގައި ކުރެވޭނެ މަސައްކަތެއްކަމަށްވެސް އޭނާ ވިދާޅުވި އެވެ.\nއަލަށް އުފައްދާނޭ ގާނޫނުތަކާއި އިސްލާހުކުރާނޭ ގާނޫނުތަކާ ބެހޭގޮތުން ކުރެވުނު ސުވާލަކަށް ޖަވާބުދެއްވަމުން ގަފޫރު ވިދާޅުވީ މިހާރުވެސް ބިންވެރިކުރުމާއި ބިމާ ބެހޭ ގާނޫނެއް ހުށަހަޅާފައިވާ ކަމަށެވެ. މިގާނޫނުގެ ސަބަބުން ބިން މޯގޭޖުކޮށް ބިމުގެ “ވެލިއ” އިންނަ ގޮތުން ބޭންކުން ލޯނު ނެގޭނެ އިންތިޒާމު ހަމަޖެހިގެންދާނޭ ކަމަށް އޭނާ ހާމަ ކުރެއްވި އެވެ.\nކުޅުދުއްފުށީގެ ސިއްހީ ހާލަތު މިހާރު ގަބޫލުކުރެވޭ ވަރަށްވުރެ ދަށް ކަމަށާއި މަތީ ތައުލީމުގެ ފުރުސަތުތައް ދާއިރާއަށް ހޯދައިދިނުމަށް ކުރަން ޖެހޭ ހުރިހާ ކަމެއް ކުރައްވާނެ ކަމަށް ވެސް ގަފޫރު ވިދާޅުވި އެވެ. މީގެ އިތުރުން ވޭތުވެ ދިޔަ ފަސް އަހަރުގެ ތެރޭގައި މަޖިލީހުގައި އެންމެ އަގުބޮޑު ޕްރޮޖެކްޓުތަކެއް ކުރެވިފައިވަނީ ކުޅުދުއްފުށްޓަށް ކަމަށާއި ވަކި ދާއިރާއެއްގެ ގޮތުން އެންމެ ބޮޑަށް އުފުލާފައިވަނީ ކުޅުދުއްފުށީ އުތުރު ދާއިރާގެ އަޑު ކަމަށް އޭނާ ވިދާޅުވި އެވެ.\nމިބަހުސްގައި ވާހަކަ ދައްކަވަމުން އަހުމަދު އަބުދުﷲ (ރޯޒޭ) ވިދާޅުވީ ދާއިރާގައި ސިއްހީ ހިދުމަތުގެ ފެންވަރު ރަގަޅު ކޮށްދިނުމަށްޓަކައި މަސައްކަތް ކުރައްވާނެ ކަމަށެވެ. އޭނާ ވިދާޅުވީ ސިއްހީ ދާއިރާ ހަރުދަނާ ކުރުމަށްޓަކައި ސިއްހީ ދާއިރާގެ ފެންވަރު ބަޔާން ކުރާނެ ބިލެއް މަޖިލީހަށް ހުށަހަޅުއްވާނެ ކަމަށެވެ.\nރޯޒޭ ވިދާޅުވީ ކައުންސިލުތަކަށް ފައިސާ ލިބޭނޭހެން ލާމަރުކަޒީ ގާނޫނަން އިސްލާހެއް ހުށަހަޅުއްވާނެ ކަމަށާއި އޭގެ ސަބަބުން ކައުންސިލުންތައް އެކަނި ހިނގައިގަނެވިގެން ދާނެ ކަމަށެވެ. ތައުލީމީ ދާއިރާ އަކީ ވެސް މުހިއްމު ދާއިރާއެއް ކަމަށާއި އެދާއިރާ ހަރުދަނާ ކުރެވޭނީ އެދާއިރާ އިން މަސައްކަތް ކޮށްފައިވާ މީހަކަށް ކަމަށް ތައުލީމީ ދާއިރާ އިން ފުރަތަމަ ޑިގުރީ ހާސިލު ކޮށްފައިވާ އަހުމަދު އަބުދު ﷲ ވިދާޅުވި އެވެ. އޭނާ ވިދާޅުވީ މަޖިލީހުގެ5އަހަރު ވެސް ނިމިގެންދާނީ މިނިވަން ބޭފުޅެއް ގޮތުގަ ކަމަށެވެ.\nދައުލަތަށް 15 އަހަރަށް ވުރެ ގިނަ ދުވަހު ހިދުމަތް ކުރުމަށް ފަހު ކުޅުދުއްފުށީ އުތުރު ދާއިރާއަށް ކުރިމަތި ލައްވާފައިވާ އިބްރާހިމް ފަރުހޫދު ވިދާޅުވީ ހިދުމަތް ދިނުމާއި ހިދުމަތް ލިބިގަތުމުގެ ހައްގުގެ ބިލެއް މަޖިލީހަށް ވައްދާނެ ކަމަށެވެ. ބައެއް ކަންކަމަށް މިސާލު ޖައްސަވަމުން ފަރުހޫދު ވިދާޅުވީ ކަރަންޓު ކެނޑިއްޖެނަމަ ގޭގައި ހުންނަ ހުރިހާ އިލެކްޓޯނިކު ސާމާނުތައް ހަލަކުވާ ކަމަށާއި އެކަމަކު އެކަމަށް ޒިންމާވާނެ ފަރާތެއް ނުވާ ކަމަށެވެ. އޭނާ ވިދާޅުވި ގޮތުގައި އެބިލުގެ ސަބަބުން ހިދުމަތް ދޭފަރާތާއި ހިދުމަތް ލިބިގަންނަ ފަރާތް ޒިންމާ ދާރު ކުރެވޭނެ ކަމަށެވެ.\nފަރުހޫދު ވިދާޅުވީ އޭނާ އެ ގޮނޑިއަށް ހޮއްވަވައި ދެއްވައިފިނަމަ ޕީޕީއެމްގެ ސަރުކާރަށް އޭނާގެ ގޮނޑި ހިބަ ކުރައްވާނެ ކަމަށެވެ. އަދި ގޮނޑި ފައިސާއަށް ވިއްކާ ނުލައްވާނެ ކަމަށް ވެސް ފަރުހޫދު ވިދާޅުވި އެވެ. އޭނާ ވިދާޅުވީ ކުޅުދުއްފުށީގައި އަޅަން ހަމަޖެހިފައިވާ އެއާޕޯޓުގެ ވައުދަކީ އޭނާ އެރުވި ހިޔާލެއް ކަމަށެވެ. ފަރުހޫދު އިތުރަށް ވިދާޅުވީ އާދަކާދަ ރައްކާތެރިކުރާނެ ބިލެއް ވެސް މަޖިލީހަށް ހުށަހަޅުއްވާނެ ކަމަށެވެ.


Asia footboalha ah eheevaan Park kiyavanee | Mihaaru\nމެންޗެސްޓާ ޔުނައިޓެޑަށް ލަނޑެއް ކާމިޔާބު ކޮށްދިނުމަށް ފަހު ޕާކް އުފާފާޅުކުރަނީ.-- ފޮޓޯ: އޭއެފްޕީ\n21 ފެބުރުއަރީ 2017 - 09:20\nހަތް އަހަރު ޔުނައިޓެޑަށް ކުޅުމަށް ފަހު އުމުރުން 35 ޕާކް ފުޓްބޯޅަ ކުޅުން ހުއްޓާލީ 2014 ވަނަ އަހަރު އެވެ. ނެދަލެންޑްސްގެ މަޝްހޫރު ކްލަބް ޕީއެސްވީ އެއިންދޯވަން އިން ޔޫރަޕް ފުޓްބޯޅަ އަށް ތައާރަފްވި ޕާކް ޔުނައިޓެޑާ ގުޅުނީ 2005 ވަނަ އަހަރު އެވެ.\nހަތް އަހަރު ޔުނައިޓެޑަށް ކުޅުމަށް ފަހު ޕާކް ދެން ބަދަލުވީ 2012 ވަނަ އަހަރު ކުއީންސް ޕާކް ރޭންޖާސް (ކިއުޕީއާރް) އަށެވެ. އޭނާ ކެރިއަރު ނިންމާލީ ޕީއެސްވީ އަށް ކުޅުމަށް ފަހު އެވެ.\nޕާކް މިހާރު އަންނަނީ އިންގްލެންޑުގެ ލެސްޓާގެ ޑެމޮންޓްފޯޓް ޔުނިވާސިޓީ އިން ފުޓްބޯލް މެނޭޖްމަންޓް އެންޑް ފައިނޭންސް ކިޔަވަމުންނެވެ. ދެން އޭނާ އިތުރު ތައުލީމް ހޯދުމަށް ދިއުމަށް ނިންމާފައިވަނީ އިޓަލީގެ މިލާނާއި ސްވިޒަލެންޑުގެ ޒިއުރިކަށެވެ. އެ ދެ ގައުމަށް އޭނާ ދިއުމަށް ނިންމާފައިވަނީ ސްޕޯޓްސް ޕޮލިޓިކްސް އެންޑް ސްޓްރެޓީޖިކް މެނޭޖްމަންޓް އިން ތައުލީމް ހޯދުމަށެވެ.\n"އަހަރެންގެ ވިސްނުމެއް ނެތް ކޯޗިން އަށް ދާން. އެއީ ފުޓްބޯޅަ އަށް ހިދުމަތްކޮށްދެވޭނެ އެކި ގޮތްތަށް އެބަހުރި. ޕޮލިސީ ލެވެލްގައި ވެސް މަސައްކަތް ކުރެވިދާނެ. އަހަރެންގެ އަމާޒަކީ ތައުލީމް ހާސިލްކޮށް އޭޝިއާ ފުޓްބޯޅަ އަށް ގިނަ ހިދުމަތްތަކެއް ކޮށްދިނުން،" ޔުނައިޓެޑްގެ އެމްބަސަޑަރެއްގެ ރޯލު އަދާކުރަމުން ކުރަމުން އަންނަ ޕާކް މަޝްހޫރު ކުޅިވަރު މީޑިއާ ބީޓީ ސްޕޯޓްސް އަށް ދިން އިންޓަވިއުއެއްގައި ބުންޏެވެ.\nއޭނާ ބުނީ އޭޝިއާ ފުޓްބޯޅަ އަށް ވެސް ގިނަ ބަދަލުތަކެއް ގެންނަން ޖެހޭ ކަމަށާއި ރަނގަޅު ބަދަލުތަކެއް ގެނެވިއްޖެނަމަ ދުނިޔޭގެ މަތީ ފެންވަރު މުބާރާތްތަކުގައި އޭޝިއާ އަށް ވެސް ބޮޑެތި ކާމިޔާބީތައް ހޯދޭނެ ކަމަށެވެ.\nދެކުނު ކޮރެއާ 2002 ވަނަ އަހަރުގެ ވޯލްޑް ކަޕްގައި ސެމީ ފައިނަލަށް ގެންދިއުމުގައި ޕާކްގެ ދައުރު ބޮޑެވެ. އޭނާ ވަނީ 2000 ވަނަ އަހަރުން ފެށިގެން 2011 ވަނަ އަހަރާ ހަމައަށް އެ ޓީމަށް 100 މެޗު ކުޅެދީފަ އެވެ.\nއިތުރު ލިޔުންތައް މެންޗެސްޓާ ޔުނައިޓެޑް އޭއެފްސީ


Breaking News: Covid-19: Gina Adhadhehgge Gaidheennah Ma'aafu Dheefi - Vaguthu\nކޮވިޑް-19: ހާލަތަށް ބަދަލެއް ނައިސް އަދަދުތައް މައްޗަށް -7ގަޑިއިރު ކުރިން\nކޮވިޑް-19: ގިނަ އަދަދެއްގެ ގައިދީންނަށް މައާފު ދީފި\nކޮވިޑް-19 އާ ގުޅިގެން ޖަލުތަކުގައި ހުކުމް ތަންފީޒު ކުރަމުން ގެންދާ ގިނަ އަދަދެއްގެ ގައިދީންނަށް މައާފު ދީފިއެވެ.\n"ވަގުތު"އަށް ކަށަވަރު ވެފައިވާ ގޮތުގައި މައާފުދިން ގައިދީންނާއި ގުޅޭ އިތުރު މައުލޫމާތު ސަރުކާރުން ވަރަށް އަވަހަށް ހާމަކުރާނެއެވެ. ނަމަވެސް މައާފު ދިން ގައިދީންގެ އަދަދު އަދި ކަށަވަރެއް ނުވެއެވެ.\nކޮވިޑް-19: ހާލަތަށް ބަދަލެއް ނައިސް އަދަދުތައް މައްޗަށް\nއައްޑޫ ސިޓީ ހުޅުމީދޫގައި އިތުރު ހަތް ދުވަހަށް ކާފިއު\nއޭޕްރީލް 18, 2020 18:03\nތީ އަނެއްކާ އަނެއްކަންތައް!\nއޭޕްރީލް 18, 2020 18:04\nޔާނު ނުލާތި ތި ލިސްޓަށް.\nއޭޕްރީލް 18, 2020 22:36\nޢެއީ ބޮޑުވަގެއް! ޓެރަރިސްޓެއް! ނަމަނަމަ ދޫނުކުރާތި!\nއޭޕްރީލް 18, 2020 23:41\nއާނ. އޭރުން އަނެއްކާ ވޯޓް އޮޅުވާލަން ޖެހޭނީ ދެން އޮތް އިންތިޚާބުގަވެސް ގަންނާ ކުރެއްވި ބިރުން\nއާނ ތިއޮތީ އަނެއް ނޮހޮރޮއްޕާން ދެން ތިމީހުނައް މާފުކޮއްދޫކުރީމަ އަހަރެމެން ރައްޔަތުންނައް ބަލާވެރިކަންޖެހޭނީ މިރުސްގަހެއްވެސް އިންދާފަ ނުބެހެއްޓޭނެ ގަސް އުފުރާލައިގެންދާނީ ނުވިތާކައް ރޯނުގަ އަންނައުނުކޮޅުވެސް ގެންދަނީ ފިހާރަތައް ފަޅާލާ ރޯދަމަހު ދުވާލު ރޯދަނުހިފާ ކާނެބޯނެއެއްޗިހިނަގަނީ ތިމީހުންތިތިބިތާ ތިބިއްޔާ ވާނީ ކީއް\nއޭޕްރީލް 18, 2020 18:11\nއަނެއްކާ 25ބުރި ޖު ދޮންބެ ހިމެނޭތެ؟\nއޭޕްރީލް 18, 2020 22:28\nއޭޕްރީލް 18, 2020 18:12\nހަވާލު ނުވިއަސް ހަމަ ދޫކޮއްލީ.. މިފަދަ ހާލަތެއްގަ އިތުރު ބޮލުގެ ރިހުމަކަށްވީ..ޝުކުރިއްޔާ ރައީސް..\nއޭޕްރީލް 18, 2020 18:13\nސުބުހާނަﷲ ކިހެނެއްވާނެބާ ؟\nއޭޕްރީލް 18, 2020 18:15\nއަނެއްކާ އަނެއްގޯސް ތިހެދީ!!!!!!!!\nގާނޫނުން ބޭރުގައި އުޅޭނެ ކަމުގެ ޓްރެކް ރެކޯޑު އޮތްބަޔަކު ރަށުތެރެޔަށް ދޫވީ.\nއަހަރުމެން މިވީ ގޭގައިބަންދުގައި ހޭލާތިބެން!\nއޭޕްރީލް 18, 2020 18:19\nތީއަނެއްވަބާ ވަގުންނާހެދިނޮއޮންނާނެ ސަލާމަތެއްވެސް\nއޭޕްރީލް 18, 2020 18:34\nމިއީ ވަކިމީހަކަށް ވަކިގޮތެއް ނުހަދާ ސަރުކާރޯ. ރައީސް ޔާމިނަށްވެސް މާފު ދެވެންޖެހެ.\nއޭޕްރީލް 18, 2020 22:40\nނުޖެހޭނެ! ނުވެސްދޭނަން! ހަމަ ކުޑަގޮޅީގަ ޔާގުންޑާ ބަހައްޓާނީ!\nއޭޕްރީލް 18, 2020 18:36\nޖަލު ހުސލކޮށްފަ ކަރަންޓީނުކުރާ ތަނަކަށް ހަދންވީ\nއޭޕްރީލް 18, 2020 18:48\nޔާ މީން ދޫކުރޭތަ\nއޭޕްރީލް 18, 2020 18:49\nއޭޕްރީލް 18, 2020 22:30\nލާހިކެއްނެތް ދޫކު ރާކަށް?\nއޭޕްރީލް 18, 2020 18:52\nޖަލުން ދޫކޮއްލީ އެމްޑީޕީ އަށް ނިސްބަތްވާ މީހުންނޭ އެބަ ބުނޭ\nއޭޕްރީލް 18, 2020 22:32\nއެއްކަލަ ސިޔާސި ވެއްޖެ.\nއޭޕްރީލް 18, 2020 19:00\nކަލޭމެން ހަނދާން ކުރާތި، ދޫވިޔަސް ތިބެންޖެހޭނީ ހަމަ ބަންދެއްގަކަން! އެއީ ގޭބަންދުގަ! ނަމަނަމަ ބޭރަށް ނުނިކުންނާތި! އަހަރުމެން ކުށެއް ނުކުރާ ޙާލުގައި ވެސް މިތިބީ، ގޭ ބަންދުގަ އެވެ. ކަލޭމެން ވެސް ބަސްއަހައިގެން ތިބެއްޗެވެ!\nއޭޕްރީލް 18, 2020 19:01\nރަނޅު ނިއްމެވުމެށް. އެކަމަކުން ވައްކަމާއި ޖަރީމާ ވ ގިނަވާނެ\nއޭޕްރީލް 18, 2020 19:04\nރ. ޔާމީން އަށް ކުޑަ ލުޔެއްވެސް ނުދިން ދޯ؟\nއޭޕްރީލް 18, 2020 19:05\nއަނެއްކާ މީހުން މަރާފަތިބި މީހުން ދޫކޮށްނުލާތި.\nއޭޕްރީލް 18, 2020 19:08\nއެންމެންގަނޑު ދޫކޮއްލާ. އޭރުން މުޖުތަމައު އަދި ނިކަން އަމާން ވާނެ މިއޮއް ފަދަ ދުވަސްވަރެއްގައި.\nއޭޕްރީލް 18, 2020 19:21\nތީ އިބޫގެ ރޭވުމެއް، ގައުމައް ޖެހުނު އެންމެ ބޮޑު ވަބާއަކީ އިބޫ\nއޭޕްރީލް 18, 2020 19:45\nސަރުކާރުން ތިކުރީ ވަރަށް ކަޑައަމަލމެއް. މީހުން މަރާ ވައްކަންކޮށް ބިރުދައްކާ މިކަމުގެ އަރާތިބި ނުލަފާ ކުށްވެރިން ނަށް މައާފް ދީގެން ނުވާނެ..ވަގުތީ ގޮތަށް ދޫކޮށް ލިޔަސް ކަޑަ..އެމީހުން ގެންދަންވީ ވަކި ރަށަކަށް...ތިކުރިކަމުގެ ނަތީޖާ ފެންނާނީ އާންމުންނަށް... މާރާމާރީ ތައް ވަރަށް ގިނަ ވާނެ.\nއޭޕްރީލް 18, 2020 19:52\nކޮން ކެޓަގަރީ އެއްގެ ބައެއް؟؟\nއޭޕްރީލް 18, 2020 19:53\nއޭޕްރީލް 18, 2020 19:54\nތީގެ ތެރޭގައި ބޮޑު ވަގުކަލޭގެ ޔާމީން ނުހިމެނޭނެ ކަމަށް އުންމީދުކުރަން.\nއޭޕްރީލް 18, 2020 20:28\nބޮޑު ވަގު ހުރީ ވެރިކަމުގަ. ދެން ހުރި މިނިކާވަގު ހުރީ މަޖިލީހުގަ. އެހެންވީމަ ރަނގަޅު މީހަކު ޖަލުން މިނިވަން ކުރެވޭކަށް ނެތް. ކުޑަކުދިންނާ ބެހޭ މީހުން އެކަނި މިނިވަން ކުރެވޭނީ ވަގުންގެ ސަރުކާރަށް.\nއޭޕްރީލް 18, 2020 20:00\nޔާމީންވެސް މިނިވަންކޮށްދެއްވާ. އޭރުން އިބޫއަށް އިދިކޮޅުގެ ލޯބި އޮހިގެން ދާނެ. ޔާމީން ޖަލުގައި ހުންނެވުމުން މި ދިވެހިރާއްޖެގެ އެތައް ބައެއް ހިތާމަ ކުރޭ. ހަމަ އެއެންމެންގެ ހިތައް އުފާވެރިކަން ލިބި ރައީސައް ޝުކުރު އަދާ ކުރާނެ. މި ދަނޑިވަޅުގައި ކުރަން ރަނގަޅު އަމަލަކަށް ވާނެ. ރައީސް އެކަން ކޮށްދެއްވާ.\nއޭޕްރީލް 18, 2020 21:47\nއިދިކޮޅުގެ ލޯބި ލިބޭނެވަރު މިތާ ލިޔާ ކޮމެންޓުތަކުން އެނގޭ. އިދިކޮޅުގެ ލޯބި ނުލިބުނަސް ފުދޭނެ. އިންޝާ ﷲ.\nއޭޕްރީލް 18, 2020 20:09\nގެދޮރުގައި އަވަހަށް ބޮޑުތަޅު އަޅުވާ. ރަމަޟާންމަހަށް ތައްތާރުވޭ. ނޫސްވެރިންނޭ. އެވެނި މިވެނި ގެޔަކުން ވައްކަންކޮށްފިއޭ، އެވެނި މިވެނި އޮފީހަކުން ތިޖޫރީއެއް ފަޅާލައިފިޔޭ، އެވެނި މިވެނި ފިހާރަޔެއް ފަޅާލައިފިޔޭ ލިޔަން ތައްޔާރުވޭ.\nއޭޕްރީލް 18, 2020 20:42\nރައްޔިތުންނަށް މި ނިކަމެތިކަން އައިސްގެން އުޅޭތާ ދެ އަހަރަށްަ ލައިގެން މި އުޅެނީ..ކުފޫ ހަ މަނުވާ ސުންޕާއިން\nއޭޕްރީލް 18, 2020 20:45\nމި ނިކަމެތިކަން އައިސްގެން އުޅޭތާ ދެ އަހަރަށްަ ލައިގެން މި އުޅެނީ.. ކުފޫ ހަމަނުވާ ސުންޕާއިން ވެރިކަމުގަ ތިބީ\nޖަލުގައި ހުރި ވަކިމީހަކަށް ވަކިގޮތެއްނުހަދާ ނަމަ ރައީސް ޔާމީނުވެސް މިވަގުތު ގެއަށް ބަދަލު ކުރަންޖެހޭނެ ، ތިޔަދޫކުރި މީހުން އެމަނިކުފާނަށްވުރެ ހުރިހާ ގޮތަކުންވެސް ނުރައްކާ ، މާގިނަކުށުގެ ރިކޯޑު ތިދޫކުރި މީހުންގެ އެބަހުރި އިބޫ މިވަގުތު ވެސް އިންސާފަށް ލޯބިކޮންބަލަ އިބޫ ވެސް މަރުވާނެކަން ހަނދާން ކޮށްބަލަ ....\nއޭޕްރީލް 18, 2020 21:35\nއެއީ ބޮޑު ބާޢީލުތުފީ ދޫކުރަންވެގެން ޖަހާރޮކެޓެއް\nއޭޕްރީލް 18, 2020 21:59\nޒާތީ ކަމެއް ނުވާނަމަ ޔަގީން މިފަހަރު ރައީސް ޔާމީން ދޫކުރަންޖެހޭ މިހާލަތުގަވެސް ގައުމުގެ ކަންކަން ރޭވުންތެރިކަމާއި އެކު ރޭވުމަށް ރައީސްޔާމީން ގެ ވިސްނުންބޭނުންކުރަންޖެހޭ\nއޭޕްރީލް 18, 2020 22:25\nޔޫއެންގެ ގައިޑްލައިންގައި ވަނީ ސިޔާސީ ކުށްވެރިންނާއި އެހެނިހެން ކުއްވެރިން މިނިވަންކުރުމާއި އެކު އެކަމަކު މިދަނޑިވަޅުގައި މިމީހުން ނެރުމުން ވަންނާނީ ކޮންތާކަށްތޯ؟ ހާލުގައި ޖެހުންނޫން ގޮތެއް ނެތެެއްނޫންތޯ؟\nކިހާ ދެ ރަކަމެއް. މި ހަބަ ރާ ވިދިގެންވެސް ސިޔާސީ ކޮމެންޓު ހުސް.\nއޭޕްރީލް 18, 2020 22:50\nހަރުކަށި ފިކުރުގެ ނަމުގައި އެތައްް މުސްލިމުންނެއް ވަނީ ޖަލަށް ލެވިފައި. އެމީހުން ދޫކޮއްލާ. މުސްލިމުންގެ ބަދު ދުޢާ އަކީ ހީކުރާވަރައްވުރެ ނުރައްކާތެރި އެއްޗެއް.\nއޭޕްރީލް 18, 2020 23:31\nޥަގުން ވަގއް ވެރިކަން ހޯދި ރައްޔިތުންލީ ވޯޓް ވގައްނެގި ވަލިއްޔުލްއަމްރު ހުރީ ރޯނާ ގަންނުވާފަ\nއޭޕްރީލް 18, 2020 23:40\nކުދިންނޭ ހޭއަރާ ތިބޭތި މިހާރުމިއޮތީ ވާނެހައެތިވެ ނިމިފަ


ކަކުލު ހުޅު ބަދަލުކުރުމުގެ މަޝްރޫޢުގެ ދަށުން ފުރަތަމަ އޮޕަރޭޝަން ކުރި ބަލިމީހާގެ ހާލު، ނައިބު ރައީސް ބައްލަވައިލައްވައިފި\nސަރުކާރުން ކުރިއަށްގެންދާ ”ޓޯޓަލް ނީ ރިޕްލޭސްމަންޓް ސަރޖަރީ“ (ކަކުލު ހުޅު ބަދަލުކުރުމުގެ އޮޕަރޭޝަން) މަޝްރޫޢުގެ ދަށުން ޓްރީޓޮޕް ހޮސްޕިޓަލުގައި ފުރަތަމަ ހުޅު ބަދަލުކުރި ބަލިމީހާގެ ހާލު ރައީސުލްޖުމްހޫރިއްޔާގެ ނައިބު ފައިޞަލް ނަޞީމް މިއަދު ބައްލަވައި ލައްވައިފިއެވެ. .\nޓްރީޓޮޕް ހޮސްޕިޓަލުގައި ކުރި މި ކާމިޔާބު އޮޕަރޭޝަންގައި ހުޅު ބަދަލުކުރި ބަލިމީގެ ހާލުބައްލަވައި ލެއްވުމަށް ރައީސުލްޖުމްހޫރިއްޔާގެ ނައިބު މިކުރެއްވި ޒިޔާރަތުގައި ބަލިމީހާއަށް ހެޔޮ ޝިފާއަކަށް އެދިވަޑައިގެންނެވިއެވެ. އަދި އެމަނިކުފާނު ވަނީ މި އޮޕަރޭޝަންގައި ހަރަކާތްތެރިވި ޑޮކްޓަރުންގެ ޓީމާއި ބައްދަލުކުރައްވައި އެބޭފުޅުންނަށް މަރުޙަބާ ވިދާޅުވެފައެވެ.\n”ޓޯޓަލް ނީ ރިޕްލޭސްމަންޓް ސަރޖަރީ“ (ކަކުލު ހުޅު ބަދަލުކުރުމުގެ އޮޕަރޭޝަން) މަޝްރޫޢަކީ ރައްޔިތުންނަށް ފޯރުކޮށްދޭ ޞިއްޙީ ޚިދުމަތް އަވަސްކުރުމަށްޓަކައި ސަރުކާރުން އިސްނަގައިގެން، އާސަންދަ އާއި އައި.ޖީ.އެމް.އެޗްގެ ފަރާތުން މެޑިކާ އަދި ޓްރީޓޮޕް ހޮސްޕިޓަލާއި އެކު ކޮންޓްރެކްޓް އުޞޫލުން ކުރިއަށް ގެންދާ މަޝްރޫޢެކެވެ.\nޓްރީޓޮޕް ހޮސްޕިޓަލާއި އާސަންދަ ޕްރައިވެޓް ލިމިޓެޑާއިއެކު މި އެއްބަސްވުމުގައި ސޮއިކުރައްވާފައި ވަނީ 26 ޖޫން 2019 ގައެވެ. އަދި މެޑިކާ ހޮސްޕިޓަލާއި އާސަންދަ ޕްރައިވެޓް ލިމިޓެޑާއި ދެމެދު މިކަމުގެ އެއްބަސްވުމުގައި ސޮއިކުރައްވާފައި ވަނީ 27 ޖޫން 2019 ގައެވެ.\nޞީއްޙީ ދާއިރާއިން ރައްޔިތުންނަށް ލުއިފަސޭހަތަކެއް ފޯރުކޮށްދިނުމަށް މިއަދު މި ފެށި އާ މަޝްރޫޢުގެ ދަށުން މެޑިކާ ހޮސްޕިޓަލުންވެސް ކަކުލު ހުޅު ބަދަލުކުރުމުގެ ޚިދުމަތް މިހާރު ލިބޭނެއެވެ.


kanboduvumah Maleeh ge radhu: ranunranah fudhaifin | Mihaaru\nކަންބޮޑުވުމަށް މަލީހުގެ ރައްދު: "ރަނުންރަނަށް ފުއްދައިފިން"\n01 ޖުލައި 2020 - 15:52\nބައެއް ވަޒީރުންގެ އަމަލުތައް ސަރުކާރަށް ނިސްބަތް ނުވާ ފަދަ ގޮތަކަށް ފެންނާތީ ރައްޔިތުންގެ ކަންބޮޑުވުން އޮތް ކަމަށް ރައްޔިތުންގެ މަޖިލީހުގެ މެމްބަރަކު ވިދާޅުވުމުން، ވައުދުތައް "ރަނުންރަނަށް" ފުއްދަވާފައިވާ ކަމަށް ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހު ޖަމާލް މަޖިލީހުގެ ކަމާ ގުޅޭ ކޮމިޓީއެއްގައި މިއަދު ވިދާޅުވެއްޖެ އެވެ.\nސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީގައި މި ކަންބޮޑުވުން ފާޅުކުރެއްވީ ދިއްދޫ ދާއިރާގެ އެމްޑީޕީގެ މެމްބަރު އަބްދުﷲ ވަހީދެވެ. ރައްޔިތުންގެ ކަންބޮޑުވުމެއް ކަމަށް، އޭނާ ވިދާޅުވީ ސަރުކާރުގެ މިނިސްޓަރެއް ނޫން ކަމަށް ސިފަވާ ގޮތަށް ބައެއް މިނިސްޓަރުންގެ އަމަލުތައް ފެންނަމުން ދިއުމެވެ.\nމިނިސްޓަރަކާ މަަސައްކަތްތައް ހަވާލުކުރާއިރު، ދައުލަތުގެ ބަޖެޓާއި ދެން ވެސް އެހެން ދަތިތަކެއް ހުއްޓަސް އެ ކަންކަމުގައި ހައްލަކަށް މިނިސްޓަރަށް ވަޑައިގެންނެވޭނެ ކަމަށް ގަބޫލުކުރައްވާ ކަމަށް ވިދާޅުވި އެވެ.\nވަހީދު ދެން ވިދާޅުވި ގޮތުގައި، ރައްޔިތުންނާ ގުޅުން ކުޑަ މިނިސްޓަރެއްގެ ގޮތުގައި ހުންނެވުމަށް ފަހު، މަގާމު ދޫކުރައްވައި ވަޑައިގަންނަވާ މަންޒަރު ވެސް ފެނެ އެވެ. އޭނާގެ އުއްމީދަކީ، ސަރުކާރުގެ ތެރެއިން ހައްލުކުރަން ހުރި ކަންކަން ހައްލު ކުރައްވައި މި ސަރުކާރުގެ ވައުދާ އެއްގޮތަށް މަލީހު ޚިދުމަތް ދެއްވުން ކަމަށް ވިދާޅުވި އެވެ.\nމެމްބަރު ހިއްސާކުރެއްވި ވާހަކައިގެ ޖަވާބުގައި، ސަރުކާރުގެ ކޯލިޝަންގެ އެއް ބައިވެރިވާ ޖުމްހޫރީ ޕާޓީގެ ކައުންސިލް މެމްބަރުކަން ވެސް ކުރައްވާ މަލީހު ވިދާޅުވީ، ރައީސް އިބްރާހިމް މުހައްމަދު ސޯލިހުގެ ކެބިނެޓް އޮތީ ވަރަށް ބަދަހިކޮށް ކަމަށެވެ. ކޯލިޝަން ސަރުކާރުން ވީ ވައުދު ފުއްދަން މަސައްކަތް ކުރަނީ އެއް ޓީމެއްގެ ގޮތުގައި ކަމަށް މަލީހު ވިދާޅުވި އެވެ.\nމިނިސްޓަރު ވިދާޅުވި ގޮތުގައި ކޮމިއުނިކޭޝަން މިނިސްޓްރީއާ ހަވާލުކުރި ކަންކަން ވެސް އޮތީ ސަރުކާރުން އެކުލަވައިލި ސްޓްރެޓީޖިން އެކްޝަން ޕްލޭންގައި ކަނޑައަޅައިފަ އެވެ. އޭގައި ކުރަންވީ ކަންކަމާއި އަދަދުތައް ވެސް ހިމަނާފައިވާ ކަމަށް ވިދާޅުވި އެވެ.\n"އޭގައި އަޅުގަނޑުމެންނަށް ކަނޑައަޅާފައިވާ ކަންކަން އަކުރުން އަކުރަށް، ރަނުން ރަނަށް ވާނީ ފުއްދާފައި. މި މިނިސްޓްރީއާ ހަވާލުކޮށްފައިވާ ކަންކަން 100 އިންސައްތައާ ހަމައަށް ނިމިފައިވާ ކަން އަޅުގަނޑު ފާހަގަކުރަން،" މަލީހު ވިދާޅުވި އެވެ.\nމިނިސްޓަރު ވިދާޅުވީ ކޮންމެ ކަމަކާ ގުޅޭ ގޮތުން ވެސް އެ މީހަކަށް ފެންނަ ހިޔާލުފާޅު ކުރެވޭ ގޮތަށް އޮތުމަކީ މި ސަރުކާރުގެ ވިސްނުން ކަމަށެވެ.\nމި ސަރުކާރު އުފެދުނީ ސިޔާސީ އެކި ފިކުރުގެ ޕާޓީތައް ހިމެނޭ ކޯލިޝަނަކުންނެވެ. މި ކޯލިޝަން ނިސްބަތްވާ ގޮތަށް ކެބިނެޓު އެކުލަވާލާފައިވާ އިރު، ރައްޔިތުންނަށް ވީ ވައުދުތައް ފުއްދުމުގައި ދަތިތައް ކުރިމަތިވަނީ ކޯލިޝަންގައި ހިމެނޭ އެހެން ޕާޓީތަކުގެ ވަޒީރުންނާ ހެދި ކަމުގެ ތުހުމަތު ކޯލިޝަންގެ އެއް ލީޑަރު، ރައްޔިތުންގެ މަޖިލީހުުގެ ރައީސް މުހައްމަދު ނަޝީދު ވަނީ ކުރައްވައިފަ އެވެ.\n"އޭގައި އަޅުގަނޑުމެންނަށް ކަނޑައަޅާފައިވާ ކަންކަން އަކުރުން އަކުރަށް، ރަނުން ރަނަށް ވާނީ ފުއްދާފައި. މި މިނިސްޓްރީއާ ހަވާލުކޮށްފައިވާ ކަންކަން 100 އިންސައްތައާ ހަމައަށް ނިމިފައިވާ ކަން އަޅުގަނޑު ފާހަގަކުރަން،"--- މަލީހު\nރައްޔިތުންގެ މަޖިލީހުގައި ހިމެނިވަޑައިގަންނަވާ އެމްޑީޕީގެ ބައެއް މެމްބަރުންގެ ވިސްނުމަކީ ކޯލިޝަން އުވައިލުން ނަމަވެސް ރައީސް އިބްރާހިމް މުހައްމަދު ސޯލިހް ގެންދަވަނީ، ކޯލިޝަން ދެމިއޮންނާނެ ކަމުގެ ޔަގީންކަން ދެއްވަމުންނެވެ.\nދިވެހި ސަރުކާރު މިނިސްޓަރު މުހައްމަދު މަލީހް ޖަމާލް މަސްއޫލިއްޔަތު އަދާކުރާ މިންވަރު ބަލާ ކޮމިޓީ ކޮމިއުނިކޭޝަން މިނިސްޓްރީ ކެބިނެޓް ޖުމްހޫރީ ޕާޓީ\nއިތުބާރެއްނެއް މީހުންނައް ވަޒީރުކަންދީގެން ސަރުކާރުގެ ދުވަސްދުއްވާލަނީ އިބޫ! މަލީހުމެން ކަހަލަ ނާގާބިލުމީހުން ބޭރުކުރޭ!\nދެން އެހެންވީމަ މިޚާއްޞަ ޙާލަތުގަ ދައުލަތުގެ ޚަރަދުކުޑަކުރުމުގެ ގޮތުން މިނިސްޓްރީ މިވަގުތަށް އުވާލަން ފެނޭ.\nރަނުން ރަނަށް ފުއްދުނު ވައުދުގެ ރާހަތެއް ދިވެހި ރައްޔިތަކަށް ނުކުރޭ. އިންޓަރނެޓް އަގުހެޔޮކުރުން ރައީސް މީހާއި ހަމައަށް ހުއްޓިފައިއޮތީމަ މަލީހު އިސްތިއުފާ ދޭންވީނުން. ރައީސް ވެސް ބުނާނެ މާދަމާ ހުރިހާ ވައުދެެއް ފުއްދިއްޖެޔޭ. ކިންގު ސަރުކާރު\nމަލީހޫ, ހުވަފެނެއްގަތޯ 100 ޕަސެންޓާއި ގާތަށް ނިމުނީ. ބަލަ އަދިވެސް އިންޓަނެޓް އަގުހެވެއްނުވޭ. ތިޢީ ބޭކާރު މިނިސްޓްރީއެއް. އުވާލަން ފެންނަނީ\nސާބަސް. މަޖްލީހުގެ މެމްބަރު ކަން ލިބުނީމަ ހާދަ ވަރެއްދޯ މިހުންނަނީ\nފުދުނީ ކޯޗެއްބާ ؟\nވައުދުތައް ފުދިގެން ބަންޑުންވަނީ. ދެންއިތުރަށް ވައުދެއް ވާނޭކަމެއްނެތް. އަދި ވައުދެއް ފުއްދާނޭސްކަމެއްނެތް. ސަރުކާރުގެ ވައުދުތައް ފުދިފުދި އެކަމާ ހިތާމައިން ރައްޔިތުން މިތިބީ ރަނގަޅަށް ނޭވާވެސް ނުލިވިފާ. މިހާރު ފުދިއްޖެ!\n5 ޢަހަރުގެ ތެރޭގައި ފުއްދަން ހަވާލުކުރިކަމެއް ދެދުވަސްތެރޭ ފުއްދާ ލެވޭނަމަ މާނަޔަކީ މިނިސްޓްރީއެއްގެ ވަައުދަކަށްވުރެ ކުޑަ ޢާދައިގެ މިރުހެއް ބިނދެލުންކަހަލަ ކުޑަ ވައުދެކޭ. ތިޔަ މިނިސްޓްރީއެއްވެސް ހުންނަން ނުފެނޭ. ދިރާގާއި އުރީދޫގެ ކަންތައްތައް ބަލަހައް ޓާ އުދާރާއެއް ހުރީމަ ތިޔަކަހަލަ ފަނިފަކުސާ ވައުދު ފުއްދާލެވޭނެ.\nއަމާ ބުނީތީ ފަރަށް ދާ މީހުންވެސް އުޅޭ. މަލީހުމިއީ ގަދަ ފަހުލަވާނެއް. ފަސްޖެހުމެއް، ލަދުވެތިކަމެއް ނެތި ފަރަށް ގޮސް އެނބުރި އައިސް އެވާހަކަ އެދައްކަވަނީ ކިހާ ފަހުރުވެރިކަމާއި އެކުތޯ\nއެއި ތެދެއް. އިންޓަނެޓްގެ އަގު އުޅެނީ ރަނަށްވުރެ ބޮޑުކޮށް.


ސުޖާއުގެ އަންހެނުން ބުނީ މިފަހަކަށް އައިސް އަޙުމަދު ސުޖާއުގެ ބަނޑުގައި ރިއްސާ ދެފައިތިލައާއި ދެއަތް އައްސިވެ ދުޅަވާކަމަށާއި އަދި ނޭވާލާން އުދަގޫވެ މޭގައިރިއްސާ އާދަޔާޙިލާފަށް ބޮލުގައި ރިއްސާ ލޯދުޅަވުމާ ހާސްވާކަން ފާހަގަ ކުރެވޭކަމަށެވެ. އޭނާގެ އަންހެނުން އަޙުމަދު ސުޖާއުގެ ބަލި ޙާލަތު ޙިއްސާކުރަމުން ބުނީ ބަނޑުގައި ރިއްސާ ބޯއަނބުރާ ނޭވާލާން އުދަގޫ ވާކަމަށާއި އަދި ޑޮކްޓަރ ދެއްކުމުން ޑޮކްޓަރ އޭރު ބުނަމުންދިޔައީ އެއީ އެއްވެސް މައްސަލައެއް ނޫންކަމަށެވެ. އެހެންނަމަވެސް މި ދެމަސްތެރޭގައި މާބޮޑަށް އަޙުމަދު ސުޖާއު ބަލިވުމުން ޑޮކްޓަރަށް ދެއްކުމުން ޓެސްޓުތައްހެދިކަމަށް އޭނާ ބުންޏެވެ. އެހެން ނަމަވެސް ޓެސްޓް ތަކުން، މިވަނީ ކިހިނެއް ކަމެއް އެގިފައެއް ނުވެއެވެ. އަދި އެދެވޭ ނަތީޖާއެއް ލބިފައެއް ނުވެއެވެ. ކޮންމެ ފަހަރަކުވެސް ޑޮކްޓަރަށް ދެއްކުމުން، ޑޮކްޓަރ ދެނީ ޕޭއިންކިލާ އިންޖެކްޝަންތަކާއި ބޭސްތައް ކަމަށް އޭނާ ބުންޏެވެ.\n“ފަހަކަށް އައިސް މާގަދައަށް ބޮލުގައި ރިއްސާތީ އައިޖީއެމްއެޗުން ޓެސްޓްތައް ހަދާ، އެމް.އާރު.އައި އަދި ސީޓީ ސްކޭން ހެދިން. މައިބަދާގައި ފެންއުފެދި ބޮލާއި ސިކުޑީގައި ލޭގަނޑުވެފައި ކަންވެސް އެނގުނީ އޭގެ ފަހުން. އެހެން ނަމަވެސް އަތާ، ފައި އައްސިވެ ދުޅަވަނީ ކީއްވެކަމެއް އެނގިފައެއް ނުވޭ. މާރޗް މަހު އިންޑިޔާގެ އަމްރިތާ ހޮސްޕިޓަލަށް ގޮސް ސުޖާއުގެ ބަނޑުގައި ރިއްސާ ނޭވާލާން އުދަގޫވެ ހާސްވާތީ ޑޮކްޓަރަށް ދެއްކިން. ނަމަވެސް މާލެއައިސް ދެދުވަސް ނުވަނީސް އަނެއްކާ ނޭވާލާން އުދަގޫވެ، ބޮލުގައި ރިއްސާ ހާސްވެ، ދެއަތާ ދެފައި އައްސިވެ މީހާ ދުޅަވާން ފެށީ. ކޮންމެ ދުވަހަކުވެސް ނޭވާލާން އުދަގޫވެ، ހާސްވެ ބޮލުގައި ރިއްސާތީ ދާންމިޖެހެނީ ހޮސްޕިޓަލަށް. ހޮސްޕިޓަލަށްގޮސް ޑޮކްޓަރަށް ދެއްކީމާ ޑޮކްޓަރުން މިދެނީ އެންޓިބައޮޓިކް ފަދަ ބޭސްތައް. މިހާރަކަށް އައިސް އެންޓި ބައޮޓިކް ބޭހަށް ފިރިމީހާ އާއި ނުވެސް ގުޅޭ. އަދި އަޅުގަނޑުގެ ފިރިމީހާ އަޙުމަދު ސުޖާއު ކޮންމެ ދުވަހަކު ނޭވާހާސްވެ ބޮލުގައި ރިއްސާ މެޔަށްވެސް ވަރަށް އުނދަގޫވޭ.” އޭނާގެ އަންހެނުން ކިޔައިދިނެވެ.\nސުޖާއުގެ އަންހެނުން ބުނީ ކޮންމެދުވަހަކުވެސް ބޮލުގައި ރިއްސާ ނޭވާ ހާސްވެ، މެއަށް ތަދުވެގެން ދިއުމުން، އީ.ސީ.ޖީ ހަދާފައި އެއްވެސް މައްސަލައެއް ނެއްކަމަށްބުނެ ގެއަށް ފޮނުވާލަނީ ކަމަށެވެ.\n“މިހެން ކަންތައް ކުރާތީވެ އަޅުގަނޑު ނިންމީ އަޅުގަނޑު ފިރިމީހާ އޭޑީކޭ ހޮސްޕިޓަލަށް ގެންގޮސް ދެއްކުމަށް. އަޅުގަނޑުގެ ފިރިމީހާ އޭޑީކޭ ހޮސްޕިޓަލަށް ދެއްކުމުން ޓެސްޓް ތައް ހަދަން ބުނީ، ޓެސްޓްތައް ހެދުމުން އެނގުނީ އަޅުގަނޑުގެ ފިރިމީހާގެ ލިވާގެ މައްސަލަ ހުރިކަން އަދި ޑޮކްޓަރުން ލަފާ ދިނީ ލިވާގެބައެއް ޓެސްޓްތަކަކީ ރާއްޖެއިން ނެހެދޭ ޓެސްޓް ތަކެއްކަމަށާއި ނާރުގެ ބައެއް ޓެސްތުތައްވެސް ރާއްޖެއިން ނެހެދޭ ކަމަށް. އަޅުގަނޑުގެ ފިރިމީހާގެ ބަލިދެނެ ގަތުމަށްޓަކާ ޑޮކްޓަރުންވަނީ ރާއްޖެއިން ބޭރަށް ދިޔުމަށް ލަފާދީފަ.” އޭނާގެ އަންހެނުން ބުންޏެވެ.\n“ނަމަވެސް އަޅުގަނޑުގެ ފިރިމީހާއަށް ރާއްޖެއިން ބޭރަށް ބޭސްކުރުމަށް ވަނީ ކިހާދުވަހެއްކަމެއް އަޅުގަނޑަކަށް ނޭނގެ. އަޅުގަނޑަކީ އަޅުގަނޑުގެ ފިރިމީހާއަށް ލިބޭ އެއްޗަކުން ދިރިއުޅެމުން އާއިލާއެއް ބަލަހައްޓަމުން ދާމީހެއް. އަޅުގަނޑުގެ ފިރިމީހާގެ ބަލި ހާލަތު ހުރި ގޮތުން ރަނގަޅަށް ވަޒީފާ އަދައެއް ނުކުރެވޭ. އެހެންވީމަ، އަޅުގަނޑުގެ ފިރިމީހާގެ މުސާރަވެސް ކޮންމެ މަހަކު ހަމަޔަކަށް ނުލިބޭ. ގިނަދުވަހު ވަޒީފާއަށް ނުދެވި އޮންނަޖެހިފައިވަނީ ބަލިއެދުގައި. މިބަލީގަ ގިނަ ދުވަސްތަކެއް ހޭދަކުރަން ޖެހިއްޖެނަމަ ފުރާނައަށް ގެއްލުންވުން އެކަށީގެންވާކަމަށް ޑޮކްޓަރުން ވަނީ ބުނެފައި.” ސުޖާއުގެ އަންހެނުން ބުންޏެވެ.\nމޫދު މަދަރުސާ: ދަރިވަރުން ތިމާވެއްޓަށް ހޭލުންތެރިކުރުވަން ނަމުނާ މަސައްކަތެއް\n16 ނޮވެމްބަރ 2019\nއެކުވެރިކަމުގެ މެޗަކަށް މާޒިޔާގެ 15 އަހަރުން ދަށުގެ ޓީމު އޭދަފުށީގައި\nމައި ކޮލެޖުން އޭދަފުށީގައި އާ ކޯސްތަކެއް ފަށަނީ


Youth Ministry Ah Hussain Ismail, Gender Ah Shihab - Vaguthu\nޔޫތް މިނިސްޓްރީގެ ސްޓޭޓް މިނިސްޓަރުކަމުގެ މަގަމާށް ހީޓް ހެލްތް އެންޑް ފިޓްނަސް ގެ ޗެއަރމަން އަދި ލ. ފޮނަދޫ ދާއިރާގެ އެމްޑީޕީ ގައުމީ މަޖިލީހުގެ ރައީސް ޙުސައިން އިސްމާޢީލް، ޖެންޑަރ މިނިސްޓްރީގެ ސްޓޭޓް މިނިސްޓަރުކަމުގެ މަގާމަށް ދަމާސް ޕްރައިވެޓް ލިމިޓެޑްގެ ޗީފް އެގްޒެކެޓިވް އޮފިސަރުގެ މަގާމު ފުރުއްވާފައިވާ މުޙައްމަދު ޝިހާބު ޢައްޔަން ކުރައްވައިފިއެވެ.\nމި ދެ މިނިސްޓްރީއަށް ސްޓޭޓް މިނިސްޓަރުން އައްޔަން ކުރެއްވީ މިއަދުއެވެ.\nޙުސައިންއަކީ ބެލްޖިއަމްގެ އިކޮނިމިކްސް ސްޓަޑީ ބިއުރޯ ބަރޖް އިން ޑިޕްލޮމާ އިން މާކެޓީންގ އެންޑް ޓޫރިޒަމް ޑިވެލޮޕްމަންޓް ޕްލޭނިނގް ހާސިލްލްކުރައްވައިގެން ހުންނެވި ބޭފުޅެކެވެ.\nމި މަގާމަށް އައްޔަނުކުރެއްވުމާއި ހަމައަށް އޭނާއަކީ ލ. ފޮނަދޫ ދާއިރާގެ އެމްޑީޕީ ގައުމީ މަޖިލީހުގެ ރައީސްއެވެ. މީގެ އިތުރުން ސަރުކާރުގެ އިސް މަގާމުތައްވެސް އޭނާ ވަނީ މީގެ ކުރިން ފުރުއްވާފައެވެ. އޭގެ ތެރޭގައި ޔޫތް އެންޑް ސްޕޯޓް މިނިސްޓްރީގެ ޑެޕިއުޓީ މިނިސްޓަރގެ މަގާމު ހިމެނެއެވެ.\nޝިހާބަށް ބަލާއިރު، އޭނާއަކީ އިންޑިޔާގެ ނިއުދިއްލީގެ ނެޝަނަލް އިންސްޓިޓިއުޓް އޮފް އެޑިއުކޭޝަނަލް ޕްލޭނިންގ އެންޑް އެޑްމިނިސްޓްރޭޝަންއިން ޑިޕްލޮމާ އިން އެޑިއުކޭޝަނަލް ޕްލޭނިންގ އެންޑް އެޑްމިނިސްޓްރޭޝަން ހާސިލުކުރައްވާފައިވާ ބޭފުޅެކެވެ.\nމީގެ އިތުރުން، ޝިހާބަކީ ފެމިލީ ޕްރޮޓެކްޝަން އޮތޯރިޓީގެ ބޯޑް މެންބަރުކަމާއި، ހިއުމަން ރައިޓްސް ކޮމިޝަންގެ ޗައިލްޑް ރައިޓްސް އެމްބެސެޑަރުކަން މިހާރުވެސް ކުރައްވަމުން އަންނަ ބޭފުޅެކެވެ. މީގެ އިތުރުން ވެސް އޭނާ ވަނީ އެޑިއުކޭޝަން މިނިސްޓްރީގެ ޑެޕިއުޓީ ޑިރެކްޓަރުކަމުގެ މަޤާމާއި، މަޖީދިއްޔާ ސްކޫލްގެ އެސިސްޓަންޓް ޕްރިންސިޕަލްގެ މަގާމު ވެސް ފުރުއްވާފައެވެ.\nޖެންޑާގައި ހުރި ކުއްޖަކު ބޭސްތަކެއް ކައިގެން ފަރުވާ ދެނީ\nޖުލައި 15, 2021 20:02\nސާބަސް! ސާބަސް! ގާތްޕާޓީކުދިންކޮޅަށް ގޯނީގެ ތުންމޮހާލާފަބަހައްޓާ! ޢާދައިސިވިލްސާވަނަޓުންގެބޮލަށް މިރުސްހުސްކުރިގޯނި ކިނބިހިއަޅައަޅާއަތްދޮވެދޮވެހަދަންގޭގަ ޕާޓީކުދިންނަށް ވަށިވަށިންމުސާރަ ސާބަސް! ޙަމަސާބަސް!\nޖުލައި 15, 2021 20:05\nލާރި ލާރި މިސަރުކާރުން ހިލޭ ލާރިބަހާނަން.\nޖުލައި 15, 2021 20:49\nޅ. ޢަތޮޅު ތައުލީމީ މަރުކަޒުގެ ހެޑްމާސްޓަރ ކަން6އަހަރު ވަންދެން ކުރެއްވި ވާހަކަ ނެތީ ކީއްވެތޯ؟\nޖުލައި 15, 2021 23:38\nޖުލައި 15, 2021 21:24\nއިކޮނޮމިކް މިނިސްޓަރު ފައްޔާޒުގެ ގެ ކޮއްކޮ.\nޖުލައި 15, 2021 21:25\nދެން ސޭވް އައްޑޫ ކިޔާކަށް ނުކުރޭނެ. އިންޑިޔާ އައުޓް ކިޔާކަށް ނުކުރޭނެ. މަޤާމް މުހިއްްމުވާނެ ގައުމާއި ރަށަށްވުރެ.\nޖުލައި 15, 2021 21:54\nމުސާރަ ބޮޑު ކުރަންވީމަ ބުނީ ލާރިނެތޭ... ފިނޭންސުން. ޢެކަމަކު ބޮޑެތި މުސަރައިގއި މިއޮއްވައްދަނީ މީހުން😡\nޖުލައި 15, 2021 21:55\nހުސޭން އިސްމާއިލް އަކީ ފައްުޔާޒުގެ އެއްބަނޑު އެއްބަފާ ކޮއްކޮ އޭ ނުލިޔުނު ކަމީ ދެރަކަމެއް.\nޖުލައި 15, 2021 22:01\nސިހާބުގެ އަންގަ ބަންދުކޮއްލީ\nޖުލައި 15, 2021 22:17\nޝިހާބް ތިމަޤާމަށް ހަމަޖެއްސުމަކީ ރަނގަޅުނިންމުމެއްކަމުގައި ދެކެން. ޝިހާބަށް ފާގަތި ދުވަސްތަކަކަށް އެދެން\nޖުލައި 16, 2021 00:41\nމީ ދޯ އައްޑޫގައި ެެްެެްެެްެެްެެެްެެްެެްެެްެެެްެެްެެްެެްެެެްެެްެެްެެ... ގައި އެންބަސީ އެޅުމާ މާބޮޑަށް ދެކޮޅު ނުވި ސަބަބަކީ...ޝިހާބް ގެ އގުވެސް ވެއްޓިއްޖޭ...


Miadhuge hukuru khuthuba: kamaa behey faraai thakuge irushaadhu...\nމިއަދުގެ ހުކުރު ޚުތުބާގެ އިލްތިމާސް- ކަމާބެހޭ ފަރާތްތަކުގެ އިރުޝާދުތަކަށް ބޯލަނބާ ކިޔަމަންވޭ\nސާފުތާހިރުކަމަށް އިހުމާލު ނުވުމަށް ގޮވާލާފައިވޭ\nރައްޔިތުން ކަންބޮޑުވާފަދަ ވާހަކަތައް ނުދެއްކުމަށް ގޮވާލާފައިވޭ\nތަންތަނަށް އެއްވެ ނޫޅުމަށް އެދިފައިވޭ\nކ. މާލެ | 20 މާރޗް 2020 | ހުކުރު 14:49 | 4,861\nހުކުރު ޚުތުބާ - އިސްލާމިކް މިނިސްޓްރީ\nތަފާތު އެކި ބަލިމަޑު ކަމުން ސަލާމަތް ވުމަށް ކަމާބެހޭ ފަރާތްތަކުން ދޭ އިރުޝާދުތަކަށް ބޯލެނބުމަށް މިއަދުގެ ހުކުރު ޚުތުބާގައި އިލްތިމާސްކޮށްފިއެވެ.\n"ސާފުތާހިރުކަން" މި މައުޟޫގެ މައްޗަށް ބިނާކޮށްފައިވާ ޚުތުބާގައި ބުނީ، ސިއްހީ ކަންތައްތަކާއި ސާފުތާހިރުކަމަށް އިހުމާލު ވެވޭނަމަ ތަފާތު ބަލިތައް ފެތުރިގެންދާނެ ކަމަށާއި، އޭގެ ސަބަބުން ސިއްޙީ އެކި މައްސަލަތައް ފެންމަތިވާނެ ކަމަށެވެ. އަދި އެކަންކަމުން ސަލާމަތްވުމަށް ސަރުކާރުގެ މުއައްސަސާތަކުން ކުރާ މަސައްކަތްތަކަށް ރައްޔިތުންގެ ފުރިހަމަ އެއްބާރުލުން ދޭންޖެހޭނެކަމަށް ޚުތުބާގައި ބުނެފައިވެއެވެ.\nޚުތުބާގައި އިތުރަށް ބުނީ، ނުރައްކާތެރި ވައިރަހެއް ފެތުރިގެންދާ މި ދަނޑިވަޅުގައި ސިއްހީ މާހިރުން ދޭ ލަފަޔާއި އިރުޝާދުތައް ބަލައިގަނެ، އެއަށް ޢަމަލު ކުރުމަކީ ލާޒިމު ކަމެއް ކަމަށެވެ. އެގޮތުން ރައްޔިތުން ކަންބޮޑުވާފަދަ ވާހަކަތައް ނުދެއްކުމާއި، ސާބިތު ނުހިފޭ ދޮގު ޚަބަރުތައް ނުފެތުރުމާއި، ތަންތަނަށް އެއްވެ ނޫޅުމަށް ކަމާބެހޭ ފަރާތްތަކުން އިރުޝާދު ދެމުންގެންދާއިރު، އެއަށް ބޯލެނބުމަށް ޚުތުބާގައި ގޮވާލާފައިވެއެވެ.\nއޭގެ އިތުރުން، އިސްލާމް ދީނުގައި ސާފުތާހިރުކަމަށް ބާރު އަޅުއްވާފައިވަނީ ހަމައެކަނި އަޅުކަންތަކުގައި އެކަނި ނޫންކަން ފާހަގަކޮށް ޚުތުބާގައި އިތުރަށް ބުނީ، އިންސާނުންގެ ހަށިގަނޑާއި ފޭރާމުގެ އިތުރުން، އާންމު ދިރިއުޅުމުގައިވެސް ސާފުތާހިރުކަމަށް އިސްކަންދޭން ޖެހޭނެ ކަމަށެވެ.\nދުނިޔޭގެ އެކި ކަންކޮޅުތަކުގައި ހަލުވިކަމާއެކު މިހާރު ފެތުރެމުންދާ ވައިރަސްއެއް ކަމަށްވާ ކޮވިޑް-19 ގެ އަސަރު ދެލައްކައަށްވުރެ ގިނަ މީހުންނަށް ކޮށްފައިވާއިރު، 10،000 އަށްވުރެ ގިނަ މީހުން ވައިރަސްގެ ސަބަބުން މަރުވެފައިވެއެވެ.\nލޯކަލް ކައުންސިލްތަކުގެ އިންތިޚާބުގެ ޚާއްޞަ ޤާނޫނަށް އިޞްލާޙު ގެނައުމުގެ ބިލު ރައީސް ތަސްދީޤު ކުރައްވައިފި\nބަންގުލަދޭޝާއި ނޭޕާލަށް ވެސް އިންޑިއާއިން ވެކްސިން ފޮނުވައިފި


Masthuvaathakethi Basthaa Thakun Nurakkaatheri Hathiyaaru Raajje Ethere Nukureveyne Kamah Balaane Jaagaeh Nei - Heena މަސްތުވާތަކެތި ބަސްތާތަކުން ނުރައްކާތެރި ހަތިޔާރު ރާއްޖެ އެތެރެނުކުރެވޭނެ ކަމަށް ބަލާނެ ޖާގައެއް ނެތް – ހީނާ – Huvadhoo News Masthuvaathakethi Basthaa Thakun Nurakkaatheri Hathiyaaru Raajje Ethere Nukureveyne Kamah Balaane Jaagaeh Nei - Heena Huvadhoo News\nމަސްތުވާތަކެތި ބަސްތާތަކުން ނުރައްކާތެރި ހަތިޔާރު ރާއްޖެ އެތެރެނުކުރެވޭނެ ކަމަށް ބަލާނެ ޖާގައެއް ނެތް – ހީނާ\nއިންޑިއާގެ އަސްކަރީ ރާޑަރުތަކުންނާއި، ޑޯނިއަރތަކާއި ހެލިކޮޕްޓަރުތަކުން ބަލަބަލައި ތިއްބައި ކަނޑުމަގުން ރާއްޖެ ގެނެސް މާލެއަށް ބާލަމުންދާ މަސްތުވާތަކެތި ބަސްތާތަކުން ނުރައްކާތެރި ހަތިޔާރު ރާއްޖެ އެތެރެ ނުކުރެވޭނެ ކަމަށް މިހާރު ބަލާނެ ޖާގައެއް ނެތް ކަމަށް ޕީޕީއެމްގެ ސްޕޯކްސް ޕަރސަން ހީނާ ވަލީދު ވިދާޅުވެއްޖެއެވެ.\nހީނާ މިހެން ވިދާޅުވީ، އިންޑިއާ އައުޓް ހަރަކާތްތަކާ ގުޅިގެން އިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީން އަށް އެކަމުގެ ނުރައްކާތެރިކަން އޮތް ކަމަށްބުނެ “ވޮއިސް އެމްވީ” ގައި ޝާއިއުކޮށްފައިވާ ހަަބަރެއް ޓުވީޓާގައި ޝެއަރ ކުރެއްވުމަށް ފަހުއެވެ.\nހިނާ މިހެން ވިދާޅުވެފައިވާއިރު، ރައީސް ޔާމީން މިނިވަންވެ ވަޑައިގެންނެވުމާ އެކު އެމަނިކުފާނު ވަނީ، ފާޅުގައި އިންޑިއާ އައުޓް ހަރަކާތްތަކުގައި އިސްވެހުންނަވައި މަސައްކަތްތައް އިތުރަށް ފުޅާކުރުމުގެ މަސައްކަތް ފަށާފައެވެ.\nމިކަމާ ގުޅިގެން ސަރުކާރަށް ތާއީދު ކުރައްވާ އެމްޑީޕީ މަޖިލިސް މެމްބަރުންނާއި ބައެއް މިނިސްޓަރުން ގެންދަވަނީ އިންޑިއާ އައުޓް ހަރަކާތްތަކާ ދެކޮޅަށް އެކި ޕްލެޓްފޯމް ތަކުގައި އަޑުއުފުލަމުންނެވެ.


Suood vaahaka dhahkkaafai vanee thedhu niyathu ga: MDP\nގާނޫނީ ވަކީލް ހުސްނުއް ސުއޫދު - ސުއޫދުގެ މައްސަލައެއް ސްޕްރީމްކޯޓުން ބަލާތީ އެމްޑީޕީން ވަނީ ކަންބޮޑުވުން ފާޅުކޮށްފައި - އަވަސް ފޮޓޯ: މުހައްމަދު އަޒާން\nމަރުތަކުގެ މައްސަލަ ބަލާ ކޮމިޝަނުގެ ރައީސް އަދި ގާނޫނީ ވަކީލު ހުސްނުއްސުއޫދު ރާއްޖެޓީވީގައި ވާހަކަ ދައްކާފައިވަނީ ސާބިތުވާންހުރި މައްސަލަތަކުގެ މައްޗަށް ތެދު ނިޔަތުގައި ކަމަށް މޯލްޑިވިއަން ޑިމޮކްރަޓިކް ޕާޓީ (އެމްޑީޕީ)އިން ބުނެފި އެވެ.\nސުއޫދު ރާއްޖެޓީވީގައި ދެއްކެވި ވާހަކަތަކުގެ މައްސަލަ ސްޕްރީމް ކޯޓުން ބަލަން ނިންމުމާއި ގުޅިގެން އެކަމުގެ ކަންބޮޑުވުން ފާޅުކޮށް، އެމްޑީޕީން ނެރުނު ބަޔާނެއްގައި ބުނެފައިވަނީ، ސުއޫދު ރާއްޖެޓީވީގެ ޕްރޮގްރާމްގައި ފާޅުކުރައްވާފައިވާ ހިޔާލުފުޅަކީ ފަނޑިޔާރުގެއިން އިންސާފު ނުލިބޭތީ ރާއްޖޭގެ ގިނަ ރައްޔިތުންނާއި ބައިނަލްއަގުވާމީ ދުނިޔެއިން ވެސް ދައްކަމުންގެންދާ ވާހަކައާއި އެއްވާހަކައެއް ކަމަށެވެ.\nސުއޫދު ވާހަކަދައްކަވާފައިވަނީ ފަނޑިޔާރުގޭގައި ހުރި މައްސަލަތަކާއި ސާބިތުވާންހުރި މައްސަލަތަކުގެ މައްޗަށް ތެދު ނިޔަތުގައިކަން ފާހަގަކުރެވޭ ކަމަށާއި، ގާނޫނާ އެއްގޮތަށް ދެފުށްފެންނަ ގޮތަށް ހުރިހާ އިޖްރާއަތްތަކެއް ފުރިހަމަ ކުރުމަށްފަހުގައާއި، ފަނޑިޔާރުންނަށް ޖަވާބުދާރީވުމުގެ ފުރުސަތު ދިނުމަށްފަހުގައި މެނުވީ ފަނޑިޔާރުން ވަކިކުރެވިގެން ނުވާނޭކަމަށް ސުއޫދު ބާރުއަޅުއްވާފައިވާކަމަށް އެމްޑީޕީގެ ބަޔާނުގައިވަނީ ބުނެފަ އެވެ.\nއެމްޑީޕީގެ ބަޔާނުގައި އިތުރަށް ބުނެފައިވަނީ، ގާނޫނުއަސާސީގައާއި ގަނޫނުގައި ކުށެއްކަމަށް ބަޔާންކޮށްފައި ނުވާ ކަންކަމުގައި، ސްޕްރީމް ކޯޓަށް ހާޒިރުކޮށް މައްސަލަބަލަން ފެށުމަކީ ފަނޑިޔާރުގެ އިސްލާހުކުރުމަށް ވާހަކަދައްކާ ފަރާތްތަކަށް ބިރުދެއްކުންކަމުގައި ދެކޭކަމަށެވެ. އަދި ފަނޑިޔާރުގެއާ މެދު ހިޔާލުފާޅުކުރުމުގެ ސަބަބުން މީގެ ކުރިން ވެސް އެކިފަހަރުމަތިން ސްޕްރީމް ކޯޓުން ވަނީ ސުއޫދާއި އަދި އެތަކެއް ގާނޫނީ ވަކީލުން ސަސްޕެންޑްކޮށްފައި ކަމަށެވެ.\nމީގެ އިތުރުން، ދިވެހިރާއްޖޭގެ އަދުލު އިންސާފުގެ ނިޒާމާއި ފަނޑިޔާރުގެއާ މެދު ވަރަށް ގިނަ ދިވެހިރައްޔިތުންނާއި އަދި ބައިނަލްއަގުވާމީ ފަރާތްތަކުން ގެންދަނީ އިންތިހާއަށް ކަންބޮޑުވުން ފާޅުކޮށް ރާއްޖޭގެ ޝަރުޢީ ނިޒާމް ވަގުތުން އިސްލާހުކުރުމަށް ގޮވާލަމުން ކަމަށާއި، އެގޮތުން ފަނޑިޔާރުންނާއި ވަކީލުންނާ ބެހޭ އދ. ގެ ހާއްސަ މުޝީރު ވެސް މީގެ ކުރިން ވަނީ ރާއްޖެވަޑައިގެން ދިރާސާކުރެއްވުމަށްފަހު ރާއްޖޭގެ ވަކީލުން ސަސްޕެންޑްކުރާ ކުރުމާއި، އަދި ޝަރުއީ ނިޒާމު އޮތް ހާލަތާމެދު ބޮޑެތި ކަންބޮޑުވުންތައް ފާޅުކުރައްވާފައިކަމަށް އެމްޑީޕީން ވަނީ ބުނެފަ އެވެ.\nއެމްޑީޕީ ޝަރުއީ ދާއިރާ ހުސްނުއް ސުއޫދު


Corona ah shakku kurevunu7meehunves dhookollaifi | Hathaavees\nކޮރޯނާއަށް ޝައްކު ކުރެވުނު7މީހުންވެސް ދޫކޮށްލައިފި\nކޮރޯނާ ވައިރަސްއަށް ޝައްކު ކުރެވިގެން ފުނަދޫގައި ކަރަންޓީނުކޮށްފައި ތިބި7މީހުންވެސް ދޫކޮށްލާފައިވާކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކޮށްފިއެވެ.\nމިކަމާއި ގުޅިގެން އެޗްޕީއޭ އިން ނެރުނު ނޫސްބަޔާނެއްގައި ބުނެފައިވަނީ، ކޮރޯނާއަށް ޝައްކު ކުރެވުނު މި ހަތް މީހުންގެ ޓެސްޓުތައް ހެދުމަށް ސާމްޕަލް ބޭރަށް ފޮނުވުނުކަމަށާއި، އެއިން އެއްވެސް މީހަކު ކޮރޯނާއަށް ޕޮޒިޓިވް ވެފައި ނުވާކަމަށެވެ. އެޗްޕީއޭއިން ބުނީ އެ އެޖެންސީގެ ބެލުމުގެ ދަށުން އެ ހަތް މީހުންވެސް މިހާރު ވަނީ ދޫކޮށްލާފައި ކަމަށެވެ.\nމިދިޔަ މަހުގެ 30 ވަނަ ދުވަހު އެވައިރެހުގެ އަލާމާތްތައް ފެނިގެން ވަނީ އެކަކު ކަރަންޓީނު ކޮށްފައި ކަމަށާއި، އޭނާގައިގައި އެވައިރަސް ހުރިތޯ ބެލުމަށް ކުރި ޓެސްޓުން ދެއްކީ ނެގެޓިވް ކަމަށް އެޗްޕީއޭ އިންބުނެއެވެ. އަދި އެބައްޔަށް ޝައްކު ނުކުރެވޭ އިތުރު ހަމީހަކުވެސް ކަރަންޓީނު ކޮށްފައި ވާނޭ ކަމަށާއި، އެމީހުންގެ ޓެސްޓުވެސް ނެގެޓިވް ވެފައިވާކަމަށް އެޗްޕީއޭއިން ބުނެއެވެ.\nބަލީގެ އަލާމާތެއް ފެނިގެން ކަރަންޓީނު ކުރީ އެންމެ ފުރަތަަމަ މި ބަލީގައި ކަރަންޓީނު ކުރި މީހާ އެކަންޏެވެ. މީގެ އިތުރުން ޗައިނާ އަށް ދަތުރުކޮށް ބަލީގެ ބައެއް އަލާމާތްތައް ފެނުނު ނަމަވެސް އެވައިރަސް ހުރެދާނެ ކަމަށް ޝައްކު ނުކުރެވޭ ހަތަރު މީހަކު ވަނީ ކަރަންޓީނު ކޮށްފައެވެ. ބަލީގެ އެއްވެސް އަލާމާތެއް ނެތް ހަމައެކަނި ޗައިނާ އަށް ދަތުރުކޮށްފައި ވުމާއި ގުޅިގެން ކަރަންޓީނު ކުރީ ދެމީހުންނެވެ.\nކޮރޯނާއަށް ޓެސްޓު ކުރެވުނު އެއްވެސް މީހަކު އެއް ބައްޔަށް ޕޮޒިޓިވް ނުވާ ކަމަށް ރައީސް އިއުލާން ކުރައްވާފައި ވަނީ މިއަދު މަޖިލީހުގެ ދައުރު ފެށުމުގެ ގޮތުން ރައީސް ދެއްވި ރިޔާސީ ބަޔާނުގައެވެ.\nPrevious ނަޝީދާއި އިދިކޮޅު މެންބަރުންގެ ފަރާތުން ތަފާތު މަންޒަރެއް!\nNext ރިޔާސީ ބަޔާނަށް އިދިކޮޅުގެ ޖަވާބު: ތިއީ ވަރަށް ތާފަނާ ބަޔާނެއް


މޯލްޑިވްސް ކަރެކްޝަނަލް ސަރވިސްގެ އޮފިސަރުންނާއި މުވައްޒަފުން އަދި ޤައިދީން ޓީ.ބީ އަށް ސްކްރީން ކުރަން ފަށައިފި\nމޯލްޑިވްސް ކަރެކްޝަނަލް ސަރވިސްގައި މަސައްކަތްކުރާ މުވައްޒަފުންނާއި ޖަލުތަކުގައި ޙުކުމް ތަންފީޛްކުރަމުންދާ ޤައިދީންނަކީ ދުޅަހެޔޮ ސިއްހަތެއްގައި ރައްކާތެރި މާހައުލެއްގައި ތިބި ބައެއްކަން ޔަޤީންކުރުމުގެ ގޮތުން މިއަދު ޓީ.ބީ އަށް ސްކްރީން ކުރަން ފަށައިފިއެވެ.\nމިޕްރޮގްރާމަކީ މިނިސްޓްރީ އޮފް ހެލްތުގެ ހެލްތް ޕްރޮޓެކްޝަން އެޖެންސީ އާއި މޯލްޑިވްސް ކަރެކްޝަނަލް ސަރވިސް ގުޅިގެން ކުރިއަށް ގެންދާ ޕްރޮގްރާމެކެވެ.\nމިޕްރޮގްރާމްގެ ސަބަބުން މުވައްޒަފުންނާއި ޤައިދީން ސިއްޙީ ކަންކަމަށް ދޭންވާ ސަމާލުކަން އިތުރުވެގެން ދާނެ ކަމަށް ޤަބޫލުކުރެވެއެވެ. އަދި މީގެ އިތުރުން މިފަދަ ފުރުސަތުތަކެއް ވަޒީފާގެ މާހައުލުގައި މުވައްޒަފުންނަށް ލިބިގެން ދިއުމަކީ އެބޭފުޅުންނަށް އިތުރު ފަސޭހަ ތަކެއް ލިބިގެން ދާނެ ކަމެކެވެ.\nމި ޕްރޮގްރާމްގެ ދަށުން އެންމެ ފުރަތަމަ ސްކްރީނިންގ ފެށިފައި ވަނީ ހެޑްއޮފީހާއިި މާލެ ޖަލުގެ ސްޓާފުންނެވެ. އަދި މި ޕްރޮގްރާމް އެހެން ޖަލުތަކުގައިވެސް ކުރިއަށް ގެންދިއުމަށް ވަނީ ހަމަޖެހިފައެވެ.\nމިޕްރޮގްރާމްގެ ދަށުން މުވައްޒަފުންނާއި ޤައިދީއިން ދުޅަހެޔޮ ސިއްހަތެއްގައި ތިބިކަން ޔަޤީން ކުރުމުގެ ގޮތުން އިތުރު އެހެނިހެން ސްކްރީނިންގތައް ކުރުމާއި މަޢުލޫމާތު ސެޝަންތަކެއް ކުރިއަށް ގެންދިއުމަށް ވަނީ ހަމަޖެހިފައެވެ.\nމިފަދަ މަސައްކަތްތަކުގައި ހެލްތު ޕްރޮޓެކްޝަން އެޖެންސީގެ ފަރާތުން މޯލްޑިވްސް ކަރެކްޝަނަލް ސަރވިސް އަށް ލިބެމުންދާ އެހީތެރިކަން ފާހަގަކޮށް އެފަރާތަށް ވަރަށް އިޚްލާސްތެރި ކަމާއެކު ޝުކުރު ދަންނަވަމެވެ.


Grande dhookoh Aakko Valencia ah | Mihaaru\nގްރާންޑޭ ދޫކޮށް އާއްކޮ ވެލެންސިއާ އަށް\nމިދިޔަ ސީޒަނުގެ މެޗެއްގެ ތެރެއިން އާއްކޮ ބޯޅަ ކޮންޓްރޯލްކުރަން މަސައްކަތްކުރަނީ.-- ފޮޓޯ: މިހާރު ފައިލް ފޮޓޯ\n23 ނޮވެމްބަރ 2020 - 12:04\nމިދިޔަ ސީޒަނުގައި ދަ ގްރާންޑޭ ސްޕޯޓްސް ކްލަބަށް ކުޅުނު އަހުމަދު އިމާޒް (އާއްކޮ) ކްލަބް ވެލެންސިއާ އަށް ބަދަލުވެއްޖެ އެވެ.\nވެލެންސިއާގެ އޮފިޝަލަކު "މިހާރު" އަށް ބުނީ އާއްކޮ ވެލެންސިއާގެ ފަރިތަކުރުންތަކުގައި ބައިވެރިވެ ފިޓްނަސް ރަނގަޅުކުރަން މަސައްކަތްކުރަމުން އަންނަ ކަމަށާއި ޓީމު ލިސްޓުގައި ވެސް އޭނާ ހިމަނާފައިވާ ކަމަށެވެ.\nއުމުރުން 28 އަހަރުގެ އާއްކޮ އެންމެ ފުރަތަމަ ފުރަތަމަ ޑިވިޝަނަށް އައިސް ވެލެންސިއާ ޕްރެކްޓިސްތަކުގައި ބައިވެރިވި ނަމަވެސް އޭނާ ކުޅުން ފެށީ ކްލަބް އީގަލްސް އިންނެވެ. އީގަލްސްގައި 2011 ވަނަ އަހަރުގެ ޔޫތު ޗެމްޕިއަންޝިޕުން ފާހަގަވި އާއްކޮ އަށް އެ ފަހަރު ސީނިއާ ޓީމުން ވެސް ވަނީ ފުރުސަތު ދީފަ އެވެ. އެ ޓީމުގައި އޭނާ ދެއްކި މޮޅު ކުޅުމުގެ ސަބަބުން ގިނަ ޓީމުތަކުން އޭނާ ހޯދަން އޭރު ޝައުގުވެރިވި އެވެ.\nއާއްކޮ އެންމެ ފުރަތަމަ 2014 ވަނަ އަހަރު މާޒިޔާ އަށް ކުޅުނީ ލޯން އެއްބަސްވުމެއްގެ ދަށުންނެވެ. އެކަމަކު 2015 ވަނަ އަހަރު އެއްބަސްވުން ދާއިމީކުރި އެވެ. އޭގެ ފަހުން އޭނާ ވަނީ އެ ޓީމުގައި މޮޅު ކުޅުމެއް ދައްކައިފަ އެވެ. އަނިޔާގެ މައްސަލަތަކާ ހުރެ މާޒިޔާގެ ފަހު އަހަރުތަކުގައި އާއްކޮ އަށް އެންމެ ރަނގަޅު ކުޅުމެއް ދެއްކޭގޮތެއްނުވި އެވެ.\nމާޒިޔާ ދޫކޮށް އާއްކޮ މިދިޔަ ސީޒަނުގައި ދަ ގްރާންޑޭ އަށް ބަދަލުވުމަށް ފަހު އިސްމާއިލް މަހަފޫޒް (އިންމަ)ގެ ކޯޗުކަމުގައި އެ ޓީމުގައި މިދިޔަ ސީޒަނުގައި ރަނގަޅު ކުޅުމެއް ދެއްކި އެވެ. އެކަމަކު ދަ ގްރާންޑޭ ފަހުން ކުޅުނު މެޗުތަކުގައި އާއްކޮ ނުފެނެ އެވެ.\nކްލަބް ލެވެލްގެ އިތުރުން އާއްކޮ ވަނީ އުމުރުފުރާ ގައުމީ ޓީމާއި ސީނިއާ ގައުމީ ޓީމުގައި ވެސް މުހިއްމު ކާމިޔާބީތަކެއް ހޯދައިފަ އެވެ. އޭނާ އަކީ 2012 ވަނަ އަހަރު ސްރީލަންކާގައި އޮތް މަހިންދުރަ ރާޖަޕަކްސަ މުބާރާތް ކާމިޔާބުކުރި ރާއްޖޭގެ 23 އަހަރުން ދަށުގެ ޓީމުގައި ހިމެނޭ މުހިއްމު ކުޅުންތެރިއެކެވެ. އަދި ރާއްޖޭގެ ސީނިއާ ޓީމުން 2018 ވަނަ އަހަރު ބަންގްލަދޭޝްގައި އޮތް ސާފް ސުޒުކީ ކަޕް ކާމިޔާބުކުރި ޓީމުގައި ވެސް އާއްކޮ ކުޅުނެވެ.\nއެއް ސީޒަނުގެ މެދުކެނޑުމަކަށް ފަހު އަލުން ފުރަތަމަ ޑިވިޝަނުގައި ވާދަކުރާ ވެލެންސިއާ އަކީ މި ފަހަރުގެ ސީޒަނަށް އެންމެ ވަރުގަދަ ސްކޮޑެއް އެކުލަވާލި އެއް ޓީމެވެ. ދެ ވަނަ ޑިވިޝަންގެ ޗެމްޕިއަންކަން ހޯދައި މި ސީޒަނަށް އާ ކޯޗު މުހައްމަދު އާތިފް (އާތީ)ގެ ކޯޗުކަމުގައި ވެލެންސިއާ އިން އަންނަނީ ރަނގަޅަށް ތައްޔާރުވަމުންނެވެ.\nއެފްއޭއެމުން ކްލަބްތަކަށް ހިއްސާކޮށްފައިވާ ޝެޑިއުލްގައިވާގޮތުން އާ ސީޒަނުގައި ވެލެންސިއާ އިން ކުޅޭ ފުރަތަމަ މެޗުގައި އަންނަ މަހު 14 ވަނަ ދުވަހުގެރޭ ބައްދަލުކުރާނީ ކްލަބް ގްރީންސްޓްރީޓްސްއާ އެވެ.


Ventilator massalaiagai: Gellunu faisaa hoadhann arbitration akah dhanee | ThePress\nވެންޓިލޭޓަރު މައްސަލަ: ގެއްލުނު ފައިސާ ހޯދަން އާބިޓްރޭޝަނަކަށް ދަނީ\n31 March 2021, 15:08\nއެންއީއޯސީގެ ތަރުޖަމާނު މުހައްމަދު މަބްރޫކް އަޒީޒް / ފޮޓޯ: ރައީސް އޮފީސް\nކޮވިޑް ހާލަތުގައި ރާއްޖެއަށް ހޯދުމަށް ފައިސާ ދައްކައި އަދި ނުލިބުނު ވެންޓިލޭޓަރު މައްސަލައިގައި އެ ފައިސާ ހޯދުމަށް މިހާރު ސަރުކާރުގެ ފަރާތުން އާބިޓްރޭޝަނަކަށް ދާން ތައްޔާރުވަމުންދާ ކަމަށް ރައީސް އޮފީހުގެ ތަރުޖަމާން މުހައްމަދު މަބްރޫކް އަޒީޒް ވިދާޅުވެއްޖެއެވެ.\nމިހާރު ރައީސް އޮފީހުގައި ކުރިއަށް ދާ ނޫސްވެރިންގެ ބައްދަލުވުމުގައި ވާހަކަ ދައްކަވަމުން މަބްރޫކް ވިދާޅުވީ، ވެންޓިލޭޓަރު މައްސަލައިގައި އެކި އެކި މުއްދަތުތައް ދީގެން ވެސް އެ މަސައްކަތުން އެއްވެސް ނަތީޖާއެއް ނުލިބޭ ކަމަށެވެ. އަދި ވެންޓިލޭޓަރުތައް ހޯދުމަށް ވެސް އެކި ޓައިމް ލައިންތައް ދީ އެ މުއްދަތުތައް ފަހަނާ އަޅައިގެން ގޮސްފައިވުމާ އެކު މިހާރު މި މައްސަލައިގައި އާބިޓްރޭޝަންއަކަށް ދިއުމަށް ދިވެހި ސަރުކާރުން ދިއުމަށް ނިންމާފައިވާ ކަމަށް މަބްރޫކް ވިދާޅުވިއެވެ. އަދި އެ މަސައްކަތުގައި އެޓާނީ ޖެނެރަލްގެ އޮފީހުން ދަނީ ވާންޖެހޭ ތައްޔާރީތައް ވަމުން ކަމަށް ވެސް މަބްރޫކް ވިދާޅުވިއެވެ.\nއަދި މިކަން ކުރަންވީ ގޮތް އެގްޒެކިއުޓާސްް ޖެނެރަލް ޓްރޭޑިން ކުންފުންޏާއެކު ވެފައިވާ އެއްބަސްވުމުގައި ސާފުކޮށް ބަޔާންކޮށްފައިވާ ކަމަށާއި އަދި މިކަން ކުރެވޭނީ ޔުނައިޓެޑް ނޭޝަންސް ކޮމިޝަން ނުވަތަ އިންޓަނޭޝަނަލް ޓްރޭޑް ލޯ އާ އެއްގޮތުގެ މަތިން ކަމަށް މަބްރޫކް ވިދާޅުވިއެވެ. އަދި އެ އިންޓަނޭޝަނަލް އާބިޓްރޭޝަން ހިންގާނީ ދިވެހިރާއްޖޭގައި ކަމަށާ އާބިޓްރޭޓާއެއްގެ ރޯލު އަދާ ކުރާނީ ބައިނަލްއަޤްވާމީ ފަރާތެއް ކަމަށް ވެސް މަބްރޫކް ވިދާޅުވިއެވެ.\nވެންޓިލޭޓަރުތައް ގަންނަން ޔުނައިޓެޑް އަރަބް އެމިރޭޓްސް (ޔޫއޭއީ)ގެ އެގްޒެކިއުޓާސްް ޖެނެރަލް ޓްރޭޑިން ކުންފުންޏާ ހަވާލުކޮށް، އެޑްވާންސްކޮށް ފައިސާ ދެއްކުމުގައި ކޮރަޕްޝަނުގެ އަމަލުތައް ހިންގާފައިވާ ކަމަށް ތުހުމަތުކޮށް، އެންޓި ކޮރަޕްޝަން ކޮމިޝަން (އޭސީސީ) އިން އެ މައްސަލަ ޕީޖީ އަށް ފޮނުވުމުން ޕީޖީން ފުރަތަމަ ނިންމީ އެކަމުގައި ދައުވާ ކުރެވޭ ވަރުގެ ހެއްކެއް ނެތް ކަމަށެވެ. އެހެންކަމުން އޭސީސީން ވަނީ އެ ނިންމުން މުރާޖައާ ކުރުމަށް ޕީޖީގައި އެދިފައެވެ. ނަމަވެސް އަނެއްކާ ވެސް ޕީޖީން ވަނީ އެ މައްސަލައިގެ ޕީޖީގެ ކުރީގެ ނިންމުން ބަދަލު ކުރަންޖެހޭ ސަބަބެއް ނެތް ކަމަށް ބުނެފައެވެ.\nދުބާއީގެ އެގްޒެކިއުޓާސް ޖެނެރަލް ޓްރޭޑިންއަކީ، ވެންޓިލޭޓަރު ގެންނަން ހަވާލުކުރި ތިން ކުންފުނީގެ ތެރެއިން ސަރުކާރުން އެޑްވާންސްކޮށް ފައިސާ ދޫކުރި ހަމައެކަނި ކުންފުނި ވެސް މެ އެވެ. އެ މީހުން ވެންޓިލޭޓަރެއް ގެނެސްދެނީ 32،500 ޑޮލަރަށެވެ. އެ ކުންފުންޏާ މަސައްކަތް ހަވާލުކުރީ 34 މިލިއަން ރުފިޔާ އަށް ކަމަށް ވާއިރު އަގުގެ 90 ޕަސެންޓަށްވާ 30.9 މިލިއަން ރުފިޔާ ސަރުކާރުން ވަނީ ދައްކާފައެވެ.\nހަބަރު ރައީސް އޮފީސް އެޓާނީ ޖެނެރަލް އޭސީސީ ވެންޓިލޭޓަރު ޕީޖީ


Case Studies - Mohamed Zahir v. Ha.Baarashu Council\nމުޙައްމަދު ޒާހިރު، ހއ.ބާރަށު ކައުންސިލްގެ އިދާރާއިން މަޢުލޫމާތެއް ނުލިިބިގެން އިންފޮމޭޝަން ކޮމިޝަނަރަށް ހުށަހެޅި މައްސަލަ:\nCASE NO: 03/2021\nވަނީމައްސަލަ ލިބުނު ތާރީޚް : 05 ޖަނަވަރީ 2021\nމައްސަލަ ހުށަހެޅި ފަރާތް : މުޙައްމަދު ޒާހިރު\nމިއީ، މައްސަލަ ހުށަހެޅި ފަރާތުން 01 ޖުލައި 2018 ގައި ހއ. ބާރަށު ކައުންސިލްގެ އިދާރާއިން މަޢުލޫމާތު ހޯދުމަށް އެދި ހުށަހެޅި ފޯމަށް އަދާއި ހަމަޔަށްވެސް އެއްވެސް ޖަވާބެއް ލިބިފައި ނުވާތީއާއި 01 އޮކްޓޫބަރު 2020 ގައި މަޢުލޫމާތު ހޯދުމަށް އެދުމުން، ޤާނޫނު ނަންބަރު: 2014/1 (މައުލޫމާތު ހޯދައި ލިބިގަތުމުގެ ޙައްޤުގެ ޤާނޫނު) ގެ ދަށުން ފުރަތަމަ މަރުޙަލާގައި އިންފޮމޭޝަން އޮފިސަރު ދިން ޖަވާބާމެދު ހިތްހަމަނުޖެހިގެން މުރާޖާ ކުރުމުން ވެސް ލިބިފައިވާ ޖަވާބާމެދު ހިތްހަމަނުޖެހޭތީ ހުށަހަޅާފައިވާ މައްސަލައެކެވެ.\nހޯދުމަށް އެދިފައިވާ މަޢުލޫމާތަކީ، ފޯމު 1: ހއ. ބާރަށު ފާޠިމަތު ޝަޒީލާ، މިސްކިތު މަސައްކަތު މީހަކަށް ވަގުތީ ގޮތުން ނެރެފައިވާ ތާރީޚާއި ހޭދަކުރި ދުވަހާއި ދެވުނު ފައިސާގެ ތަފުސީލު، ފޯމު 2: ހއ. ބާރަށު އިޖުތިމާއީ ސަރަަހައްދު ކަހާ ސާފުކުރުމަށް ހަަވާލުކުރި އިރު އ ެފަރާތަށް ދިން ފައިސާގެ ތަފުސީލާއި ފައިސާ ހަވާލުކުރި ކަމުގެ ލިޔެކިޔުން، އަދި މި ފައިސާ ދީފައިވަނީ އެއް މަހަށް ނުވަތަ އެއް އަހަރަށްކަން.\nމައްސަލަ ނިމި ފައިލު ކުރެވުނު ތާރީޚް : 27 ޖަނަވަރީ 2021\nމައްސަލަ ހުށަހަޅާފައިވާ ފަރާތުން ފޯމުގެ 1 ވަނަ ނަންބަރުގައި ބަޔާންކޮށްފައިވާ މައްސަލަ ބެލޭނެ ގާނޫނީ ޖާގައެއް ނެތް ކަމާއި، ފޯމުގެ2ވަނަ ނަންބަރުގައި ބަޔާންކޮށްފައިވާ ކުނިކެހުމާ ބެހޭ ގޮތުން ހޯދުމަށް އެދިފައިވާ މައުލޫމާތަކީ ދޫކޮށްފައިވާ މައުލޫމާތެއްކަމުގައި ކަނޑައަޅައި މި މައްސަލަ ވަނީ ކޮމިޝަނަރު ނިންމަވާފައެވެ.


ތިލަދުންމަތީ ދެކުނުބުރީ ނޭކުރެންދޫ ކައުންސިލްގެ އިދާރާ\nނޭކުރެންދޫ ރައްޔިތުންގެ ދީނީ ފަންޑުހިންގާ ބޭނުންކުރުމުގެ އުސޫލް\n* ތަޢާރަފާއި ނަން:\n(ހ) މި އުސޫލުގެ ބޭނުމަކީ ނޭކުރެންދޫ ރައްޔިތުންނަށް ދީނީ ކަންކަމަށް ހޭދަކުރުމުގެ ފުރުސަތު ހޯދައިދިނުމާއި ރައްޔިތުންނާއި ގުޅިގެން ދީނީ ކަންކަން ކުރިއެރުވުމަށް މަސައްކަތް ކުރުމެވެ.\n(ށ) މި އުސޫލަށް ކިޔަނީ " ނޭކުރެންދޫ ރައްޔިތުންގެ ދީނީ ފަންޑުހިންގާ ބޭނުންކުރުމުގެ އުސޫލް"އެވެ.\n“ނޭކުރެންދޫގެ ރައްޔިތުންނަށް ދީނީ ކަންކަމަށް ހޭދަ ކުރުމުގެ ފުރުސަތު ހޯދައިދިނުމާއި ދީނީ އެކިއެކި ޕްރޮގްރާމްތަށް ހިންގުމަށް ދިމާވާ ފައިސާގެ ދަތިކަން ރައްޔިތުންނަށް ފައިދާ ކުރުވަނިވި ގޮތެއްގައި ހައްލުކުރުމެވެ. އަދި އަމިއްލަ އެކިއެކި ފަރާތްތަކުން މިހާރުވެސް ދީނީ ކަންކަމަށް ހޭދަ ކުރުމަށްޓަކައި ކައުންސިލާއި ހަވާލުކުރާ ފައިސާ ޒިންމާދާރު ކަމާއިއެކު ވަކި އައިޓަމެއްގޮތުގައި ބަލަހައްޓަމުން ގެންދިއުމާއި ނޭކުރެންދޫ މިސްކިތްތަކުގައި އޭސީ ހަރުކުރުމުގެ ޝައުގުވެރުކަން ގިނަ ފަރާތްތަކުން ފާލުކުރަމުންގެންދާތީ ދެމެހެއްޓެނިވި ގޮތެއްގައި އޭސީގެ ކަރަންޓްބިލް ދެއްކޭނެ ފުރުސަތު ހޯދުމެވެ. "\n· މި އުސޫލަށް އަމަލުކުރަން ފަށާ ތާރީޚް:\nމި އުސޫލަށް އަމަލުކުރަންފަށާނީ ކައުންސިލުން މި އުސޫލް ފާސްކޮށް ގެޒެޓްކޮށް، ނޭކުރެންދޫގެ މިސްކިތްތަކުގައި ފަންޑުފޮށި ބެހެއްޓުމުންނެވެ.\n· ފަންޑް ބޭނުންކުރުން:\nމި ފަންޑް ބޭނުން ކުރެވޭނީ މި އުސޫލުގައި ބޭނުން ކުރުމަށް ކަނޑައަޅާފައިވާ އަންނަނިވި ކަންކަމަށާއި ދީނީ ގޮތުން ވަކި ކަމަކަށް ހޭދަކުރުމަށް ހަދިޔާކުރާ ފައިސާ އެކަމަކަށް ހޭދަކުރާ ގޮތަށެވެ.\nނޭކުރެންދޫ މިސްކިތްތަކުގައި އަމިއްލަ ފަރާތްތަކުން ހަރުކުރުމަށް ޝައުގު ވެރިކަން ފާޅުކޮށްފައިވާ އޭސީ ހަރުކުރުމަށްފަހު އޭސީގެ ކަރަންޓްބިލް ދެއްކުމަށްޓަކައެވެ.\nދީނީ ދަރުސް ދިނުމާއި ދީނީ އެކިއެކި ޕްރޮގްރާމްތަށް ހިންގުމަށްޓަކައެވެ.\nމިސްކިތްތަކުގެ އާބާތުރަ ފިލިވުމާއި މިސްކިތްތަށް ފޮޅާ ސާފުކުރުމާއި މިސްކިތަށް މީރުވަސްދުވާޒާތުގެ ތަކެތި ހޯދުމަށްޓަކައެވެ.\nއަދި މީގެ އިތުރުން ވަކި ކަމަކަށް ޙާއްސަކޮށް ދޭ ފައިސާ އެކަމަކަށް ހޭދަކުރުމަށެވެ.\n* ފަންޑަން ފައިސާ ދެވޭނެގޮތަތަށް:\n(ހ) މި ފަންޑަށް ފައިސާ ދެވޭނީ އަންނަނިވި ގޮތްގޮތަށެވެ.\n1. ކައުންސިލްގެ އިދާރާއަށް ފައިސާ ހަވާލުކޮށްގެން.\n2. މި އުސޫލުގެ ދަށުން މިސްކިތްތަކުގައި ބެހެއްޓޭ ފަންޑް ފޮއްޓަށް ފައިސާ ލައިގެން.\n3. ކައުންސިލްގެ އެކައުންޓް ނަންބަރ 7706700362001 އެކައުންޓަށް ފައިސާ ޖަމާކޮއްގެންނެވެ. އެކައުންޓަށް ފައިސާ ޖަމާ ކޮށްފިނަމަ އެކަން ކައުންސިލަށް އަންގަން ވާނެއެވެ.\n* ފަންޑް ފޮށި ގުނުން:\n(ހ) މި އުސޫލުގެ ދަށުން މިސްކިތްތަކުގައި ބެހެއްޓޭ ފަންޑް ފޮށިތަށް ކޮންމެ މަހެއްގެ 15 ވަނަ ދުވަހު އަދި މަސްނިމޭ ދުވަހު ކައުންސިލަށް ގެނެސް ގުނަން ވާނެއެވެ. ނަމަވެސް މި ދެދުވަހުން ދުވަހަކީ ސަރުކާރު ބަންދު ދުވަހެއްނަމަ، ޖެހިގެން އަންނަ ރަސްމީ ދުވަހުގައި ފަންޑްފޮށި ގުނަންވާނެއެވެ. ފަންޑް ފޮށި ގުނާއިރު އެވަގުތެއްގައި އޮފީސް ހިންގުމާއި ހަވާލުވެ ހުންނަ އެންމެ އިސްފަރާތާއި އިދާރީގޮތުން ހުންނަ އެންމެ އިސްފަރާތުގެ އިތުރުން ފައިސާއާއި ހަވާލުވެ ހުންނަ މުވައްޒަފަކު ހުންނަންވާނެއެވެ.\n(ށ) މި އުސޫލުގެ ދަށުން ފަންޑް ފޮށި ގުނާ ކޮންމެ ފަހަރަކު، ފަންޑް ފޮށީގައި ހުރި ފައިސާގެ އަދަދު ، ނޫޓްތަށް ވަކިން އިނގޭނެ ގޮތަށް ތައްޔާރުކޮއްފައިވާ ޝީޓެއް ފުރަންވާނެއެވެ. އަދި މިޝީޓުގައި މަތީގައި ބަޔާންކޮށްފައިވާ3ފަރާތުގެ ސޮއި އޮންނަންވާނެއެވެ.\n* ފަންޑުގެ ހިސާބު ބަލަހައްޓައި އާއްމު ކުރުން:\n(ހ) މި ފަންޑުގެ ހިސާބު ކޮންމެ މީލާދީ މަހެއްގެ 10ވަނަ ދުވަހުގެ ކުރިން އެމަހަކަށް ލިބުނު ފައިސާގެ އަދަދާއި ހަރަދު ކުރެވުނު އަދަދު އިނގޭނެހެން ކައުންސިލް އިދާރާގެ ނޯޓިސްބޯޑަށް ނެރެންވާނެއެވެ. އަދި ކައުންސިލްގެ ފޭސްބުކް ޕޭޖް އަދި ވެބްސައިޓްގައި ޢާއްމު ކުރަންވާނެއެވެ. އަދި އަންނަނިވި މައުލޫމާތުތަށް ހިމަނަންވާނެއެވެ.\n1. ފަންޑްފޮށި ގުނާ ކޮންމެ ފަހަރެއްގައި އެ ފަހަރަކު ލިބިފައިވާ ފައިސާގެ އަދަދު ވަކިން.\n2. ޖުމްލަ އެމަހެއްގައި ލިބުނު ފައިސާގެ އަދަދު\n3. ކައުންސިލަށް ފައިސާ ހަވާލުކޮށްފައިވާނަމަ އެ މަހެއްގައި ލިބުނު ފައިސާގެ ޖުމްލަ.\n4. ކައުންސިލަށް ފައިސާ ހަވާލުކޮށްފިނަމަ، ފައިސާ ބަލައިގެންފައި ދޭ ރަސީދު ނަންބަރ.\n5. އެކައުންޓަށް ޖަމާކޮއްފިނަމަ، އެއަދަދު ވަކިން އިނގޭގޮތަށް.\n5. އެމަހެއްގައި ފައިސާ ހަރަދު ކޮށްފައިވާ ގޮތުގެ ތަފްސީލް\n6. އެ މަހަކަށް ލިބުނު ފައިސާ އާއި ހަރަދު އަދި ބާކީ.\n7. ޖުމްލަ ފަންޑަށް ލިބުނު ފައިސާއާއި ހަރަދު އަދި ބާކީ.\n(ށ) ނޭކުރެންދޫ ކައުންސިލްގެ މާލިއްޔަތުގެ ހިސާބުގެ ތެރޭގައި ވަކިއައިޓަމް ކޯޑެއްގެ ދަށުން މި ފަންޑުގެ ހިސާބު ބަލަހައްޓަންވާނެއެވެ.\n10 މޭ 2018\nޕަބްލިޝްކުރި ތާރީޚު: 21 މޭ 2018


Gaanoonaa Hilaafah Saikalu Dhuvvi Magistrate Eh Ge Massala Balanee - Vaguthu\nތ. ކަނޑޫދޫ މެޖިސްޓްރޭޓް ކޯޓުގެ އިސް މެޖިސްޓްރޭޓް އަލީ ޝަރީފް ގަވާއިދާ ހިލާފަށް ސައިކަލު ދުއްވުމުން ފަނޑިޔާރެއްގެ ސުލޫކީ މައްސަލައެއްގެ ގޮތުގައި ޖުޑިޝަލް ސާވިސް ކޮމިޝަން (ޖޭއެސްސީ) އިން މި މައްސަލަ ބަލަން ފަށައިފިއެވެ.\nޖޭއެސްސީއިން ނެރުނު ނޫސް ބަޔާނެއްގައިވާ ގޮތުން މެޖިސްޓްރޭޓް އަލީ ޝަރީފްގެ ބަލަމުން ދަނީ ގާނޫނު ހުއްދަ ކުރާ މިންވަރަށް ވުރެ ގިނައިން ކުޑަކުދިން ސައިކަލަށް އަރުވައިގެން ދުއްވި މައްސަލައެކެވެ.\nމީގެ އިތުރުން ހދ. ކުޅުދުއްފުށީ މެޖިސްޓްރޭޓް ކޯޓުގެ މެޖިސްޓްރޭޓް އަލީ އާދަމްއާއި ޏ. ފުވައްމުލަކު މެޖިސްޓްރޭޓް ކޯޓް މެޖިސްޓްރޭޓް އަހުމަދު އަކްރަމްގެ މައްސަލައެއް ބަލަން ވެސް ޖޭއެސްސީ އިން ނިންމާފައިވެއެވެ.\nމި ގޮތުން ކުޅުދުއްފުށީ ކޯޓުގެ މެޖިސްޓްރޭޓް އަލީ އާދަމްގެ މައްސަލައަކީ ޖަމިއްޔާއެއް އުފައްދައި އެ ޖަމިއްޔާގައި އަމަލީ ގޮތުން ހަރަކާތްތެރިވަމުންދާ ކަމަށް ބުނާ މައްސަލައެކެވެ. އަދި ކައިވެންޏެއް ރުޖޫއަ ކޮށްދިން ކަމަށް ބުނާ މައްސަލައަކާއި މީސް މީޑިއާގައި ފަނޑިޔާރަކު ހިއްސާ ކޮށްގެން ނުވާނެ ހިޔާލެއް ފާޅު ކުރި ކަމަށް ބުނާ މައްސަލައެއް ކަމަށް ޖޭއެސްސީގެ ބަޔާނުގައިވެއެވެ.\nޏ. ފުވައްމުލަކު ކޯޓުގެ މެޖިސްޓްރޭޓް އަހްމަދު އަކްރަމްއާ ގުޅޭ ގޮތުން ޖޭއެސްސީ އިން ބަލާ މައްސަލައަކީ މައްސަލައެއް ހިންގުމުގައި އެކަށީގެން ނުވާ މިންވަރަށް ލަސްވެފައިވާ ކަމަށް ބެލެވޭ މައްސަލައެއް ކަމަށް ޖޭއެސްސީގެ ބަޔާނުގައިވެއެވެ.\nޖޭއެސްސީ އިން ދާދި ފަހަކުން ވަނީ ޝަރުއީ ކޯޓުތަކުގައި ހިނގާ މައްސަލައެއް އެކަށީގެންނުވާ ވަރަށް ލަސްވާނަމަ އެ މައްސަލަތަކުގައި ފަނޑިޔާރުން ގާނޫނުތަކާ އެއް ގޮތަކަށް އަމަލުކޮށްފައިވޭތޯއާއި ގާނޫނީ އިޖުރާއަތްތައް ފުރިހަމަ ކުރޭތޯ ބެލުމަށް ނިންމައިފައެވެ. އަދި އެކަމާ ގުޅޭ އުސޫލުތަކެއް އެކުލަވާލައި ސާކިއުލާއެއް ވެސް ނެރެފައިވެއެވެ.\nނޮވެމްބަރު 24, 2020 21:34\nއެބައަރުވާ4ކުދިންވެސް. ތިޔަވަރު އަދި ކުޑަ.\nނޮވެމްބަރު 24, 2020 23:11\nއައްޔާ ކޮބާ ދެން ނުދުއްވާތި.. އަޅެ ދޮން ހައްވަ އަރުވައިގެން ދުއްވިނަމަދޯ.


Nafsaanee Balithakah Haasa Clinic Eh Male' Gai Hulhuvaifi - Vaguthu\nނަފްސާނީ ބަލިތަކަށް ފަރުވާދޭ ކްލިނިކެއް މާލޭގައި ހުޅުވައިފި\n"ތިބާ ސައިކޮލޮޖީ" ކުލިނިކްގެ ނަމުގައި ނަފްސާނީ ބަލިތަކަށް ފަރުވާދޭ ކްލިނިކެއް މާލޭގައި ހުޅުވައިފިއެވެ. މި ކްލިނިކް ރޭ ރަސްމީކޮށް ހުޅުވައިދެއްވީ ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދު އެވެ.\nނަފްސާނީ ބަލިތަކަށް ފަރުވާދިނުމަށް ޚާއްޞަކުރެވިގެން ހުޅުވި މި ކްލިނިކް ހުންނާނީ މާފަންނު ފްލެމިންގޯ ގޭގައެވެ.\nމި ކްލިނިކު ރަސްމީގޮތުން ހުޅުއްވައިދެއްވުމަށް ފަހު ދެއްކެވި ވާހަކަފުޅުގައި ފަޒްނާ ވަނީ ނަފްސާނީ ބަލިތަކާ ގުޅޭ ދާއިރާގައި މަސައްކަތްކުރާ ހުރިހާ ފަރާތްތައް ގުޅިގެން ނަފްސާނީ ދުޅަހެޔޮކަމަށް ހޭލުންތެރިކަން އިތުރުކުރުމަށް މަސައްކަތްކޮށްދެއްވުމަށް އެދިވަޑައިގެންފައެވެ. އަދި ނަފްސާނީ ބަލިތައް ތަޙައްމަލުކުރާ ފަރާތްތަކަށް ފަރުވާދިނުމަށް ހަރަކާތްތެރިވާ ފަރާތްތައް އިތުރުވަމުން އަންނަކަން ފާހަގަކުރައްވައި އެއީ އުފާކުރައްވާ ކުރިއެރުމެއްކަން އެކަމަނާގެ ވާހަކަފުޅުގައި ފާހަގަކުރެއްވިއެވެ.\nރޭގެ މި ޙަފްލާގައި ރައީސުލްޖުމްހޫރިއްޔާގެ އަނބިކަނބަލުން ވަނީ މި ކްލިނިކު އިފްތިތާޙްކޮށްދެއްވުމުގެ އިތުރުން ކުލިނިކުގެ ވެބްސައިޓުވެސް އިފްތިތާޙް ކޮށްދެއްވާފައެވެ. އަދި އެކަމަނާ ވަނީ ކްލިނިކުގައި ފަރުވާދިނުމަށް ޤާއިމުކޮށްފައިވާ ތަންތަން ބައްލަވާލައްވާފައެވެ.\nސެޕްޓެމްބަރު 9, 2019 11:29\nއައުރަ ނިވާނުކޮށް ތިބި3އަންހެނުން ( ފޮޓޯގައި ) އެއީ ނަފްސާނީ ބަލި %99.99 ގަ ތިބި ބައެއްތޯއްޗެއް\nސެޕްޓެމްބަރު 9, 2019 14:40\nމިހާރުން މިހާރަށް ތިޔަސެންޓަރުން ރައީސް ނަޝީދަށް ފަރުވާދެއްވަން ފެއްޓެވުމަށް ގޮވާލަން.\nސެޕްޓެމްބަރު 9, 2019 15:32\nއޮރިޔާން ނިވާ ކުރަށްވާ...


ގއ.އަތޮޅު ހޮސްޕިޓަލުން ފޯރުކޮށްދޭ މަޢުލޫމާތާއި އެއްގޮތަށް ތަކެތި ފޯރުކޮށްދޭނެ ފަރާތެއް ހޯދުމަށްބޭނުންވެއްޖެ.\nނަންބަރު: IUL)GAAH/GAAH/2019/10 )\nމިހޮސްޕިޓަލުން ފޯރުކޮށްދޭ މަޢުލޫމާތާއި އެއްގޮތަށް ތަކެތި ފޯރުކޮށްދޭނެ ފަރާތެއް ހޯދުމަށްބޭނުންވެއްޖެ.\nމި ހޮސްޕިޓަލަށް ތިރީގައި މިދަންނަވާ ތަކެތި ގަންނަން ބޭނުންވެއްޖެ.\n03 ކޮމްޕިއުޓަރ ސިސްޓަމް\n02 ފިންގަރ ޕްރިންޓް މެޝިން\n04 އެގްޒެކެޓިވް ޗެއަރ\nވީމާ، މިކަމަށް ޝައުޤުވެރިވެލައްވާ ފަރާތްތަކުން 28 އޮގަސްޓް 2019 ވަނަ ދުވަހުގެ 14:00 އަށް ގއ.އަތޮޅު ހޮސްޕިޓަލަށް ވަޑައިގެން މަޢުލޫމާތު ސާފުކުރެއްވުމަށްފަހު 09 ސެޕްޓެމްބަރ 2019 ވަނަ ދުވަހުގެ 14:00 އަށް ގއ.އަތޮޅު ހޮސްޕިޓަލަށް ވަޑައިގެން އަންދާސީ ހިސާބް ހުށަހެޅުއްވުން އެދެމެވެ.\nމަޢުލޫމާތު ސާފުކުރައްވަން ވަޑައިނުގަންނަވާ ބޭފުޅުންގެ އަންދާސީ ހިސާބުތަކާއި ގަޑިޖެހުމަށްފަހު ހުށަހަޅާ އަންދާސީ ހިސާބުތައް އަދި މަޢުލޫމާތު ފުރިހަމަނުކުރައްވާ އަންދާސީ ހިސާބުތައް ބަލައިނުގަނެވޭނެ ވާހަކަވެސް ދަންނަވަމެވެ. މި މަސައްކަތަށް އަންދާސީ ހިސާބު ހުށަހެޅޭނީ ޤާނޫނު ނަންބަރު: 2014/18 (ވިޔަފާރި ރަޖިސްޓަރީ ކުރުމާބެހޭ ޤާނޫނު) ނުވަތަ 2014/19 (އަމިއްލަ ފަރުދުންގެ ވިޔަފާރީގެ ޤާނޫނު) ގެ ދަށުން ވިޔަފާރި ރަޖިސްޓަރީ ކޮށްފައިވާ ފަރާތްތަކަށް އެކަންޏެވެ. ކުންފުނިތަކުގެ ފަރާތުން ބަދަލުގައި މީހަކު ވަޑައިގަންނަވާނަމަ، ކުންފުނީގެ ލިޔުމަކާއެކު ވަޑައިގެންނެވުން އެދެމެވެ..\n22 އޮގަސްޓް 2019 / 21 ޛުލްޙިއްޖާ 1440


Majeediyyaage Teacherun Ihuthijaaju Huttaalai Kiyavaidheyn Fashaifi\nމަޖީދިއްޔާ ސުކޫލުގެ ޓީޗަރުންތަކެއް---ފޮޓޯ:މަޖީދިއްޔާ\n25 އޭޕްރީލް 20180ކޮމެންޓް\nމަޖީދިއްޔާގެ ޓީޗަރުން އިހުތިޖާޖު ހުއްޓާލައި ކިޔަވައިދޭން ފަށައިފި\nޓީޗަރަކު ސަސްޕެންޑު ކުރުމާއި ގުޅިގެން މަޖީދިއްޔާ ސުކޫލުގެ ޓީޗަރުން ފެށި އިހުތިޖާޖު ހުއްޓާލައި މިއަދު ކިޔަވައިދޭން ފަށައިފިއެވެ.\nމަޖީދިއްޔާ ސުކޫލުގެ ޓީޗަރުން އިއްޔެ އިހުތިޖާޖުކޮށްފައިވަނީ ދަރިވަރެއްގެ ކަރުގައި ހިފި ކަމަށް ބުނެ އެ ސުކޫލުގައި ގިނަ ދުވަސްތަކެއް ވަންދެން މަސައްކަތް ކުރި ޓީޗަރަކު ސަސްޕެންޑު ކުރުމުންނެވެ. އެ ޓީޗަރު ދަރިވަރެއްގެ ކަރުގައި ހިފި ކަމަށް ތުހުމަތު ކުރަނީ އޭނާ ކިޔަވައިދޭން ހުރި ކުލާހަށް މަޖީދިއްޔާގެ ގްރޭޑު 10 އެއްގައި ކިޔަވަމުންދާ ކުއްޖަކު ވަދެ އުނދަގޫ ކުރަން ފެށުމުން އެ ކުއްޖާ ނެރެން އުޅުމުގެ ތެރޭގައި އެ ކުއްޖާ ޓީޗަރަށް ހަމަލާދީ މާރާމާރީ ހިންގުމުގެ ތެރޭގައި ކަމަށް އެނގިފައިވެއެވެ.\nއެ ޓީޗަރުވަނީ އޭނާއަށް އިންޒާރުދީ ފާރަލަމުންދާތީ އޭނާގެ ސަލާމަތައްޓަކާ ކަމަށް ބުނެ މަޖީދިއްޔާގައި ޓީޗަރެއްގެ ގޮތުގައި މަސައްކަތް ކުރަމުން ދިޔަ އޭނާގެ އަންހެނުން ވެސް ގޮވައިގެން އިއްޔެ ރާއްޖެއިން ފުރާފައެވެ.\nވީއެފްޕީއަށް މައުލޫމަތު ދިން މަޖީދިއްޔާގެ ޓީޗަރަކު ވިދާޅުވީ ޓީޗަރުން އިހުތިޖާޖު ކުރީ މަސައްކަތުގެ މާހައުލުގައި ރައްކާތެރި ކަމެއް ނެތް ކަމަށް ބުނެ ކަމަށެވެ. ނަމަވެސް ރައްކާތެރިކަން ކަށަވަރުކޮށްދޭނެ ކަމުގެ ޔަގީންކަން އެޑިއުކޭޝަން މިނިސްޓްރީން ދީފައިވާ ކަމަށެވެ.\n"އަޅުގަނޑުމެން ބޭނުންވީ ކަމާ ބެހޭ ފަރާތްތަކުން އެ ޔަގީންކަން ދިނުން. އަދި ހުރިހާ ކަމެއް ފުރިހަމައެއް ނުވޭ. އެކަމަކު އެ ފަދަ އުނދަގުލެއް ދެން ނުޖެހޭނެ ގޮތަށް ފިޔަވަޅު އަޅާ ކަމުގެ ޔަގީންކަން ދީފައިވޭ. ދެން އަޅުގަނޑުމެން ބޭނުންވީ އެ މައްސަލައަށް ސަމާލުކަން ހޯދުން. އެކަން ވެސް ހާސިލު ކުރެވިއްޖެ،" ވީއެފްޕީއާ ވާހަކަ ދެއްކި ޓީޗަރު ވިދާޅުވިއެވެ.


Ramsey Juventus ah ! Ramsey Juventus ah !\nއާސެނަލްގެ މިޑްފިލްޑަރު އާޔަން ރަމްސޭ ޔުވެންޓަސްއަށް ބަދަލުވާން އެއްބަސްވެއްޖެއެވެ.\n5 އަހަރު ދުވަހުގެ އެއްބަސް ވުމެއްގެ ދަށުން އޭނާ ޔުވެންޓަސް އަށް ބަދަލުވާން އެއްބަސްވީ 36 މިލިއަން ޕައުންޑުގެ އަގަކަށެވެ. މި އެއްބަސްވުމުގެ ދަށުން އޭނާއަށް ހަފްތާއަކު އެއްލައްކަ ސާޅީސްހާސް ޕައުންޑު ލިބޭނެއެވެ.\nއާސެނަލްއިން ފާއިތުވި އަހަރުގެ ސެޕްޓެމްބަރ މަހު ރަމްސޭއާއިއެކު ހަދާފައިވާ އެއްބަސްވުން އާކުރުމަށް މަސައްކަތް ކުރި ނަމަވެސް، މިސީޒަން ނިންމާލުމައްފަހު އޭނާ ޔުވެންޓަސް އާއި ގުޅޭނެކަމަށް މީޑިއާ ރިޕޯޓްތަށް އަންނަނީ ބުނަމުންނެވެ.\nކާޑިފް އިން އާސެނަލްއަށް ބަދަލުވެ އެކުލަބުގައި ދިހަ އަހަރު ކުޅުމައްފަހު ރަމްސޭ ކުލަބު ބަދަލުކުރާއިރު، ބޮޑެތި ގިނަ ކުލަބުތަކަކުން އަންނަނީ އަދިވެސް އޭނާއަށް ޝައުގުވެރިކަން ފާޅުކުރަމުންނެވެ. އޭގެރޭގައި ސްޕެއިންގެ ރެއާލް މެޑްރިޑްވެސް ހިމެނެއެވެ.\nރަމްސޭގެ ނިންމުމާއި ގުޅޭގޮތުން ސުވާލު ކުރުމުން އާސެނަލްގެ ކޯޗް އުނޭ އެމެރީވެސް ވަނީ އޭނާގެ ނިންމުމަށް ފުރިހަމައަށް އިހުތިރާމް ކުރާކަމަށް ބުނެފައެވެ. އެމެރީ ބުނީ، ކޮންމެ ކުޅުންތެރިއަކަށްވެސް އެކުޅުންތެރިއެއްގެ މުސްތަގުބަލާމެދު ގޮތް ނިންމުމުގެ ފުރިހަމަ މިނިވަންކަން އޮންނާނެ ކަމަށެވެ. އަދި ރަމްސޭއަކީ އޭނާ ހިތްހަމަ ޖެހޭފަދަ ކުޅުންތެރިއެއް ކަމަށާއި، ނަމަވެސް ރަމްސޭގެ ކުރިމަގާއިމެދު އޭނާ ފުރިހަމައަށް އިހުތިރާމް ކުރާކަމަށެވެ.\nރަމްސޭ ވަނީ އާސެނަލްއަށް 52 ގޯލު ޖަހައިދިނުމުގެ އިތުރުން އެފްއޭ ކަޕް ތިންފަހަރު ކާމިޔާބުކޮށްފައެވެ.


Dhidhdhoo flat thakuge masakkaiy ninmavai dhevvy Raees Yameen ge sarukaarun: Abdul Latheef - AO News Dhidhdhoo flat thakuge masakkaiy ninmavai dhevvy Raees Yameen ge sarukaarun: Abdul Latheef\nދިއްދޫ ފްލެޓްތަކުގެ މަސައްކަތް ކޮށްދެއްވައި ނިންމަވައިދެއްވީ ރައީސް ޔާމީންގެ ސަރުކާރުން: ޢަބްދުއްލަތީފް\nހއ. ދިއްދޫގައި އިމާރާތްކޮށްފައިވާ ފްލެޓްތަކުގެ މަސައްކަތް ނިންމަވައި ދެއްވީ ރައީސް އަބްދުﷲ ޔާމީން އަބްދުލް ޤައްޔޫމްގެ ސަރުކާރުން ކަމަށް ރައްޔިތުންގެ މަޖިލީހުގެ ދިއްދޫ ދާއިރާގެ ކުރީގެ މެންބަރު ޢަބްދުއްލަތީފް މުޙައްމަދު ވިދާޅުވެއްޖެ އެވެ.\nޢަބްދުއްލަތީފް މިހެން ވިދާޅުވީ މިއަދު ކުރެއްވި ޓްވީޓެއްގަ އެވެ.\nއެ ޓްވީޓްގައި ޢަބްދުއްލަތީފް ވިދާޅުވެފައި ވަނީ ދިއްދޫގައި އަޅާފައިވާ 250 ހައުސިންގ ޔުނިޓްގެ ބިންގާ އަޅުއްވައިދެއްވީ ކުރީގެ ހައުސިންގ މިނިސްޓަރ ޑރ. މުޙައްމަދު މުއިއްޒުކަން ދިއްދޫގެ ރައްޔިތުންގެ ހިތަކުން ނުފިލާނެ ކަމަށާއި، ހަނދާންވެސް ނުނެތޭނެ ކަމަށެވެ.\n“ހުރިހާ ފްލެޓްތަކުގެ އެ މަސައްކަތް ކޮށްދެއްވައި ނިންމައިދެއްވީ ރައީސް ޔާމީންގެ ސަރުކާރުން. ޝުކުރިއްޔާ”، އޭނާ ވިދާޅުވެފައި ވެއެވެ.\nޢަބްދުއްލަތީފް މިހެން ވިދާޅުވިއިރު، ދިއްދޫގައި ޢިމާރާތްކޮށްފައިވާ ހައުސިންގ ޔުނިޓްތައް ޙަވާލުކުރުމަށް ޓަކައި އެންޓި ކޮރަޕްޝަން ކޮމިޝަން (އޭސީސީ) އާއި އެޓަރނީ ޖެނެރަލް (އޭޖީ) އޮފީހުގެ ލަފާއާއިއެކު އަލުން ފޯމްތައް އިވެލުއޭޓްކޮށް، ލިސްޓް ތަރުތީބު ކުރުމުގެ މަސައްކަތް އެ ރަށު ކައުންސިލުން އެކުލަވާފައިވާ ޓީމަކުން ކުރަމުންދާ ކަމަށް މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓް އިން ވަނީ ބުނެފަ އެވެ.\nދިއްދޫގެ ފްލެޓްތައް ދޫކުރުމުގެ މަސައްކަތް ފަށާފައިމިވަނީ އޭސީސީގެ ލަފާގެ މަތިން އެ ފްލެޓްތައް ދޫކުރުން މަޑުޖައްސާލާފައި އޮންނަތާ އެތައް ދުވަހެއް ފަހުންނެވެ.\nދިއްދޫގައި އިމާރާތްކޮށްފައިވާ 250 ހައުސިންގ ޔުނިޓްގެ ތެރެއިން މިހާތަނަށް 140 ފްލެޓް މީހުންނާއި ހަވަލުކޮށްފައިވާއިރު، އިތުރު 110 ފްލެޓް ދޭނެ ފަރާތްތައްވެސް ވަނީ ކަނޑައަޅައިފަ އެވެ. ނަމަވެސް މި ސަރުކާރުން ވަނީ އެ ލިސްޓް ބާތިލްކޮށް، އަލުން މާކުސް ދީފައެވެ.\nމިދިޔަ އަހަރުގެ ޖޫން މަހުގެ ތެރޭގައި 110 ފްލެޓްގެ ވަގުތީ ލިސްޓަށް ޝަކުވާ ހުށަހެޅުމުގެ ފުރުސަތު ދިއްދޫ ކައުންސިލުން ހުޅުވާލުމާއެކު، އެ ލިސްޓަށް ގިނަ ބައެއްގެ ޝަކުވާ ވަނީ ލިބިފައެވެ. އަދި އޭގެ ސަބަބުން އެ ލިސްޓަށް ފްލެޓް ދިނުން މަޑުޖައްސާލުމަށް އޭސީސީ އިން ވަނީ އަންގާފައެވެ.\nމޫދަށް އެރި އުޅުނު ކުޑަކުއްޖަކު ނިޔާވެއްޖެ


BigBoss Balanthoa Kuri Suvaalah Alia Dhinee Majaa Javaabeh - Vaguthu\nބިގްބޮސް ބަލަންތޯ ކުރި ސުވާލަށް އާލިއާ ދިނީ މަޖާ ޖަވާބެއް\nރިއަލިޓީ ޝޯތަކުގެ ތެރެއިން ކަލާސް ޗެނަލް އިން ދައްކާ ބިގް ބޮސްއަކީ ވަރަށް މަގުބޫލު، ގިނަ ބަޔަކު ބަލަމުން އަންނަ ޝޯއެކެވެ. އިންޑިއާގައި މަގުބޫލު މި ޝޯއަކީ ރާއްޖޭގައި ވެސް ގިނަ ބަޔަކު ބަލަމުން އަންނަ ޝޯއެކެވެ.\nބިގް ބޮސް ޝޯގައި ފިލުމުތައް ޕްރޮމޯޓް ކުރުމުގެ ގޮތުންނާއި މެހުމާނުންގެ ގޮތުގައި ބައެއް ފަންނާނުން ބައިވެރިވެއެވެ. އަދި މި ޝޯއަކީ ބައެއް މަޝްހޫރު ފަންނާނުން ވެސް ވަރަށް ޝައުގުވެރިކަމާ އެކު ބަލައި ޝޯއެއް ކަމުގައި އެމީހުން ބުނެފައިވެއެވެ.\nބިގް ބޮސް ޝޯ ބަލަންތޯ ބޮލީވުޑުގެ ތަރި އާލިއާ ބަޓް އާއި އެއާޕޯޓްއިން ދިމާވެގެން ޕަޕަރާޒީއެއް ކުރި ސުވާލަށް ޖަވާބު ދެމުން އާލިއާ ބުނެފައިވަނީ އޭނާ އެ އައީ އެލްއޭ އިން ކަމަށާއި ޝޯ ބަލަން ވަގުތު ނެތް ކަމަށެވެ. އަދި ލާނެތް ގޮތަކަށް ހީލާފައި އާލިއާ ބުނެފައިވަނީ މަޖުބޫރު ވެގެން އެއްވެސް އެއްޗެއް ނުބަލާނެ ކަމަށެވެ.\nޕަޕަރާޒީން އާލިއާއާ މި ސުވާލު ކޮށްފައިވަނީ އޭނާ އެލްއޭ އިން އިންޑިޔާއަށް އައިސް އެއާޕޯޓުން ނިކުންނަނިކޮށެވެ.\nއާލިއާގެ ފިލުމީ މަސައްކަތަށް ބަލާއިރު ވަރަށް ބޮޑެތި ޕްރޮޖެކްޓްތައް ކުރިއަށް އެބަހުއްޓެވެ. އެންމެ ފާހަގަ ކޮށްލެވޭ ފިލުމަކީ އޭނާގެ ލޯބިވެރިޔާ ރަންބީރު ކަޕޫރާއި އަމީތާބު ބައްޗަން އާއެކު ކުޅުމަށް ހަމަޖެހިފައިވާ ފިލުމު ''ބްރަހަމަސްތުރާ''އެވެ.\nއާލިއާ ވަނީ ދާދި ފަހުން ޗުއްޓީ ހޭދަކޮށްލުމަށް އޭނާގެ ރަހުމަތެރިންނާއި ދައްތައާ އެކު ރާއްޖެ އައިސްފައެވެ.\nހީނާ އަށް ބޮޑު ލަނޑެއް، ފުރަތަމަ ރޯދަ ވީއްލަން ޖެހުނީ ފެން ތައްޓަކުން\nޓިކްޓޮކް ޗެލެންޖެއް ފުރިހަމަކުރަން އުޅުނު 12 އަހަރުގެ ކުއްޖަކު މަރުވެއްޖެ


ޓެކްނިކަލް އެންޑް ވޮކޭޝަނަލް އެޑިޔުކޭޝަން ޓްރެއިނިންގ އޮތޯރިޓީ\nޓުއަރިޒަމް ދާއިރާއިން މީހުން ތަމްރީނުކުރުމުގެ ޕްރޮގުރާމުގައި ބައިވެރިވުމުގެ ފުރުޞަތު\n2018 ވަނަ އަހަރުގެ މާޗް މަހުގައި ފެށުމަށް ހަމަޖެހިފައިވާ ޓުއަރިޒަމް ދާއިރާއިން މީހުން ތަމްރީނުކުރުމުގެ ޕްރޮގްރާމުގައި ބައިވެރިވެމުގެ ފުރުޞަތު ޢާންމުކޮށް ހުޅުވާލަމެވެ. މާރޗުމަހުގައި ފެށުމަށް ހަމަޖެހިފައިވަނީ ތިރީގައި ބަޔާންކޮށްފައިވާ ކޯސްތަކެވެ.\nފުޑް އެންޑް ބެވަރެޖް ސާރވިސަސް\nމިޕްރޮގްރާމްގެ ކޯސްތައް ފުރިހަމަކޮށް، ފާސްވާ ފަރާތްތަކަށް މޯލްޑިވްސް ކޮލިފިކޭޝަންސް އޮތޯރިޓީން ޤަބޫލުކުރާ ލެވެލް3ގެ ސަނަދެއް ލިބޭނެއެވެ.\nގްރޭޑް7ފުރިހަމަކޮށްފައިވުން\nމިއީ ސަރުކާރުގެ ޚާއްސަ ޕްރޮގްރާމެއްގެ ދަށުން ހިންގާ ކޯސްތަކެއްކަމުގައިވާތީ ކޯސްފީވަނީ ހިލޭކުރެވިފައެވެ. ވީމާ ކޯސްފީ ދައްކާކަށް ނުޖެހެއެވެ.\nހ- ޕްރޮގްރާމުގައި ބައިވެރިވުމަށް އެދޭ ފޯމު (ފުރިހަމަ ކޮށްފައިވާ)\nށ- ދިވެހި ރައްޔިތެއްކަން އަންގައިދޭކާޑުގެ ދެފުށް، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް\nނ- ކުރިން ވަޒީފާއެއް އަދާކޮށްފައިވާނަމަ، ރެފަރެންސް ލެޓަރ.\nމި ތަމްރީނު ޕްރޮގްރާމުގައި ބައިވެރިވުމަށް ޝައުގުވެރިވާ ފަރާތްތަކުން ހުށަހަޅަންޖެހޭ ތަކެތި ހުށަހަޅުއްވާނީ ޓެކްނިކަލް އެންޑް ވޮކޭޝަނަލް އެޑިޔުކޭޝަން އެންޑް ޓްރެއިނިންގ އޮތޯރިޓީ / ޕޮލިޓެކްނިކް ބިލްޑިންގ (1 ވަނަ ފަންގިފިލާ) ކައުންޓަރު ނުވަތަ [email protected] އީމެއިލް އަށެވެ.\nތަކެތި ހުށަހެޅުމުގެ ސުންގަޑިއަކީ 2018 މާރިޗު 8 ވަނަ ދުވަހުގެ މެންދުރު 12:00 ގެ ކުރިން.\nއެޕްލިކޭޝަން ފޯމު ލިބިވަޑައިގަންނަވާނީ :\nފުރިހަމަކޮށް ފައިވާ އެޕްލިކޭޝަން ފޯމު ، މި ފޯމް ޓިވެޓް އޮތޯރިޓީގެ ވެބްސައިޓް (www.tvet.gov.mv)އަދި ޓިވެޓް އޮތޯރިޓީގެ ކައުންޓަރުން ލިބެން ހުންނާނެވެ.އަދި އޮންލައިންކޮށް އެޕްލިކޭޝަން ހުށަހަޅުއްވާނަމަ (tvet.gov.mv/apply-online) ޒިޔާރަތް ކުރެއްވުން އެދެމެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މި އޮތޯރިޓީގެ ނަންބަރު 3341313 / 3341310 / 3347422ފޯނަށް ގުޅުއްވުން އެދެމެވެ.\n26 ފެބުރުވަރީ 2018\nޕަބްލިޝްކުރި ތާރީޚު: 26 ފެބުރުވަރީ 2018\nޕަބްލިޝްކުރި ގަޑި: 1034\nސުންގަޑި: 08 މާރިޗު 2018 1200


BREAKING: Seedhaa3Set In Nepal Balikoh, Rajje Semi Ah - Vaguthu\nސީދާ ތިން ސެޓުން ނޭޕާލް ބަލިކޮށް، ރާއްޖެ ސެމީއަށް\nއޭވީސީ ސެންޓްރަލް ޒޯން ވޮލީ މުބާރާތުގެ ގްރޫޕް ސްޓޭޖުގައި ރާއްޖެއިން ކުޅުނު ފަހު މެޗުގައި ސީދާ ތިން ސެޓުން ނޭޕާލް ބަލިކޮށް، ރާއްޖެއިން މުބާރާތުގެ ސެމީ ފައިނަލަށް ދަތުރު ކޮށްފިއެވެ.\nމިއީ 2016 ވަނަ އަހަރަށްފަހު ރާއްޖެއިން އެ މުބާރާތުގެ ސެމީ ފައިނަލަށް ދަތުރުކުރި ފުރަތަމަ ފަހަރެވެ.\nމިއަދުގެ މެޗަކީ ދެޓީމަށްވެސް މޮޅުވުން މަޖުބޫރު މެޗެކެވެ. ނޭޕާލާއި ރާއްޖެވެސް ގްރޫޕް ސްޓޭޖުގައި ކުޅުނު ފުރަތަމަ މެޗުގައި ކިރިގިސްތާން އަތުން ތިން ސެޓުން ބަލިވެފައި އޮތްއިރު، ގްރޫޕްގައި ހިމެނެނީވެސް ތިން ޓީީމެވެ. މިއަދު މެޗަކީ ގްރޫޕް ސްޓޭޖުގެ ފަހު މެޗެވެ.\nމީގެ ދެ އަހަރު ކުރިން މާލޭގައި އޮތް އޭވީސީ ސެންޓްރަލް ޒޯން މުބާރާތުގައި ރާއްޖޭން މޮޅުވާން މަޖުބޫރު މެޗެއްގައި ނޭޕާލް އަތުން 3-1 އިން ބަލިވެ ފުރުސަތު ގެއްލުނުއިރު، މިއަދުގެ މެޗަކީ ނޭޕާލްގެ ސަޕޯޓަރުންގެ ކުރިމަތީގައި އެކަމުގެ ބަދަލުހިފަން ރާއްޖެއަށް ލިބުނު ފުރުސަތެވެ.\nނޭޕާލްގެ އެތައް ސަޕޯޓަރުންނާއެކު ލަގަންކެއި އާމީ ކަވާޑް ހޯލްގައި ކުޅުނު މެޗުގެ ފުރަތަމަ ސެޓު ރާއްޖެއިން ފެށީ ވަރުގަދަކޮށެވެ. ކުރީ ބައިގައި ފަސް ޕޮއިންޓްގެ ލީޑެއް ނަގާ، 9-3 އަކަށް ނަތީޖާ ބަދަލުކުރިވެސް މެއެވެ. އެހެން ނަމަވެސް ފުރަތަމަ ޓެކްނިކަލް ޓައިމް އައުޓަށްފަހު ނޭޕާލްއިން މެޗަށް އަނބުރާ ވަދެ، 10-10 އަކަށް ނަތީޖާ އެއްވަރުވެސް ކުރިއެވެ.\nއެހެން ނަމަވެސް މެޗުގެ ފަހުކޮޅަށް ގޮސް އަނެއްކާވެސް ރާއްޖެއިން ފަސްވަރަކަށް ޕޮއިންޓްގެ ލީޑެއް ނަގާ ނިންމަވެސް ދިޔައެވެ. އެހެން ނަމަވެސް ފަހު ތިން ޕޮއިންޓަށް ގޮސް ރާއްޖެއަށް ނިންމަން ޕްރެޝަރުވިއިރު، ސެޓު ރާއްޖެއިން ގެންދިޔައީ 25-22 އިންނެވެ.\nދެވަނަ ސެޓު ނޭޕާލުން ފެށީ ރަނގަޅަށެވެ. ތިން ޕޮއިންޓްގެ ލީޑަކާއެކު ނޭޕާލުން ކުޅެމުންދިޔައިރު، ރެފްރީގެ ނިންމުމަކާ ޝަކުވާ ކުރުމުން ރާއްޖޭގެ އަހުސަނަށް ސެޓުގެ ކުރީކޮޅުގައި ރަތް ކާޑުވެސް ދެއްކިއެވެ. އެ ރަތް ކާޑާއެކު ދިވެހި ޓީމުން ފެނުނީ އިތުރު ހިތްވަރަކާއެކު ކުޅުނުތަނެވެ. ހަތަރު ޕޮއިންޓްގެ ލީޑެއްގައި ނޭޕާލް އޮއްވާ، ޖޯޝާއެކު ކުޅެ ސެޓުގެ މެދު ތެރެއިން ދެ ޕޮއިންޓްގެ ލީޑެއް ނެގިއެވެ.\nކުޑަ ކާއްޓޭ ވަރަށް ރަނގަޅު ފޯމެއްގައި ކުޅެމުންދިޔައިރު، ސެޓުގެ ފަހުކޮޅުގައި ރާއްޖޭ ޓީމުގެ ވަރުގަދަ ބްލޮކްތަކެއްވެސް ފެނިގެންދިޔައެވެ. ހާއްސަކޮށް މެޗުގެ ފަހު ދެތިން ޕޮއިންޓްގައި ރާއްޖެއަށް ޕްރެޝަރު އެންމެ ކުޑަކޮށްދިން ކުޅުންތެރިޔަކަށް ފާހަގަވީ ކާއްޓޭއެވެ. ކާއްޓޭ ބެކް ކޯޓުން ވަރުގަދަ އެޓޭކްތަކެއް ކުރިއިރު، ރާއްޖެއިން ދެވަނަ ސެޓު ގެންދިޔައީ 25-21 އިންނެވެ.\nތިންވަނަ ސެޓަށް ނުކުތްއިރު، ޓީމު ފެނުނީ ވަރަށް ވަރުގަދަ ހިތްވަރެއްގައި ކުޅެމުންދިޔަތަނެވެ. ނޭޕާލްގެ ކުޅުންތެރިންގެ ފަރާތުން އަމިއްލަ ގޯސްތައް ގިނަކޮށް ފެނުނުއިރު، ރާއްޖޭގެ ބްލޮކްވެސް ފެނުނީ ވަރަށް ވަރުގަދަކޮށެވެ. އޭގެ އިތުރުން އެޓޭކްގައި ކެޕްޓަން ހުޒަންޓޭއާއި ކުޑަ ކާއްޓޭގެ ރަނގަޅު ހަމަލާތަކެއް ފެނުނެވެ. ރާއްޖެއިން ގާތް ގަނޑަކަށް އަށް ޕޮއިންޓްގެ ލީޑެއްގައި ކުޅެމުން ގޮސް މެޗު ގެންދިޔައީ ތިންވަނަ ސެޓު 25-14 އިންނެވެ.\nމީގެ ކުރިން 2016 ވަނަ އަހަރު ބަންގްލަދޭޝްގައި ބޭއްވި އޭވީސީ މުބާރާތުގެ ސެމީއަށް ރާއްޖެ ގޮސްފައިވާއިރު، އެފަހަރު އެނބުރި ގައުމަށް އައީ ލޯ މެޑަލްއާ އެކުގައެވެ. ރާއްޖެއިން ސެމީގައި ކުޅެން ޖެހޭ ޓީމު އެނގޭނީ މިރޭ ކުޅޭ ގްރޫޕް ބީގެ ފަހު މެޗުގައި ބަންގްލަދޭޝްއާއި ތުރުކެމެނިސްތާން ވާދަކުރާ މެޗަށްފަހުގައެވެ.\nއަންހެނުންގެ ވޮލީ ޓީމް ފައިނަލަށް ދަތުރުކޮށް ތާރީހުގެ ތެރެއަށް\nއަންނަ އަހަރު ސެންޓްރަލް ޒޯން އަންހެން މުބާރާތް ރާއްޖޭގައި\nއޮގަސްޓް 21, 2019 18:07\nއުޒްބަކިސްތާނާ ކަމަށް ވަނީ ކުޅެން ޖެހޭނީ! އެމީހުން ގްރޫޕްގެ އެއްވަނަ ހޯދާފަ ވަނީ!\nއޮގަސްޓް 21, 2019 18:19\nމި މުޗުގަ ދަގަނޑޭ ކުޅުނު ބާ... ފޫހިވަނީ ޗޯކަށްވުރެ މޮޅަށް ދެންތިބޭ މީހުންނަށް އެނގޭތީ\nއޮގަސްޓް 21, 2019 20:04\nމަރު ހަބާ މަހު ލޫފް\nއޮގަސްޓް 22, 2019 09:50\nމަރްހަބާ ދިވެހި ގައުމީ ވޮލީޓީމް. ފިޔަވަޅަކަށްފަހު ފިޔަވަޅެއް ކުރިޔަށް އަޅާށެވެ. އަޅަންވާ ހުރިހާ ފިޔަވަޅެއް އެއްފަހަރާ އަޅަން އުޅެނިކޮށް މަގުއޮޅިދާނެއެވެ. މެޗަކަށްފަހު މެޗެއް ނަގާ ފައިނަލަށް ދަތުރުކުރެވޭތޯ މަސައްކަތް ކުރާށެވެ. އަހަރެމެން މިތިބީ ޑިވެހިޓީމާ އެކުގައެވެ.


ފަރުނީޗަރު ސަޕްލައިކޮށްދޭނެ ފަރާތެއް ހޯދުމަށް\nމިސަރވިސްގެ އިކޮނޮމިކް ކްރައިމް ޑިޕާޓްމަންޓަށް ބޭނުންވާ ފަރުނީޗަރު ސަޕްލައިކޮށްދޭނެ ފަރާތެއް ހޯދުމަށް ބޭނުންވެއްޖެއެވެ. މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަކަށް ހުޅުވާލަމެވެ.\nބީލަންތަކަށް ފައިސާ ބަލައިގަތުން އޮންނާނީ 2014 ނޮވެންބަރު 10 ވަނަ ދުވަހުން ފެށިގެން 2014 ނޮވެންބަރު 16 ވާ އާދީއްތަ ދުވަހުގެ ނިޔަލަށް، ރަސްމީ ބަންދު ނޫން ކޮންމެ ދުވަހެެއްގެ ހެނދުނު 10:00 އިން 11:00 އަށް މި ސަރވިސްގެ ފައިނޭންސް ޑިޕާޓްމަންޓް (އިސްކަންދަރު ބިލްޑިންގ، އަމީނީމަގު) ގައެވެ. ބީލަން ފޮތެއްގެ އަގަކީ 100.00ރ (އެއް ސަތޭކަރުފިޔާ) އެވެ. ފައިސާ ދެއްކެވުމުން ބީލަންފޮތް، ސޮފްޓް ކޮޕީ ފޯމެޓެއްގައި މިސަރވިސްގެ ޕްރޮކިއުމަންޓް ސެކްޝަނުން ލިބިވަޑައިގަންނަވާނެއެވެ.\nމި ޕްރޮޖެކްޓްގެ ޕްރީބިޑް ބައްދަލުވުން އޮންނާނީ 2014 ނޮވެންބަރު 17 ވާ ހޯމަ ދުވަހުގެ 11:30 ގައި، އިސްކަންދަރު ބިލްޑިންގގައެވެ. މި ޕްރޮޖެކްޓާ ގުޅޭގޮތުން އެއްވެސް ސުވާލެއްވާނަމަ 2014 ނޮވެންބަރު 16 ވާ އާދީއްތަ ދުވަހުގެ 15:30ގެ ކުރިން މިސަރވިސްގެ އީމެއިލް އެޑްރެސް procurement@police.gov.mv އަށް ފޮނުއްވުން އެދެމެވެ. ބީލަން ހުޅުވުން އޮންނާނީ 2014 ނޮވެންބަރު 24 ވާ ހޯމަ ދުވަހުގެ 11:30 އަށް މިސަރވިސްގެ ފައިނޭންސް ޑިޕާޓްމަންޓްގައެވެ. ބީލަންތައް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ޚިދުމަތް ދޭ ފަރާތުގެ ނަން ލިޔެފައި އޮންނަންވާނެއެވެ.\nޕަބްލިޝްކުރި ގަޑި: 0921\nސުންގަޑި: 16 ނޮވެންބަރު 2014 1100


މޫސުން ގޯސްވެ، ކަނޑުމަތީގެ ހާދިސާތައް ރިޕޯޓް ކުރަން ފަށައިފި: އެމްއެންޑީއެފް – My WordPress\nމޫސުން ގޯސްވެ، ކަނޑުމަތީގެ ހާދިސާތައް ރިޕޯޓް ކުރަން ފަށައިފި: އެމްއެންޑީއެފް\nދިވެހިރާއްޖޭގެ އެކި ސަރަހައްދުތަކަށް މޫސުން ގޯސްވާނެ ކަަމަށް ލަފާ ކުރެވޭތީ، ކަނޑުދަތުރު ކުރާ ފަރާތްތަކުން މޫސުމަށް ސަމާލުވުމަށް އެމްއެންޑީއެފްއިން އިލްތިމާސްކޮށްފިއެވެ.\nއެމްއެންޑީއެފްއިން ބުނީ، މޫސުން ގޯސްވުމާއިއެކު ކަނޑުމަތީގެ ހާދިސާތައް ހިނގައިގެން އެމްއެންޑީއެފް ކޯސްޓްގާޑަށް ރިޕޯޓް ކުރަމުންދާ ކަމަށެވެ. އެގޮތުން ހުޅުމާލެ، ފޭސްޓޫއާއި ދިމާލުން ތިން މީހުންނާއިއެކު ދަތުރުކުރި ތެޔޮ އުފުލާ ބޯޓެއް އަޑިޔަށްދާތީ، އެހީތެރިކަން ފޯރުކޮށްދެމުން އަންނަ ކަމަށްވެސް އެމްއެންޑީއެފްއިން ވަނީ ބުނެފައެވެ.\nއެމްއެންޑީއެފް ކޯސްޓްގާޑް ސްކޮޑްރަންއިން ވަނީ އެ ބޯޓުގައި ތިބި މީހުން ސަފާރީއަކަށް ނަގައިފައެވެ.\nމިދުވަސްވަރަކީ މޫސުން ގޯސް ދުވަސްވަރެއް ކަމަށާއި، ރާއްޖޭގެ ބޮޑު ބަޔަކަށް ޔެލޯ އެލާޓް ނެރެފައިވާކަން ފާހަގަކޮށް އެމްއެންޑީއެފްއިން ވަނީ، މޫސުމާއި ބެހޭ އެންމެ ފަހުގެ މައުލޫމާތު ސާފުކުރުމަށްފަހުގައި ނޫނީ ކަނޑުމަތީގެ ދަތުރުތައް ނުކުރުމަށް އެދިފައެވެ. އަދި އެއްވެސް ހާދިސާއެއް ހިނގައިފިނަމަ، ލަސްނުކޮށް ކޯސްޓްގާޑްގެ ހިލޭ ގުޅޭ ނަންބަރު 191 އަށް ގުޅުމަށްވެސް އެމްއެންޑީއެފްއިން އިލްތިމާސްކުރެއެވެ.\nމޫސުމާއި ބެހޭ ގައުމީ އިދާރާ، މެޓް އޮފީހުން ބުނީ، މިހާރު ކުރަމުން އަންނަ ވިއްސާރައިގައި އެންމެ ބޮޑަށް ކަނޑު ގަދަވާނެކަމަށް ލަފާ ކުރެވެނީ ދެކުނުގެ އަތޮޅުތަކަށް ކަމަށެވެ. އެގޮތުން ވިލާގަނޑުގައި 30 މޭލަށް ވައި ގަދަ ވާނެ ކަމަށް ލަފާ ކުރެވޭ ކަަމަށް މެޓުން ބުނެއެެވެ.


BREAKING NEWS: Covid-19: America In Ithuru 4100 Meehun Maruvejje - Vaguthu\nކޮވިޑް-19: އެމެރިކާ އިން އިތުރު 4100 މީހުން މަރުވެއްޖެ\nއެމެރިކާ އިން އިއްޔެ ރެކޯޑް އަދަދެއްގެ މީހުން ކޮވިޑް-19 އަށް ފައްސިވެ، ރެކޯޑް އަދަދެއްގެ މީހުން ކޮވިޑް-19 ޖެހިގެން މަރުވެއްޖެއެވެ.\nއެމެރިކާގެ ވަކިވަކި ސްޓޭޓްތަކަށް ބަލާއިރު އަދިވެސް އެންމެ ހާލަތު ގޯހީ ކެލިފޯނިއާގައެވެ. ކެލިފޯނިއާ އިން އިއްޔެ ވެސް 34000 މީހުން ފައްސިވެ، 562 މީހުން ވަނީ މަރުވެފައެވެ.\nއެމެރިކާގެ ގިނަ ސްޓޭޓްތަކުގެ ހާލަތު ގޯސްވަމުން ދިޔަ ނަމަވެސް ކޮވިޑް-19 ކޮންޓްރޯލް ކުރަން އަދިވެސް ގިނަ ސްޓޭޓްތަކުން ވަރުގަދަ ފިޔަވަޅުތަކެއް ނާޅައެވެ. އެހެންކަމުން އެމެރިކާގެ ހާލަތު އަދިވެސް ކުރިއަށް އޮތްތަނުގައި އިތުރަށް ގޯސްވެގެން ދާނެކަމަށް ތަޖުރިބާކަރުން ވިދާޅުވެއެވެ.\nކޮވިޑް ބަލީގައި މަރުވި މީހުންގެ އަދަދު ހަތަރު މިލިއަނަށް އަރައިފި\nޖެނުއަރީ 7, 2021 11:52\nއަދިވެސް ޓްރަމްޕުގެ ދިފާއުގަ މަގުތައް ހަލަބޮލި ކުރޭ..


Maamui'ge show'thah maadamaa rey Olympahu'gai alhuvanee\nމާމުއިގެ ޝޯތައް މާދަމާރޭ އޮލިމްޕަހުގައި އަޅުވަނީ\nގޮށްރާޅު މިހާރު ދަނީ ދައްކަމުން\nކ. މާލެ |5ފެބްރުއަރީ 2020 | ބުދަ 23:04 | 2,303\nމާމުއިގެ ޕޯސްޓަރު - މުހައްމަދު ޝަރުހާން\nރާއްޖޭގެ އެންމ ކާމިޔާބު އެއް ޕްރޮޑަކްޝަން ކުންފުނި ކަމަށްވާ ޑާކްރެއިން އެންޓަޓައިންމެންޓުގެ ''މާމުއި'' އަންގާރަ ދުވަހު އޮލިމްޕަހުގައި ދައްކާނެއެވެ. އެ ފިލްމުގެ ދެ ޝޯ އޮންނާނީ ބުރާސްފަތި ދުވަހުގެރޭގެ އިތުރުން ހޮނިހިރު ދުވަހުގެރޭއެވެ.\nއެ ޕްރޮޑަކްޝަންގެ ''ގޮށްރާޅު'' ދައްކަނީ ބުދަ ދުވަހުގެރޭ އިތުރުން ހުކުރު ދުވަހުގެރޭއެވެ.\n18 އަހަރުން މަތީގެ އޯޑިއެންސަށް ތައްޔާރުކޮށްފައިވާ ''މާމުއި'' އަކީ ސޯލޯ ޑައިރެކްޓަރެއްގެ ގޮތުގައި ޝިނާން މަސައްކަތް ކޮށްފައިވާ ފުރަތަމަ ފިލްމެވެ. ފިލްމުގެ ކާސްޓުންގެ ތެރޭގައި މުޙައްމަދު ޖުމައްޔިލް، ނުޒުހަތު ޝުއައިބު، ޢަބްދުﷲ އަޒާން، އަޙުމަދު ނާޝިތު، މުޙައްމަދު ވަހީދު، މަރިޔަމް ޝަކީލާ އަދި އިސްމާއިލް ރަޝިދު (ކޮޕީ އިއްސެ) ހިމެނެއެވެ.\nބެލުންތެރިންގެ ބޮޑު ތަރުހީބެއް ލިބުނު ''މާމުއި'' ނެރެފައިވާ ''މާމުއި" ގައި ހަރަކާތްތެރިވެފައިވާ ތަރިންނަކީ އިސްމާއީލް ޖުމައިހް (ޖުމާ)، މުހައްމަދު ފައިސަލް، އަބްދުﷲ ޝާފިއު އިބްރާހިމް (ފުބޫ)، މަރިޔަމް މަޖުދާ (މަޖޫ)، އަހްމަދު ސުނީ، ހަމްދާން ފާރޫގް، އާދަމް ރިޒްވީ، މަރިއްޔާ، އައިމިނަތު ނޫރާ، އަހްމަދް އަމާން، ނުޒުހަތު ޝުއައިބު (ނުޒޫ) އަދި އަހްމަދު ޝާކިރެވެ.\nކާމިޔާބު ޑައިރެކްޓަރު އަލީ ޝިފާއު (ޗިއްޕެ) ޑައިރެކްޓް ކުރާ މި ފިލްމުގެ ކާސްޓަށް އިތުރުވެފައިވާ ތަރިންގެ ތެރޭގައި ހިމެނެނީ ދިވެހި ފިލްމު އިންޑަސްޓްރީގައި މިހާރު އެންމެ ޑިމާންޑް ބޮޑު ބަތަލާ މަރިޔަމް އައްޒަ، ބަތަލާ ޝީލާ ނަޖީބު، އިބްރާހިމް އަމާން، މާރިއާ ތްރޭސާ ގެ އިތުރުން އަލީ ޝަޒްލީމެ\nނައިފަރު ފެނުގެ މަޝްރޫއުގެ ނުނިމި ހުރި މަސައްކަތް ކުރުމަށް ހަވާލުކޮށްފި\nއުނގޫފާރުން މީހަކު ޕޮޒިޓިވްވެ، ރަށް މޮނިޓަރިންނަށް


Mahesh Bhatt aai eku masakkaiy kuran faseyha eh nuvaane: Alia – adduLIVE\nމަހޭޝް ބަޓްއާއެކު މަސައްކަތް ކުރަން ފަސޭހައެއް ނުވާނެ: އާލިއާ\nApr 29, 2019, 08:51 ޝަބްނަމް ރަޝީދު\nމަޝްހޫރު ޑައިރެކްޓަރު އަދި އޭނާގެ ބައްޕަ މަހޭޝް ބަޓްއާއެކު މަސައްކަތް ކުރުމަކީ ފަސޭހަކަމަކަށް ނުވާނެ ކަމަށް އާލިއާ ބަޓް ބުނެފިއެވެ.\nމަހޭޝްއާއެކު އާލިއާ މަސައްކަތް ކުރާ ފިލްމް ކަމަށްވާ "ސަޑަކް 2" ގެ މަސައްކަތް މިހާރު ވަނީ ފަށާފައެވެ. ބައްޕައެއްގެ ހައިސިއްޔަތުން ހުންނަ އިރު ބައްޕަގެ އިހުސާސްތައް ވަރަށް ރަނގަޅަށް އެނގުނު ކަމުގައި ވިޔަސް ޕްރޮފެޝަނަލް ގޮތަކަށް ބައްޕައާއެކު މަސައްކަތް ކުރުން އެހާ ފަސޭހަ ނުވާނެ ކަމަށް އާލިއާ ވަނީ ބުނެފައެވެ.\n"އެއްވެސް ވަރަކަށް ފަސޭހައެއް ނުވާނެ ޑައިރެކްޓަރެއްގެ ގޮތުން އަހަންނަށް ބައްޕަ އެނގިފައިނުވާތީ. އެނގިފައިވަނީ ބައްޕަގެ ގޮތުން. މިއީ ފަސޭހަ މަސައްކަތަކަށް ނުވާނެ" އާލިއާ ބުންޏެވެ. އާލިއާ ވަނީ މި ފިލްމަކީ ވަރަށް ގަޔާވާ ފިލްމެއް ކަމަށް ބުނެފައެވެ.\nމަހޭޝް އެންމެ ފަހުން ޑައިރެކްޓް ކޮށްފައިވަނީ 1999 ވަނަ އަހަރު ފިލްމް" ކަރްތޫސް"އެވެ. އޭގެ ފަހުން މިއީ އޭނާ ފިލްމެއް ޑައިރެކްޓް ކުރާ ފުރަތަމަ ފަހަރެވެ. މިފިލްމް ޑައިރެކްޓް ކުރުމަށް އޭނާ ގާތުން އެދިފައިވަނީ "ސަޑަކް" ގެ ފުރަތަމަ ފިލްމްގެ ލީޑް ތަރިކަމަށްވާ ސަންޖޭއެވެ. މި ފިލްމުގައި ސަންޖޭގެ ރޯލު އަދާކުރާނީ އަދިތުޔާ ރޯއީ ކަޕޫރުއެވެ.\n"ސަޑަކް 2" ސްކްރީނަށް ގެންނަން ތާވަލް ކޮށްފައިވަނީ 2020 ވަނަ އަހަރުގެ މާޗްމަހުގެ 25 ވަނަ ދުވަހުއެވެ.


ނަރުދަމާ ނިޒާމް – Nilandhe\nނިލަންދޫ ނަރުދަމާ ނިޒާމް މިހާރު “ކުޑަ ދުވަހެކޭ އެއްގޮތްވާނެ” ކަމަށް ނިލަންދޫ ރައްޔިތުންގެ ކަންކަން ހިންގާ ބެލެހެއްޓުމާއި ޙަވާލުކޮށްފައިވާ ސުޕަވައިޒަރު އަހްމަދު ޝިޔާމް ހާމަކުރައްވައިފިއެވެ. އޭނާ މިގޮތަށް [ވިދާޅުވޭ]\nޔުނިސެފްގެ އެހީގައި ނިލަންދޫގައި ގާއިމްކުރި ނަރުދަމާ ނިޒާމަށް ހަދިޔާކޮށްފައިވާ 40 ކިލޯވޮޓްސް އާއި5ކިލޯވޮޓްސްގެ ދެ ޖަނަރޭޓަރު ހަލާކުވުމުގެ ސަބަބުން ބާދަނގަޑަށް ދޫކޮށްލާފައިވަނިކޮށް ނިލަންދޫ ރަށު [ވިދާޅުވޭ]\nފާއިތުވެދިޔަ2ކައުންސިލަށްވެސް ޙައްލުނުކުރެވުނު ނަރުދަމާ ނިޒާމުގެ މައްސަލަތައް ޙައްލުކުރުމަށް މިހާރުގެ ކައުންސިލުން ވެސް ކުރިމަތިލައިފިއެވެ. ނަރުދަމާ ނިޒާމުގެ މަސައްކަތް ޙައްލުކުރުމުގެ މަސައްކަތް ނިލަންދު ކައުންސިލުން ފަށާފައިވަނީ [ވިދާޅުވޭ]\nނަރުދަމާގެ އައުޓް ފްލޯ ފަޅައިގެން ގޮސް ރަށު ގޮނޑުދޮށަށް ނަޖިސް ފައިބަނީ\n5 އޮގަސްޓް 2016\nނިލަންދޫގައި ގާއިމްކޮށްފައިވާ ނަރުދަމާ ނިޒާމްގެ މޫދަށް ނަޖިސް ފޮނުވާ ހޮޅި ގޮނޑުދޮށަށް ބޭރުވެފައި ހުރި ހިސާބުން ފަޅައިގެންގޮސް، ނަރުދަމާއިން ބޭރުކުރާ ނަޖިސް ރަށުގެ ގޮނޑުދޮށަށް ފައިބަމުން އެބަދެއެވެ. [ވިދާޅުވޭ]\n“ރަށުގެ ބައެއް ހިސާބުގައި ނޯއް ދަމާލަންވެސް ނުކެރޭ”\n10 ޖުލައި 2016\n“ރަށުގެ ބައެއް ހިސާބުގައި ނޯއް ދަމާލަންވެސް ނުކެރޭ” މިއީ އަޅުގަނޑާ ބައްދަލުވި ނިލަންދޫ މީހަކު މިދާކަށް ދުވަހު ބުނި ވާހަކަ އެކެވެ. އާދައިގެ ކަމަކާ ގުޅޭގޮތުންނެއް ނޫނެވެ. [ވިދާޅުވޭ]\n2007 ވަނަ އަހަރު ފ.ނިލަންދޫގައި ޔުނިސެފުން ގާއިމްކުރި ވެކިއުމް ނަރުދަމާ ނިޒާމް ފެއިލްވެ، ރަށުގެ އެކި ހިސާބުގައި ހުރި ޖަންކްޝަންތަކުން ނަޖިސް އަރަމުން އެބަދެއެވެ. މި މައްސަލަ [ވިދާޅުވޭ]


Haa Alifu Atholhu Hospital Ga Thyroid Test Nuhedheythaa6Mas - Vaguthu\nކޮވިޑަށް މަޑުޖެހުމެއް ނެތް، އާއްމުންނަށް ބިރެއް ނެތް! - 20 ގަޑިއިރު ކުރިން\nހއ. އަތޮޅު ހޮސްޕިޓަލްގައި ތައިރޮއިޑް ޓެސްޓު ނުހެދޭތާ ހަމަސް ދުވަސް\nހއ. ދިއްދޫގައި ހުންނަ އެ އަތޮޅު ހޮސްޕިޓަލްގައި ތައިރޮއިޑް ޓެސްޓް ނުހެދޭތާ ހަ މަހަށް ވުރެ ގިނަ ދުވަސްވެއްޖެއެވެ.\nހއ. އަތޮޅު ކައުންސިލް މެމްބަރު އަދި ޕީޕީއެމްގެ ޓިކެޓުގައި ކެލާ ކައުންސިލް ރައީސް ކަމަށް ވާދަކުރައްވާ އަބްދުﷲ އިންފާޒް ރަޝީދު "ވަގުތަށް" ވިދާޅުވީ ތައިރޮއިޑް ޓެސްޓް ނުހެދިގެން އުޅެނީ އެކަމަށް ބޭނުންވާ ރީއެޖެންޓް ކޮޅެއް ނުލިބިގެން ކަމަށާއި މިކަމުގެ ސަބަބުން އެތައް ބަޔަކު ހިދުމަތުން މަހްރޫމްވެފައިވާ ކަމަށެވެ.\nއޭނާ ވިދާޅުވީ ގިނަ މީހުން ތިން މަހުން ތައިރޮއިޑް ޓެސްޓް ހަދަން ޖެހޭ އިރު އަތޮޅު ހޮސްޕިޓަލުން އެ ހިދުމަތް ނުލިބުމުން ދާން ޖެހެނީ ހދ. ކުޅުދުއްފުއްޓަށް ކަމަށެވެ.\nނަމަވެސް ގިނަ ފަހަރަށް ކުޅުދުއްފުށިން ވެސް އެ ހިދުމަތް ނުލިބުމުން ދާން ޖެހެނީ މާލެ އަށް ކަމަށް އޭނާ ވިދާޅުވިއެވެ.\n"ޓާޝިއަރީ، މީގެ މާނައަކީ މިކަންވަންދެން ތާށި އެރުވުންބާ؟ ހއ. އަތޮޅު ހޮސްޕިޓަލުން ތައިރޮއިޑް ފަންކްޝަން ޓެސްޓް ހަދަން ބޭނުންވާ ކެމިކަލް ރީއެޖެންޓް ހުސްވެފަ ހުންނަތާ ތިން މަސް ދުވަހަށް ވުރެ ގިނަ ވަނީ, ލިބޭނެ ދުވަހެއް ވެސް ނޭނގެ. 24،000 މީހުންގެ އާބާދީއަށް ޚިދުމަތް ދޭން ހުރި ހޮސްޕިޓަލްގެ ކަން ހުރި ގޮތް މިއީ. ކެމިކަލް ހުރިއްޔާ މެޝިނެއް ނުހުރޭ، މެޝިން ހުރިއްޔާ ކެމިކަލެއް ނުހުރޭ. ރާއްޖެތެރެ ވީމަ ވާ ގޮތްބާ؟ ބަޖެޓުގައި ކޮންމެ އަހަރަކު ވެސް ތާށި އެރީ ފެންވަރަށް ތަރައްގީ ކުރަން ލިޔެވޭ، ކަންވާ ތަނެއް ނުފެނޭ. ހިދުމަތްތައް ވަނީ ތާށި." އިންފާޒް ވިދާޅުވިއެވެ.\nއިންފާޒް ވިދާޅުވީ ތައިރޮއިޑް ޓެސްޓް ހެދެން އަންނަނީ އެ ޓެސްޓް ހެދުމަށް ބޭނުންވާ ރިއޭޖެންޓް ލިބުމުން ކަމަށްވާ އިރު، ސަރުކާރުންވީ އެންމެ އަވަހަކަށް އެ ރިއޭޖެންޓް ފޯރުކޮށްދޭން ޖެހޭ ކަމަށެވެ. އަދި ހަ މަހަށް ވުރެ ގިނަ ދުވަހު މި ހިދުމަތް ހޮސްޕިޓަލުން ނުލިބެ ދާ ދިއުމާ ގުޅިގެން ރައްޔިތުންގެެ ޖީބުން ބޮޑު ހޭދައެއް ކުރަން ޖެހިފައިވާކަން އޭނާ ފާހަގަކުރެއްވިއެވެ.\nހއ. ހޮސްޕިޓަލްގައި ޓައިރޮއިޑް ޓެސްޓު ހަދަން ފަށައިފައި ވަނީ 2018 ވަނަ އަހަރުގެ ތެރޭގައެވެ. ސާދަ ރަށުގައި މީހުން ދިރިއުޅޭ ހއ. އަތޮޅުގެ މީހުން ގިނަ ބޭނުންތަކަށް ގޮސް އުޅެނީ ވެރިކަން ކުރާ ދިއްދުއަށެވެ. އެއީ ސިއްހީ ހިދުމަތްތައް ހޯދުމަށާއި ވިޔަފާރި ކުރުން ފަދަ އެކިއެކި ބޭނުންތަކަށެވެ.\nޝުޖާއުގެ ކުއްލި މަރާ އެކު އެކުވެރިން ފުން ހިތާމައެއްގައި!\nހއ. ދިއްދޫ އާއި ވަށަފަރުވެސް ކަރަންޓީނުކޮށްފި\nފެބުރުއަރީ 17, 2021 14:47\nއަސްލުވެސް ހިދުމަތް ހަމަ ސުމެއް. މި ސަރުކާރަށްވެގެން އަތޮޅު ހޮސްޕިޓަލް އަނަރޫފަ ކޮށްލައިފި\nފެބުރުއަރީ 17, 2021 17:30\nފެބުރުއަރީ 19, 2021 04:21\nއދ.އަތޮޅު ހޮސްޕިޓާލްގެވެސް ހާލަކީހަމަތީ


ކީރިތި ޤުރުއާނާ ބެހޭ ޤައުމީ މަރުކަޒުގެ، ޤުރުއާނުގެ ޢިލްމާ ބެހޭ ކޯސްތައް ޢިލްމު އިންސްޓިޓިއުޓް ފޯ އިސްލާމިކް ސްޓަޑީސް މެދުވެރިކޮށް ހިންގުމަށް އެއްބަސްވުމެއްގައި ސޮއިކޮށްފިއެވެ.\nމި އެއްބަސްވުމުގެ ދަށުން ޤިރާތު ދާއިރާގެ ސެޓްފިކެޓް ލެވަލްތަކުގެ ކޯސްތަކާއި ޤިރާއަތު ދާއިރާއިން ޑިޕްލޮމާ ފެންވަރަށް ޤުރުއާނާ ބެހޭ މަރުކަޒާ އެފިލިއޭޓްވެގެން އިލްމު އިންސްޓިޓިއުޓްގެ ފަރާތުން ކޯސްތައް ހިންގާނެއެވެ.\nއިލްމު އިންސްޓިޓިއުޓްގެ އަމާޒަކީ ރާއްޖޭގެ ހުރިހާ އަތޮޅެއްގައި ޤުރުއާނުގެ ޢިލްމު ފެތުރުމަށް މަސައްކަތްކުރުމެވެ.\nމި އެއްބަސްވުމުގައި ޤުރުއާނާ ބެހޭ މަރުކަޒުގެ ފަރާތުން ސޮއިކުރެއްވީ އެމަރުކަޒު ހިންގުމާ ޙަވާލުވެ ހުންނެވި މިނިސްޓަރ އޮފް ސްޓޭޓް ފޯ އިސްލާމިކް އެފެއާޒް ފަޟީލަތުއްޝައިޚު އިލްޔާސް ޖަމާލެވެ. އިލްމު އިންސްޓިޓިއުޓްގެ ފަރާތުން ސޮއިކުރެއްވީ އިލްމުގެ އެސިސްޓެންޓް ޑިރެކްޓަރ ޖެނެރަލް އަލްފާޟިލް ޢަލީ އަޙުސަނެވެ. މާތް ﷲ އިރާދަކުރެއްވިއްޔާ ޖެނުއަރީ މަހު ކޯސްތައް ފެށިގެންދާނެއެވެ.\nޢިލްމު އިންސްޓިޓިއުޓް ފޯ އިސްލާމިކް ސްޓަޑީސް ދާދިފަހުން ވަނީ ރާއްޖޭގައި 100 ހާފިޒުންގެ ބޮޑު މަޝްރޫޢެއް އިއުލާންކޮށްފައެވެ. އެމަޝްރޫޢުގެ އަމަލީ މަސައްކަތް ޑިސެމްބަރު މަހުގެ ފުރަތަމަ ހަފްތާގައި ފެށޭނެއެވެ. 500 އަށްވުރެ ގިނަ ދަރިވަރުންނާއި އެކު ފަށާ މިމަޝްރޫޢަށް ވަނީ ވަރަށް ބޮޑު ތަރުހީބެއް ލިބިފައެވެ.\nއެ އިންސްޓިޓިއުޓް މިފަދަ އެތައް ޕްރޮގްރާމެއް ފެށުމަށް ދަނީ ތައްޔާރުވަމުންނެވެ.


Jinsee furahsaaraige vaahakathah adu ahsavaafai Raees keerithi kurehvi! – Iru\nޖިންސީ ފުރައްސާރައިގެ ވާހަކަތައް އަޑުއައްސަވާފައި ރައީސް ކީރިތިކުރެއްވި!\nމިނިސްޓަރ އަލީ ވަހީދާއި ގުޅޭގޮތުން ކުރެވުނު ތުހުމަތުތަކުގެ ވާހަކަ އަޑުއެއްސެވުމަށްފަހު ރައީސުލްޖުމްހޫރިއްޔާ އިބްރާހިމް މުހައްމަދު ސާލިޙު ކީރިތި ކުރެއްވި ކަމަށް ޓޫރިޒަމް މިނިސްޓްރީގެ އިސް އޮފިޝަލަކު ވިދާޅުވެއްޖެއެވެ.\nއެނގިފައިވާ ގޮތުގައި ރައީސް ސޯލިހު އެ ކުއްލި ނިންމެވުން ނިންމެވީ، ޓުއަރިޒަމް މިނިސްޓްރީގެ މުވައްޒަފުންތަކެއް އަލީ ވަހީދުގެ މައްޗަށް ކުރި ސީރިއަސް ތުހުމަތުތަކެއްގެ އަޑު ހުދު ރައީސް އެ މުވައްޒަފުންގެ ފަރާތުން އެއްސެވުމަށް ފަހު އެވެ.\nމިމައްސަލަ ފެންމަތިވެގެން ގޮސްފައިވަނީ އޮފީސް ތެރޭގައި ޖިންސީ އަނިޔާ ލިބިފައިވާ ދެ މުވައްޒަފަކު ދެއްކި ވާހަކަތައް މިނިސްޓްރީގެ އިސް އޮފިޝަލުން ރައީސްގެ ސަމާލުކަމަށް ގެނައުމުންނެވެ. އަދި އޮފިޝަލުން ބެލިބެލުމުން މިހާރުވެސް މަސައްކަތް ކުރަމުންދާ މުވައްޒަފުންނާއި ކުރީގައި މިނިސްޓްރީގައި މަސައްކަތް ކޮށްފައިވާ މުވައްޒަފުންނަށް މިނިސްޓަރުގެ ފަރާތުން އެކި ގޮތްގޮތުން ޖިންސީ ގޯނާ ފޯރާފައިވާކަން ހާމަވެފައިވާ ކަމަށް އޭނާ ވިދާޅުވިއެވެ.\nބުދަ ދުވަހުގެ ހަވީރު ރައީސް ސާލިޙާއި، ޗީފް އޮފް ސްޓާފް އަލީ ޒާހިރު އަދި މިނިސްޓަރ އޮފް ޖެންޑަރ ފެމިލީ އެންޑް ސޯޝަލް ސާރވިސަސް އައިޝަތު މުހައްމަދު ދީދީ ވަނީ އެ މުވައްޒަފުންނާއި ބައްދަލުކުރައްވައި ކަންހިނގައިދިޔަ ގޮތް އޮޅުން ފިލުވިކަމަށް އޮފިޝަލް ވިދާޅުވި އެވެ. އަދި މުވައްޒަފުންގެ ވާހަކަތައް އަޑުއައްސަވާ ރައީސް އާއި ޖެންޑަރ މިނިސްޓަރ ކީރިތި ކުރެއްވި ކަމަށް އޮފިޝަލް ވިދާޅުވިއެވެ.


Samsung Galaxy Note: Alunehandhaanthah | Mihaaru\nސެމްސަންގް ގެލަކްސީ ނޯޓް 1: ފާޑުކިޔުން އަމާޒުވީ ސްކްރީން ބޮޑުކަމުން އެކަންޏެއް ނޫން، ސްޓައިލަސްއާ ވެސް ހެދި\nސެމްސަންގް ގެލަކްސީ ނޯޓް: އަނެއްކާ ވެސް އެ ހަނދާންތައް\n13 އޯގަސްޓް 2019 - 20:352comments\nސެމްސަންގުން ނެރޭ އެންމެ ބާރުގަދަ އަދި އެންމެ ބިޔަ ފޯނަކީ ގެލަކްސީ ނޯޓެވެ. ނޯޓް އާއިލާ އަށް 10 މެންބަރުން ހަމަވެއްޖެ އެވެ. މިއީ ނޯޓް6ވެސް ހިމަނައިގެންނެވެ. ނޯޓް ހަޔަކީ އުފެއްދި ފޯނެއް ނޫން ނަމަވެސް، މަސްރަހުގައި އަދަދު ގުނަނީ ނޯޓް6ހިމަނައިގެންނެވެ.\nސެމްސަންގަށް އެންމެ ގިނަ ތަކުލީފުޖެހިފައި ވަނީ ވެސް ނޯޓް ސީރީޒްގެ ފޯނުތަކާ ހެދި އެވެ. އެންމެ ފުރަތަމަ، އޮކްޓޯބަރު 29، 2011 ގައި ނޯޓް 1 ނެރުމާ އެކު އެންމެން ކުރީ މަލާމާތެވެ. ފޯނުގެ ސްކްރީން ބޮޑުކަމުންނެވެ. ސްޓައިލަސް، ދަނޑިކޮޅު ވެސް ހިމަނާފައި ވާތީ އެވެ. މަލާމާތްކޮށް، ދަށްކޮލުމުގެ ގޮތުން ބުނަމުން ދިޔައީ، ދަނޑިކޮޅެއް ބޭނުންވާނީ ކޮރު ފޯނަކަށް ކަމަށެވެ. ސްޓައިލަސް އަކީ އުވާލަންވެފައިވާ އެއްޗަށް ވާއިރު، އަނެއްކާ ވެސް އާކޮށްފައި ނެރުމަކީ ހިތާމަހުރި ކަމެއްގެ ގޮތުގައި ކިޔައި އުޅުނެވެ.\nގެލަކްސީ "އެސް ޕެން" އަކީ ދަނޑިކޮޅެއް ނޫނެވެ. އެއީ ސްޓައިލަސްއެއް ވެސް ނޫނެވެ. ސްޓައިލަސްއެއް ގޮތުގައި، "އެސް ޕެން"އާ މުޚާތަބުކުރުމަކީ ސެމްސަންގް އެދޭ ގޮތެއް ވެސް ނޫނެވެ. ސްޓައިލަސް އަކީ، ހަގީގަތުގައި، އެއިރު ސްމާޓް ޑިވައިސްތައް ބޭނުންކުރަން އުފެއްދި ދަނޑިކޮޅެކެވެ. ޕީޑީއޭ ފަދަ އިނގިލިން އޮބަން އުނދަގޫ ސްކްރީންތަކަށް ފިތުމަށްޓަކައި، އިނގިލި ކުރި އަށް ވުރެ ހަރު އެއްޗެއް ބޭނުންވާތީ، އެއިރު ސްޓައިލަސް އުފެއްދީ އެވެ. "އެސް ޕެން" އަދި ސްޓައިލަސް އަކީ އުޑާއި ބިމާހާ ތަފާތު ދެ އެއްޗެކެވެ.\nގެލަކްސީ ނޯޓް އަށް ދިމާވި އަނެއް ފާޑުކިޔުމަކީ، ސްކްރީން ބޮޑުކަމުން، ޖީބަށް ނުލެވޭ ވަރުވުމެވެ. ނަމަވެސް، ބޮޑެތި ސްކްރީންތަކަކީ މިއަދު ސްމާޓްފޯން މާކެޓަށް އާ އެއްޗެއް ނޫނެވެ. ގެލަކްސީ ނޯޓްގެ ސަބަބުން ވާދަވެރިންނަށް ލިބުނު ހިތްވަރުގައި، ނޯޓަށް ދޫނުކުރާ ވަރުގެ ސްކްރީންތައް އުފައްދަން ފެށީ އެވެ. ސެމްސަންގުން ގެލަކްސީ ނޯޓް 10 މާކެޓަށް ނެރެފި އެވެ. މިއަދު "އެސް ޕެން" އަށް މަދު ބަޔަކު ނޫނީ "ސްޓައިލަސް"އޭ ނުކިޔަ އެވެ. ސަބަބަކީ، "އެސް ޕެން" އަކީ ކުޅެދުންތެރި ޑިވައިސްއަކަށް ވުމެވެ. ގެލަކްސީ "އެސް ޕެން" ގައި ހުރި ބާރުވެރިކަން އަދި ބިރުވެރިން ތަޖުރިބާކުރެވޭނީ ނޯޓެއް ގެންގުޅޭ މީހަކަށެވެ.\n"އެސް ޕެން" އަކީ ސްޓައިލަސްއެއް ނަމަ ނުވަތަ އެއީ ހަމައެކަނި ދަނޑިކޮޅެއް ނަމަ، ސްކްރީނަށް އޮބާލާ ކޮންމެ ފަހަރަކު ހިއްސުކުރުމުގައި ބެލެވޭނީ އެއީ "އެންމެ" އިހުސާސެއް ކަމަށެވެ. އެކަމަކު، "އެސް ޕެން" ބޭނުން ހިފައި ސްކްރީންގައި ޖައްސާލާ ކޮންމެ ފަހަރަކު ކުރެވޭ އިހުސާސް 128 ދަރަޖަ އަށް ބައިކޮށްލަ އެވެ. އާދައިގެ ބޯލް ޕޮއިޓް ގަލަމަކު ލިޔާހެން "އެސް ޕެން" އިން ލިޔެވި އަދި ދަވާދުލާ ބުރުހަކަށް ބަދަލުކުރެވި ކުލަޖެއްސެމުން ދަނީ މި ބުނި ކުޅަދާނަކަން "އެސް ޕެން" ގައި ގާއިމުކޮށްފައި ވާތީ އެވެ.\n"އެސް ޕެން" އަކީ މިހާރު "މޯޝަން ކޮންޓްރޯލާ" އެކެވެ. "ވާޗުއަލް ރިއާލިޓީ" ގޭމްތައް "އެސް ޕެން" އިން ކުޅެވޭ ގޮތް ހެދުމަށް ސެމްސަންގުން ވަނީ ޑިވެލޮޕަރުންނަށް ދޮރުހުޅުވާލާފަ އެވެ. އެހެންކަމުން "އެސް ޕެން" މިހާރު ބަދަލުވަމުން އެ ދަނީ ދުނިޔެ އަނބުރާލެވޭ ކަހަލަ "ދަނޑިކޮޅަ"ކަށެވެ.\nއިތުރު ލިޔުންތައް އެންޑްރޮއިޑް ސެމްސަންގް ސެމްސަންގް ގެލެކްސީ ނޯޓް


Dharusakah fahu Dharusekey\nދަރުސަކަށް ފަހު ދަރުސެކޭ\nދުނިޔެއިން ލިބެނީ ފިލާވަޅަކަށް ފަހު ފިލާވަޅެއް\nކ. މާލެ 15 އޯގަސްޓު 2018 | ބުދަ 19:23 4,498\nރައީސް ޔާމީން - މޯލްޑިވްސް ޕޮލިސް ސާރވިސް\nދަރުސުތައް ގިނަގުނަ މިސާލުން ދައްކަމުންދާ އާލަމުން\nދަރުސަކަށް ފަހު ދަރުސެކޭ އެނގެމުން އޮޅުން ފިލަމުންދަނީ\nދުނިޔެއަކީ އަޖައިބެއް ފަދަ ތަނެއް ކަމުގައި އަޅުގަނޑުމެން ގަބޫލުކުރަނީ އެކަމަށް ޖަދަލު ކުރުމެއް ނެތި ހެޔޮހިތުންނެވެ. އިއްޔެ އުފަލުން ހެމުން ހިނިތުންވަމުން ނަށަމުން ދިޔަ ކިތަންމެ މީހެއް މިއަދު މާޔޫސްކަމާ، މަޑުމޮޅިކަމުގެ ސާލު ލައިގެން އެތެރެ ކޮޓަރީގެ ކަނަކަށް ކުރިމަތިލައިގެން އިންނަ ހިސާބަށް ކަންތައް ގޮސްފައި އެބަހުއްޓެވެ. ގުދުރަތީ ގާނޫނުގެ ފުރިހަމަކަމެވެ. އޭގެ ފުރިހަމަ ކަމާމެދު ބަހުސް ކުރާކަށް ޖާގައެއް ނެތެވެ.\nދިވެހިރާއްޖޭގެ ރައީސުލްޖުމްހޫރިއްޔާގެ މަގާމަށް ރައީސް ޔާމީން އަބުދުލްގައްޔޫމް ވަޑައިގަތުމުގެ ކުރިން ރިޔާސީ އިންތިހާބުގައި މިޖީލަށް އުފަން ދިވެހިން އެތައް ބުރަކަށް ވޯޓުލާން ޖެހުނެވެ. ކޯޓުން ނެރުނު ގައިޑްލައިނަށް އެދުވަހު އިންސާނަކު ވިސްނައިފިނަމަ އުމުރު ކުރުވާހާވެއެވެ. ބޮޑު އިންތިހާބެއް އިލެކްޝަން ކޮމިޝަނުން ބޭނުންވާ ހަލުއިކަމާއެކު ފުރިހަމަ އިހްތިޔާރުގައި އެދުވަހު ކުރިޔަށް ނުގެންދެވުނު ކަމީ އެ ކޮމިޝަނުގެ މެމްބަރުންގެ މާޔޫސްކަން އިތުރުވެގެން ދިޔަ ކަމެކެވެ.\nކަންތައްތައް އެދުވަހު ނިއުޅި އޮޅެމުން ދިޔަ ނަމަވެސް އިންތިހާބު ކާމިޔާބު ކުރައްވައިގެން ރައީސުލްޖުމްހޫރިއްޔާގެ މަގާމުގެ ހުވާ ކުރެއްވީ ރައީސް އަބުދުﷲ ޔާމީން އަބުދުލްގައްޔޫމެވެ. ވެރިކަމުގެ ބާރު ލިބިވަޑައިގެން ފަހުން ގާނޫނުތަކަށް ގެނެވުނު ބަދަލުތަކުން އެ ގާނޫނުތަކުގެ ބާރުކެނޑުނު ކަމަށް އިދިކޮޅު ފަރާތްތަކުން ބުނި ބަސް ގަބޫލު ކޮށްފައެއް ނެތެވެ. ގާނޫނު އަސާސީގައި ދިވެހިންނަށް ލިބުނު އަސާސީ ހައްގުތަކާ މިނިވަންކަން ގެއްލިގެން ހަނިވެގެން ދިޔައީ ބުއްދި ގަބޫލު ކުރުމަށް ދެކޮޅު ހަދަމުން ދަނިކޮށެވެ.\nފަސްއަހަރުގެ ދައުރު ހަމަނުވަނީސް މިސަރުކާރުގެ ކޮރަޕްޝަނާ ބޭއިންސާފުގެ ވާހަކަ ދިވެހިންނަށް ސިއްރެއް ނުވިއެވެ. ހަމަހަމަކަމާއެކު ރައްޔިތުންގެ މައްޗަށް ވެރިކަމެއް ކުރަން ވެރިއަކަށް ލިބިވަޑައިގެންނެވި ފުރުސަތު ގެއްލި އެދަނީ ކާކުގެ ކުށަކުން ހެއްޔެވެ. ކާކުގެ ސަރުކާރެއް ކަންފަތި ކޮށްގެން ހެއްޔެވެ.\nމިއަދު ދިވެހިންގެ ރާގާ ކިޔަމުންދިޔަ އަންބާ ބަދަލުވެއްޖެއެވެ. ހަގީގަތަކީ ދިވެހިންނަށް ފަސް އަހަރުގެ ދައުރެއް ފުރިހަމަ ނުވަނީސް ކުރަންޖެހުނު ތަޖްރިބާއެވެ. އަނިޔާވެރިކަމުގެ މައްޗަށް ދިވެހިން ގަދަވެގެން އަންނާނީ ލެވޭ ވޯޓަކުން ކަމަށް ބުނާ އަޑު މުޅި ގައުމުގައި ގުގުމައިލައިފިއެވެ. ދިވެހިން ކުރި ހިތްދަތި ތަޖްރިބާއާ ބޭއިންސާފު ގާދޫ ކޮލުން ނެރެ ބޭރުކުރުމުގެ މަސައްކަތް މިގައުމުގައި މިއަދު އޮތީ ފެށިފައެވެ. މިއީ ދުނިޔެއެވެ. މިދުނިޔޭގެ ދަތުރަކީ ރަގަޅު ފިލާވަޅަކަށް ފުދޭނެ އެއްޗެކެވެ.


China touristunge adhadhu bodu thanun ithuruvejje\nޗައިނާ ޓޫރިސްޓުންގެ އަދަދު ބޮޑުތަނުން އިތުރުވެއްޖެ\nޓޫރިސްޓުން ތަކެއް ވެލާނާ އިންޓަނޭޝަނަލް އެއާޕޯޓުގައި: މި އަހަރު ޓޫރިޒަމްގެ ފޯކާސްޓް ދައްކަނީ ވަރަށް ރަނގަޅަށް -- ފޮޓޯ އަވަސް\nރާއްޖެއަށް އަންނަ ޗައިނާ ޓޫރިސްޓުންގެ އަދަދު ދަށްވަމުން ދިއުމަށްފަހު، އެ މާކެޓް ބޮޑު ތަނުން ކުރިއަރަން ފަށައިފި އެވެ.\nޓޫރިޒަމް މިނިސްޓްރީން މިދިޔަ މަހު އާއްމުކުރި ތަފާސް ހިސާބުތައް ދައްކާ ގޮތުގައި މިދިޔަ މަހު ޗައިނާ އިން 21,010 މީހުން އައެވެ. މިއަދަދަކީ އޭގެ ކުރީ އަހަރު އައިސްފައިވާ 16,927 މީހުންނާ އަޅާ ބަލާއިރު 24.1 ޕަސެންޓުގެ އިތުރުވުމެކެވެ.\nޗައިނާއިން މި އަހަރުގެ ޖެނުއަރީން މެއި މަހުގެ ނިޔަލަށް 116,282 މީހުން ރާއްޖެ އައިސްފައި ވެއެވެ. މިއީ މިދިޔަ އަހަރުގެ މި މުއްދަތުގައި އައި 104,559 މީހުންނާ އަޅާ ބަލާއިރު 15.5 ޕަސެންޓުގެ އިތުރު ވުމެކެވެ. މިއާއެކު ޗައިނާއަކީ ރާއްޖެއަށް އެންމެ ގިނައިން މީހުން އަންނަ އެއް ގައުމުގެ ގޮތުގައި އޮތް އޮތުން މިވަނީ ދަމަހައްޓާފަ އެވެ. އަދި އެހެން ގައުމުތަކާއި ދެމެދު އޮތް ފަހަރުގައި ވެސް ވަނީ ބޮޑުވެފަ އެވެ.\nމި އަހަރުގެ މިހާތަނަށް އެންމެ ގިނައިން ޓޫރިސްޓުން އައި ގައުމުތައް\nމިނިސްޓްރީގެ ހިސާބުތައް ދައްކާ ގޮތުގައި މިހާރު ރާއްޖެއަށް ދެވަނައަށް އެންމެ ގިނައިން ޓޫރިސްޓުން އަންނަނީ ރާއްޖެއަށް ފުރަތަމަ ޓޫރިސްޓަކު އައި އިޓަލީވިލާތުން ނެވެ. އެ ގައުމުން މިދިޔަ މަހު އައި 71,334 މީހުންނާއެކު 9.7 ޕަސެންޓުގެ ކުރިއެރުމެއް ލިބުނެވެ. އަދި ތިން ވަނައަށް އެންމެ ގިނައިން މީހުން އައިސްފައިވަނީ އިންޑިއާއިންނެވެ.\nތަފާސް ހިސާބުތައް ދައްކާ ގޮތުން މި އަހަރުގެ މޭ މަހު ރާއްޖެ އަށް 103022 ފަތުރުވެރިން ވަނީ ޒިޔާރަތް ކޮށްފަ އެވެ. އެއީ މިދިޔަ އަހަރުގެ މޭ މަހާ އަޅާބަލާއިރު 10.9 ޕަސެންޓުގެ ކުރިއެރުމެެކެވެ. މި އަހަރުގެ މެއި މަހުގެ ނިޔަލަށް 749114 ފަތުރުވެރިން ޒިޔާރަތް ކުރި އެވެ. އެއީ މިދިޔަ އަހަރުގެ މި މުއްދަތާ އަޅާބަލާއިރު 18.4 ޕަސެންޓުގެ ކުރިއެރުމެކެވެ.\nސެޕްޓެމްބަރުގެ ޓޫރިސްޓުން 9.3 ޕަސެންޓް އިތުރު


ކޮންމެ ވޮޔޭޖެއް ނިމުމުން 3000ރ\nމަޤާމުގެ ކޮމްޕީޓެންސީ ސެޓްފިކެޓް ލިބިފައިވުން.\nމިނިސްޓްރީ އޮފް ޓްރާންސްޕޯރޓް އެންޑް ކޮމިއުނިކޭޝަންގެ ޤަވާޢިދާއި އެއްގޮތަށްވާގޮތަށް ހޯދަންޖެހޭ ސެޓްފިކެޓްތަކާއި ހަދަންޖެހޭ ތަމްރީންތައް ހަދާފައިވުން.\nއުމުރުން 65 އަހަރަށްވުރެ މަތީފަރާތަކަށް ނުވުން.\nމަސައްކަތަށް ޝައުގުވެރިކަން ހުރުމާއެކު ހީވާގި ކަމާއެކު މަސައްކަތްކުރާ ސިއްހަތު ރަގަޅު މީހަކު ކަމުގައިވުން.\nމިމަގާމުގެ މަސްއޫލިއްޔަތުގެ ތަފްސީލް ކުންފުނީގެ ވެބްސައިޓް https://mtcc.mv/careers/ އިން ފެންނަން ހުންނާނެއެވެ.\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން އެމްޓީސީސީގެ އޮންލައިން ޖޮބް އެޕްލިކޭޝަން ޕޯޓަލް މެދުވެރިކޮށް 2022 ޖޫން 24 ވަނަ ދުވަހުގެ 23:59 ގެ ކުރިން އެޕްލިކޭޝަން ހުށަހަޅަންވާނެއެވެ.\nމި މަޤާމުތަކަށް ޝޯޓްލިސްޓްކުރެވޭ ފަރާތްތަކަށް އިންޓަރވިއު ކުރުން 2022 ޖޫން 25 ން 2022 ޖޫން 30 އާއި ދެމެދު ކުރިއަށް ގެންދެވޭނެއެވެ.\nމަޤާމަށް ހޮވޭނީ ތަޢުލީމީ ސެޓްފިކެޓުތަކާއި މަސައްކަތު ތަޖުރިބާ އަދި އިންޓަވިއު (އިމްތިޙާނާއި ޕްރެޒެންޓޭޝަން އޮންނަ ނަމަ، އެ ބައިވެސް ހިމެނުން) އަށް ބަލައި އެންމެ މަތިން މާކްސް ލިބޭ ފަރާތްތަކެވެ.\nޝޯޓްލިސްޓް ކުރުމުގައި ލިބިފައިވާ ތަޢުލީމާއި ތަޖުރިބާ (ހުށަހަޅާފައިވާ ލިޔެކިއުންތައް) އަށް ބަލައި ސްކޯކުރެވޭނެއެވެ. މަތީގައި ބަޔާންކޮށްފައިވާ މުއްދަތުގައި ކުންފުނިން އިންޓަވިއު އަށް ދައުވަތު ދީފައިނުވާނަމަ އެއިގެ މާނައަކީ މަޤާމަށް ޝޯޓްލިސްޓް ނުވަނީއެވެ.\n23 ޖޫން 2022\nޕަބްލިޝްކުރި ތާރީޚު: 23 ޖޫން 2022\nޕަބްލިޝްކުރި ގަޑި: 18:58\nސުންގަޑި: 24 ޖޫން 2022 23:59


West Park sarahahdhugai tharahgee kuri bus stop aai park hulhuvaifi | Jazeera\tވެސްޓް ޕާކް ސަރަހައްދުގައި ތަރައްގީކުރި ބަސް ސްޓޮޕާއި ޕާކް ހުޅުވައިފި - Jazeera\nވެސްޓް ޕާކް ސަރަހައްދުގައި ތަރައްގީކުރި ބަސް ސްޓޮޕާއި ޕާކް ހުޅުވައިފި\nމުޙައްމަދު އަފްޒަލް December 21, 2020 225 views0\nވެސްޓްޕާކް ސަރަހައްދުގައި ތަރައްގީކުރި ބަސް ސްޓޮޕާއި ޕާކް ހުޅުވައިފިއެވެ. ސްޓޭޓް ޓްރޭޑިންގ އޮގަނައިޒޭޝަން (އެސްޓީއޯ)، ރޯޑް ޑިވެލޮޕްމަންޓް ކޯޕަރޭޝަން (އާރްޑީސީ) އަދި މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމެންޓް ގުޅިގެން ހުޅުވާފައިވާ މި ޕާކާއި ބަސް ސްޓޮޕް ހުޅުއްވައި ދެއްވީ ރައީސުލްޖުމްހޫރިއްޔާގެ ނައިބު ފައިސަލް ނަސީމްއެވެ.\nޕާކާއި ބަސް ސްޓޮޕް ރަސްމީކޮށް ހުޅުވުމަށް ރޭ ބޭއްވެވި ރަސްމިއްޔާތުގައި މިނިސްޓަރ އޮފް ހެލްތު އަޙްމަދު ނަޞީމާއި، މާލެ ސިޓީގެ މޭޔަރ ޝިފާ މުޙައްމަދާއި، އެސްޓީއޯގެ މެނޭޖިންގ ޑިރެކްޓަރ ހުޞައިން ޢަމްރު މުޙައްމަދު ރަޝާދުގެ އިތުރުން ސަރުކާރުގެ ބައެއް އިދާރާތަކުގެ އިސްވެރިން ބައިވެރިވެވަޑައިގެންނެވިއެވެ.\nމި ރަސްމިއްޔާތުގައި ވާހަކަ ދައްކަވަމުން އެސްޓީއޯ އެމްޑީ އަމްރު ވިދާޅުވީ، އަލަށް ހުޅުވިގެން ދިޔަ ބަސް ސްޓޮޕްގެ ސަބަބުން މާލޭގައި ދިރިއުޅުއްވާ ފަރާތްތަކަށް ބަހުގެ ހިދުމަތް ލިބިގަތުމުގައި އިތުރު ލުއިތަކެއް ލިބިގެންދާނެކަމަށެވެ. އެސްޓީއޯގެ ގިނަ މުވައްޒިފުންގެ އެހީތެރިކަމާއެކު ހުޅުވިގެންދިޔަ މި ބަސް ސްޓޮޕާއި ޕާކުގެ މަސައްކަތް އެހާ ފުރިހަމަ ކަމާއެކު ނިންމާލެވުމުން، އެކަމަށްޓަކައި އެސްޓީއޯގެ މުވައްޒިފުންނަށް އަމްރު ޝުކުރު އަދާކުރެއްވިއެވެ.\nވެސްޓް ޕާކް ސަރަހައްދުގައި ބަސް ސްޓޮޕެއް ގާއިމްކުރެވިގެން ދިއުމާއެކު، މިހާރު އެ ސަރަހައްދަށްވަނީ ބަހުގެ ހިދުމަތްވެސް ދޭން ފަށާފައެވެ. މި ބަސް ހުއްޓިއާއި ޕާކަކީ އެސްޓީއޯގެ ކޯޕަރޭޓް ސޯޝަލް ރެސްޕޮންސިބިލިޓީ ޕްރޮގްރާމުގެ ދަށުން ބިނާކޮށްފައިވާ ތަންތަނެވެ.